
Încheiam episodul anterior cu următoarea 
afirmație: Sarmizegetusa Regia renaște doar în 
sufletele împătimiților arheologi, nu și-n minți-
le ministeriabililor noștri, care lasă cu bunăști-
ință și reavoință să se degradeze una dintre cele 
mai elocvente dovezi ale originii și continuității 
poporului român.
Același lucru îl pot spune și despre soarta 
celei de-a doua Sarmizegetuse, cea coborâtă de 
împăratul Traian, după înfrângerea regelui De-
cebal (106 d.H.), din Munții Orăștiei în Podișul 
Hațegului. Alegerea locului și rolului viitorului 
oraș-capitală aparține chiar lui Traian. Dacă în 
„munții întăriți cu ziduri” s-au găsit comori ne-
bănuite, din antichitate până în zilele noastre, 
conținând monede, vase și bijuterii de aur și ar-
gint dacice, fosta metropolă romană a furnizat, 
după retragerea aureliană (271- 275 d.H.), secol 
la rând, un altfel de tezaur, informații de certă 
valoare științifică dar și materiale de construc-
ții pentru locuitorii din zonă și venetici.
Cea care se va numi Colonia Ulpia Traiana 
Augusta Dacica Sarmizegetusa, la inițiativa îm-
păratului Hadrian, urmașul lui Traian, în anul 
118, devenită ulterior Metropolis, sub împăra-
tul Severus Alexander, la începutul veacului al 
III-lea, are o istorie pe cât de fascinantă pe atât 
de obișnuită în vremea de apogeu a Imperiului 
Roman; Dacia devenise ultima provincie cuce-
rită, pregătită pentru un rol major în sistemul 
de apărare împotriva populațiilor migratoare, 
din nordul și estul Europei, având și un regim 
special de romanizare/latinizare… 
- N-ai mai fost de mult la Ulpia, îmi repro-
șase „Hașul”, cum îi spuneam noi, prietenii 
apropiați, profesorului universitar Hadrian 
Daicovciu. Știu că ești îndrăgostit de Regia, de 
munții dacilor, însă revin-o și printre romani. 
Ai ce vedea, sunt sigur, și-n bine și-n rău. 
Era vara lui 1984. Pășeam printr-un oraș 
roman, cu temple și terme, cu atelierul de sti-
clărie și cazarma gladiatorilor, cu impozantul 
amfiteatru și ruinele Palatului Augustalilor 
și el îmi dezghioca fiecare element al fostelor 
construcții, care erau parțial scoase la lumină 
și începută restaurarea sau numai conserva-
rea, procese începute și la Regia. Și-l întreb, pe 
care dintre cele două Sarmizegetuse le iubește 
mai mult, cetatea sacră a dacilor sau mândra 
metropolă a romanilor? Stăm lângă sanctuarul 
zeilor sănătății Aesculap și Hygia și-mi răspun-
de cu voce domoală, bine cumpănită, plină de 
miez și adâncimi: 
- Majoritatea popoarelor are un singur soa-
re deasupra și o unică fântână la rădăcini. Pe 
noi, românii, ne-au încălzit doi sori la fel de pu-
ternici și ne-au udat două izvoare cu apă vie. 
(continuare în pag. a 5-a)

O dată extrem de importantă în 
istoria națiunii române, un act de 
nedreptate făcut națiunii române și 
României. Spre aducere aminte, 7 
septembrie 1940 este ziua în care la 
Craiova se semna „tratatul de fron-
tieră româno-bulgar” prin care partea 
sudică a Dobrogei, compusă din două 
județe ale Statului Național Unitar 
Român, Durostor și Caliacra, un ter-
itoriu de aproximativ 8000 de km2, 
era cedat Bulgariei nu ca un drept is-
toric sau etnic al acesteia ci ca urmare 
a presiunilor politice internaționale, 
trecute dar și de moment, fiind ultimul 
teritoriu cedat de România, în con-
textul istoric din acel an. În general, 
anul 1940 este considerat anul negru 
al națiunii române din secolul XX și 
una dintre cele mai nefaste date ale 
națiunii române. Răspunderea pentru 
acest bilanț negru al națiunii îl poartă 
politicienii din perioada interbelică, a 
căror vinovăție față de evenimentele 
anului 1940, în ceea ce privește soarta 
României Mari, o poartă în totalitate, 
alături de casa regală a „celebrilor” 
Hohenzollerni. 
CADRILATERUL este un terito-
riu ce a aparținut permanent națiunii 
române, fiind strâns legat de istoria 
Dobrogei, a cărei parte componentă 
este, la fel cum Basarabia și Bucovina, 
Ținutul Herței sunt aparținătoare de 
zona Moldovei, parte componentă, din 
totdeauna, națiunii române și nu altora. 
Teritoriul a fost locuit de comunități 
geto-dacice, numite în izvoare și scite, 
în Antichitate, și face parte din primele 
teritorii ce au cunoscut creștinismul ale 
cărui începuturi, pe meleagurile viitoa-
rei Românii, sunt în Dobrogea, calea 
de intrare a Sfinților Apostoli Andrei și 
Filip. În anul 46 d. Hr. teritoriul 
dintre Dunăre și Mare, numit mai 
târziu Dobrogea, în integralitatea 
lui, intră în componența Impe-
riului roman. După prăbușirea 
acestuia, în anul 476 d. Hs., ter-
itoriul Dobrogei rămâne în com-
ponența Imperiului Roman de 
Răsărit și apoi a Imperiului Bi-
zantin până la căderea acestuia. 
În anul 602, marea masă com-
pactă de slavi, veniți din stepele 
Asiei, „rup” granița dunăreană a 
Imperiului roman de Răsărit și 
pătrund în peninsula Balcanică, 
modificând, pentru totdeauna, 
structura etnică a acestui spațiu. 
Marea masă de slavi, urmată de 
triburi bulgare, vor intra în con-
tact cu o populație, în marea ei major-
itate de origine geto-dacă/valahă, pop-
ulație sedentară, băștinașă, trăitori ai 
locului din vremuri imemoriale și, fapt 
foarte important, marea lor majoritate 
de credință creștină, ceea ce va face 
ca, inițial, acești băștinași, creștini în 
marea lor majoritate, să se izoleze de 
populațiile barbare nou sosite, mai târ-
ziu creștinate, formându-se, în general, 
comunități compacte de daci/vlahi, în 
special în zonele deluroase/muntoase. 
Obiectivul principal al populațiilor 
slave îl constituia Constantinopolul, 
noua capitală a Imperiului Roman, cu 
care, în scurt timp, vor intra în conflict. 
Odată cu ajungerea turcilor selgiucizi 
și apoi otomani în zona de Răsărit a Im-
periului Bizantin, aceștia vor încorpora 
în statul lor, nou creat, popoarele din 
sudul Dunării, vor încorpora și Dobro-
gea și vor desființa Imperiul Bizantin 
în 1453, fixându-și granița de Nord pe 
Dunăre. Până în secolul XIX, mai pre-
cis 1878, Dobrogea, în totalitatea sa, 
va rămâne în componența Imperiului 
otoman. După Congresul de pace de 
la Berlin, din iunie 1878, în urma răz-
boiului ruso-româno-turc, Dobrogea 
revine Statului român, fără a include 
și Cadrilaterul, acesta rămânând în Im-
periul otoman. În urma războiului din 
1877-1878, în care România a pierdut 
peste 10.000 de soldați pe câmpurile 
de luptă din Bulgaria, Bulgaria devine 
principat autonom și este împărțită în 
două: Bulgaria de Nord, sub suzer-
anitate otomană și Bulgaria de sud, 
în componența Imperiului otoman cu 
statut autonom. În 1908, în luna oc-
tombrie, Bulgaria își proclamă inde-
pendența, fiind recunoscută de Turcia 
în 1909 și încheie și primul tratat de 
alianță, bineînțeles, cu Rusia țaristă, 
principalul factor de destabilizare din 
zona balcanică și de impulsionare a 
pretențiilor bulgare de mai târziu. 
(continuare în pag. a 12-a)
REDACȚIA
Ce ai cu casa mea, străine
De-o ’ncingi în vâlvătăi de foc?
Nici năvălirile barbare
Nu m-au putut clinti din loc.
Aici am învăţat credinţa
Şi-am măsurat întâii paşi –
Zadarnic s-au trudit s-o fure
Atâtea cete de vrăjmaşi
Aici am îngânat cuvântul
Frumoasei doine româneşti –
Cu cât loveşti mai mult în mine
Cu-atât mai rău mă oţeleşti.
Aici au suferit strămoşii
Legaţi pe rug, ori traşi pe roţi,
Şi-au răsărit ca din poveste
În loc pozderii de nepoţi.
................................................
Eu cu pământul meu sunt frate,
Oricât ai vrea să mă dezbini –
Tu eşti venit aici din pustă
Şi n’ai în glie rădăcini!
Tu n’ai în ţara mea morminte.
Când apele de munte cad
Nu descifrezi în glas de doină
Povestea codrilor de brad.
Ne-ai sfâşiat în două neamul
Şi-l calci sub cizma ta, semeţ –
În ziua răfuielii noastre
Îţi voi răspunde cu dispreţ!
IUSTIN ILIEŞIU (1900-1976)
Ce ai cu ţara mea, străine?...

Un alt haiduc celebru, care a fost închis la ocna Telega, de 
unde a evadat, a fost Nicolae Grozea1, fiul unui ţăran sărac din 
Boteşti, plaiul Horezului (judeţul Vâlcea). Neavând pământ, 
Nicolae Grozea a venit în Bucureşti, în anul 1822, în căutar-
ea unei vieţi mai bune. Aici a luat în arendă, pe timp de trei 
ani, cârciuma Ioanei văduva, din mahalaua Sfântul Vasile2. În 
documentele vremii de la începutul deceniului al patrulea al 
secolului al XIX-lea el era caracterizat ca fiind „mărunt, părul 
negru, sprâncene negre, ochi căprui, mustăţi bălane, nas po-
trivit, la faţă ciupit”3. 
În anul 1826, Nicolae Grozea s-a alăturat cetei lui Ioniţă 
Tunsu4 şi împreună au „călcat” o băcănie din drumul Târgov-
iştei (azi Calea Griviţei). Sunt prinşi şi duşi la închisoarea 
spătăriei, de unde Tunsu şi principalul său colaborator, Dumi-
tru Lungu5, reuşesc să evadeze după doar câteva zile. Grozea, 
prefăcându-se bolnav, este mutat la spitalul Colţea, de unde şi 
el reuşeşte să scape. După doi ani, în 1828, ceata se reface tot la 
Bucureşti şi în ultima zi a anului 1829 ei organizează „călcar-
ea” logofătului Manolache, din mahalaua Popa Rusu, de unde 
au luat o importantă sumă de bani: 20.000 de lei. În primăvara 
anului următor, după ce au mai organizat câteva „spargeri” în 
capitală, pe Podul Beilicului (azi Calea Şerban Vodă) şi Podul 
Calicilor (azi Calea Rahovei), ceata a călcat casa lui Mincu 
1 Era născut prin anii 1804-1805, deoarece în 1831 autorităţile îl dădeau ca fi-
ind în vârstă „ca 26 ani”. În secolul al XVII-lea este menţionat un alt haiduc 
cu acelaşi nume: Nicolae Grozea din Brebu. Cf. Alin Ciupală, Şerban Băleanu, 
Istorisiri de pe plaiuri câmpinene. Chipuri. Locuri. Întâmplări, Editura Premier, 
Ploieşti, 2013, p. 28-29
2 S. Iancovici, Materiale privitoare la haiducia lui Tunsu şi Grozea, în loc. cit., p. 
109.  S. Iancovici este Sava Gârleanu!
3 Apud Ibidem.
4 Ca „de 30 ani” în 1831, Ioniţă Tunsu era originar din satul Optaşi, judeţul Olt, 
fiul diaconului Constantin.
5 Venea din satul Bucura judeţul Mehedinţi.
sin Dinu morarul de la Filipeştii de Târg, judeţul Prahova, de 
unde a luat bani, „lucruri de preţ, printre care şi trei pistoale”6. 
La scurt timp însă ceata este prinsă şi lucrurile „dosite”, ca 
şi banii,  sunt recuperate. Urmează o nouă detenţie la închi-
soarea spătăriei, de unde, „la un ceas după miezul nopţii”, în 
ziua de 1 iulie, „răzvrătindu-se cu toţii şi stricând legăturile 
de fier ce avea şi uşa închisorii”, au reuşit să fugă. Printre cei 
scăpaţi se aflau Tunsu, Lungu, Buştea şi Stan Belivacă7. Nico-
lae Grozea, rămas în închisoare, a făcut iarăşi pe bolnavul, a 
fost dus la spital, de unde, „au făcut mijloc de au scăpat, fugind 
cu pintenele de fier la picioare”8. Este prins şi arestat însă nu-
mai după câteva luni, ca de altfel cea mai mare parte a cetei 
lui Ioniţă Tunsu9. După aproape un an şi jumătate de detenţie, 
Nicolae Groza evadează din nou, în noaptea de 12 spre 13 feb-
ruarie 1831, după un plan pregătit şi aplicat de către Ioniţă 
Tunsu10. După alte câteva „lovituri” împreună, Grozea şi Tun-
su, prin august 1831, se retrag la Focşanii Moldovei, unde, se 
pare, intenţionau să deschidă o cârciumă. Au dat de bănuit din 
cauza celor găsite asupra lor: 3600 de lei, arme şi alte lucruri 
de valoare. Tunsu fuge, dar Grozea este reţinut, trimis la Iaşi şi 
închis. Recurge la vechea strategie, boala, şi reuşeşte să scape. 
Între timp, unii dintre membrii cetei, precum Pârvu Catană, 
au fost prinşi şi trimişi la ocna părăsită de la Telega. La sfârşit-
ul anului, tot acolo ajungea şi Ioniţă Buştea. Ioniţă Tunsu, după 
fuga de la Focşani se stabilise pentru o vreme la Craiova, dar 
în decembrie 1831 era la Bucureşti, unde şi-a petrecut iarna. În 
primăvară reia seria „atacurilor”, dar la 12 august 1832 a fost 
împuşcat, în urma unei trădări, pe podul Grozăveştilor11.
Sfîrșit
6  Ibidem, p. 110.
7  Ibidem.
8 Apud Ibidem.
9 Tunsu a fost prins şi el, dar ceva mai târziu, în februarie 1831.
10 Ibidem, p. 113.
11  Ibidem, p. 124. Cel care l-a trădat pe Ioniţă Tunsu, facilitând astfel uciderea 
lui, căpitanul Ştefan, care participase la câteva dintre „călcările” haiducului, a 
primit din partea autorităţilor o gratificaţie de 1000 de lei şi o pensie lunară de 50 
de lei pentru toată viaţa! Ibidem, p. 127.
Prof. IlIE CRISTIAN
OcNA  TELEGA  (xVI)
Comunitarismul este o formă superioară de organizare 
a societății și statului pornind de la comunitatea umana. 
Comunitatea reprezintă modelul fundamental de organi-
zare, prezervare și dăinuire a valorilor și identității unei 
națiuni. La fel cum un popor organizat dă naștere unei 
națiuni iar o societate este organizată prin stat, la fel și 
comunitatea reprezintă un model de organizare viabil 
care, pornind de la legile dezvoltării societății, își autoge-
nerează resursele și instrumentele necesare pentru a făuri 
societatea viitorului cu instituțiile sale adaptate cerințelor 
reale de progres. alorile umaniste nu pot fi devalorizate 
printr-o libertate lipsită de responsabilitate, o dreptate 
lipsită de umanitatea sau de o egalitate golită de conținutul 
solidarității și al echității reale.
Drepturile și obligațile cetățenești că sistem corelativ 
nu pot fi deținute și exercitate decât în cadrul comunității 
care se opune că model de coexistență atât individualis-
mului cât și formelor oligarhice de formare și manifestare 
a instituțiilor respectiv a mijloacelor care trebuie să asig-
ure în final independența și bunăstarea comunității umane 
generale. O comunitate semnifică un ansamblu social, o 
adunare, o colectivitate de mari dimensiuni, dar și o unitate 
socială complexă cu un anumit grad de organizare și coe-
ziune internă. Comunitatea poate fi ierarhic dispusă atât 
vertical cât și orizontal prin reguli, norme de organizare și 
conviețuire, cutume, valori socio-morale fiind structurată 
că și comunitate socială, regională, națională sau funcție 
de sectoarele de activitate economică, culturală, etc. Mun-
ca și justiția socială constituie valori centrale ale comu-
nitarismului. Munca că instituție socială în comunitarism 
nu urmărește doar profitul particular. Dimpotrivă pe lângă 
echilibrul între profitul particular și cel social trebuie să se 
realizeze necesitatea economică superioară de contribuție 
a fiecărei părți sociale la dezvoltarea generală comunitară 
prin încurajarea participării forțelor active la dezvoltarea 
comunitară și producerea de valoare adăugată în toate do-
meniile care preocupă statul.
În acest început de secol și mileniu nevoia de secu-
ritate a crescut proporțional cu nevoia de libertate. Am-
bele necesită soluții care nu pot veni din afara sistemu-
lui. Opinăm statul este produsul societății (comunității 
umane/sociale/naționale) și nu societatea produsul stat-
ului. Această idee generează mai multă responsabilitate 
și conștiință civică. Prima formă de organizare a statului 
a fost familia. Familia este celula de bază a comunității, 
înțeleasă ca societate organică. Ea, alături de scoală, asig-
ură unitatea de gândire și acțiune a unei societăți dar și 
mijloacele de dezvoltare a viitorului model de comunitate 
care trebuie conceput în mod programatic în prezent. Vii-
torul nu trebuie lăsat la întâmplare. Reforma vieții sociale 
nu se mai poate face decât prin reforma vieții individ-
uale prin inocularea valorilor etico-sociale ale dreptății, 
solidarității, responsabilității, integrității, muncii, cinstei, 
umanității, simțului civic și demnității. O societate trebuie 
organizată, iar această organizare se realizează prin co-
munitate acolo unde valorile individuale își găsesc mediul 
favorabil dezvoltării și bună-starii reale. Convergenăța 
intereselor particulare cu cele generale trebuie să aibă ca 
putere regulatoare, în comunitarism, contractul social.
Acest concept a fost definit de filosoful J.J. Rousseau 
la vremea sa drept înțelegerea mutuală între părțile sociale 
de a nu își afecta proprietatea, drepturile, libertatea și in-
teresele legitime. Desigur dincolo de conotațiile politice 
specifice epocii noi subliniem că valoarea practică și 
universală a conceptului de contract social constă în re-
alizarea unei societății a solidarității și justiției sociale în 
care mecanismul democratic să fie aplicabil proporțional 
tuturor părților sociale conferind asigurând egalitatea în 
drepturi și armonizarea intereselor societății. Astfel comu-
nitatea organizată prin stat limitează acele interese care 
subminează bazele dezvoltării societății și statului, uzurpă 
proprietatea și împiedică progresul generând corupție, po-
larizare și anarhie.
Opinăm că Statul comunitar trebuie să fie principalul 
producător și gestionar al avuției naționale întărind disci-
plina financiară și dezvoltând potențialul uman și strategic 
prin încurajarea participării cetățenilor în activitatea de 
conducere și forme decizionale. Educația și socializarea in-
formației, capitalului, bunurilor și serviciilor constituie co-
ordonate ale comunitarismului prin care resursele umane, 
informaționale, materiale și naturale sunt valorificate de în-
treaga comunitate astfel încât modelul de dezvoltare și or-
ganizare socială să aibă un caracter ,,autonom“ iar descen-
tralizarea administrativă să presupună o descentralizare 
reală prin modul în care comunitatea socială organizată pe 
baze noi dezvoltă noi pârgii de control asupra factorilor de 
decizie și a resurselor de utilitate publică (comunitară). Sol-
idaritatea și justiția socială trebuie să asigure în concepția 
comunitaristă drepturile egale ale omului și aplicarea în 
plan economic și social a principiului justiției proporționale 
ținând cont de starea socială a individului și mediului social 
astfel încât decalajele de dezvoltare și problemele materiale 
să fie rezolvate prin soluții colective adecvate astfel încât 
Statul, prin efortul de coeziune socială, să asigure un proces 
echitabil de tratament și cu costuri financiare reduse pen-
tru creșterea eficiențelor programelor comunitare ce sunt 
necesare în domeniul formării profesionale și combaterii 
excluziunii sociale.
Mai opinăm că proprietatea trebuie să fie universală și 
distributivă. O soluție în cadrul comunitarismului o poate 
reprezenta autofinanțarea colectivităților interne. Domnia 
dreptății și libertății este domnia regulilor drepturilor de 
proprietate. Fiecare trebuie să fie proprietarul direct și nu-
mai al bunurilor și valorilor produse de acesta. Nimeni nu 
are dreptul să fie proprietarul bunurilor și valorilor pro-
duse de munca altuia. O proprietate distributivă înseamnă 
că beneficiile muncii fiecaruia se distribuie în mod egal 
fiecarei părți sociale. Dar pentru ca o proprietate să con-
ducă la libertate economică și echitate ea trebuie să fie 
și posesiune. Astfel, conform dreptului, proprietatea fără 
posesiune nu este proprietate reală.
O comunitate pentru a fi independentă trebuie să pro-
moveze bunurile și serviciile necesare satisfacerii cer-
ințelor membrilor săi. Acesta este un model prin care co-
munitatea umană realizează o întreprindere socială într-un 
sens larg. La fel cum întreprinderea este modelul gândirii 
și organizării microeconomiei sau economia națională, tot 
așa este și comunitatea raportată la stat ca și comunitate 
națională.
SEbASTIAN SÂRbU, scriitor
Comunitarismul –  
o alternativă de viitor
Bate vânt și ploaie
Și vin tăt șiroaie
De la munte sus,
Unde baciu-i dus
La plai înierbat
Departe de sat.
Ceriu-i o furtună
De apă nebună,
Soarele s-a stâns,
Pe creste a nins.
Numa’ Domnu poate
Să oprească toate.
Mama-ntruna plânge
Viața-ncet se stânge,
C-am urcat pe cruce.
Neamu’ meu se duce
Departe de vatră
Bat din poartă-n poartă.
Doamne, dă-ne nouă
Lacrimă de rouă,
Dă-ne și dreptate,
Spor și sănătate,
Da’ mai bun ca toate
Zile luminate!
GEORGE bÎRZĂNESCU
D i n  n e a m

PRO SAECULUM – Revistă de cultură, literatură și 
artă; Editor VRANPRESS Media; sub egida C.J. Vran-
cea și a Primăriei Municipiului Focșani; director exec-
utiv Nina Deșliu, redactor-șef Rodica Lăzărescu; str. 1 
Decembrie 1918, bl. 37, et. 2, ap. 8, Focșani; telefon 
0741-113.871; E-mail: saeculum-focșani@yahoo.com
Am în vedere nr. 3-4/2015, în al XIV-lea an de ex-
istență, când are 252 de pagini (format A4), în condiții 
tipografice excelente (ilustrație după lucrări de Neculai 
Hilohi). Puține publicații de profil au ca semnatari scrii-
tori și publiciști renumiți, precum: D.R. Popescu, Cor-
nel Ungureanu, Niculae Gheran, Ana Blandiana, Radu 
Cârneci, Mircea Tomuș, Emil Lungeanu, Liviu Ioan 
Stoiciu, Magda Ursache, Mihai Neagu Basarab, Mircea 
Popa și încă vreo duzină de condeieri de marcă, din toate 
colțurile țării, de o determină pe Rodica Lăzărescu să 
afirme că în aceste pagini se regăsesc „multe dintre cen-
trele culturale românești”, atât cele „provinciale”, cât și 
„bucureștenele” ori ale „diasporenilor” adunate la Mil-
cov întru Unire. Numai spațiul și tipicul acestei rubrici 
mă obligă să fac referire dar la câteva scrieri menite să 
atragă atenția cititorilor asupra întregului volum.
Doi fini analiști se opresc asupra cărții lui Theodor 
Codreanu Eminescu „incorect politic” (Ed. Scara Print, 
2014). Pentru N. Georgescu, autorul este „dacă nu cel 
mai aristotelian polemist de la noi, în orice caz unul de 
frunte”, el „lucrează numai cu legetai, peste tot discută 
ceea ce se spune, nu iese din spusă, nu inventează, nu 
falsifică spusa, nu o bruschează, nu o evită. Și, mai ales, 
o protejează: rare sunt cărțile unde găsești rezumată cu 
atâta grijă spusa celuilalt”. Și argumentează cu „poziția 
lui Theodor Codreanu față de teoria lui Virgil Nemoianu, 
pe care-l respectă și chiar îl admiră arătându-i, totuși, lip-
surile”. Pentru Ionel Necula, „conceptul de political cor-
rectness (n.n. american), ca procesare rațională a vieții 
și existenței în general, în esență, și-n absolut s-a impus 
și-n Europa, pentru a da seama de acte și acțiuni, care 
pot desemna modalități salubrizante de procesare a prob-
lemelor lumii contemporane”. După o analiză pertinentă 
și aproape exhaustivă, exegetul afirmă: „ca și Brâncuși, 
Eminescu a descoperit adevărata față a neamului său, de-
părtându-se de el, pribegind prin lume. A descoperit-o, 
mai precizează autorul, arheal, redându-i adevărata vi-
talitate (p.177). De fapt, și-au depășit veacul, prin felul 
cum au ajuns la esența lucrurilor și a lumii”… 
Deoarece recent a împlinit 80 de ani, scriitorul Dumi-
tru Radu Popescu (n. 18 august 1935) și opera sa, întinsă 
pe o jumătate de secol, au parte de întrebări și răspunsuri, 
de recapitulări și opțiuni din partea lui Cornel Ungurea-
nu, Theodor Codreanu, Constantin Cubleșan, Petre Isa-
chi, Loredana Tuchilă și Bogdan Ulmu. În esență, este 
vorba de receptarea, la nivele temporale diferite, a unei 
opere pe cât de voit accesibile la prima vedere, pe atât de 
profunde, cu eroi și evenimente pendulând între agonie 
și extaz, între sublim și grotesc, între cotidian și istorie. 
Tot acest univers de cunoaștere a vieții devine palpabil 
în romane, scenarii de film, nuvele, eseuri și memorialis-
tică, aducând autorul în planul întâi al literaturii române 
contemporane. Vă urăm și noi Ani mulți și buni, cu 
sănătate, Domnule Academician!
CUVÂNTUL LIBER, Cotidian mureșan democratic 
și independent; red. șef Lazăr Lădariu; str. Gh. Doja, nr.9, 
Târgu-Mureș; 0265-266.233 și tel/fax 0265-266.269. 
Este unul dintre puținele cotidiene „județene” cu o pag-
ină și rubrici de cultură săptămânale, marți și vineri, la 
care se adaugă uneori Editorialul și relatări de la eveni-
mente „la zi” din spațiul cultural-artistic și istoric tran-
silvan. Este meritul redactorului șef, poet, memorialist 
și publicist patriot, care conduce această publicație încă 
de la debut (26 decembrie 1989), în a realiza un echili-
bru informațional între preocupările forurilor locale, cu 
numeroase probleme administrativ-sociale și etnice și 
evidențierea patrimoniului limbii române și a tradițiilor 
străbune. Totul în lumina reală a contemporaneității. Iată 
câteva exemple culese din numerele primite la sfârșitul 
lunii august; încep cu editorialele colegului de breaslă 
și ideal, ale căror titluri sugerează perfect conținutul lor.
Ce cărți citeam noi, înainte de decembrie 1989? 
(nr.136). L. Lădariu (n.1939) răspunde unor „demolato-
ri” ai epocii respective, considerate o „Sahară culturală”, 
nominalizând seria de scriitori români și străini prezenți 
în librării, mai ales după 1964-65, și spectacolele de teat-
ru de pe mai toate scenele noastre. Nominalizează zeci 
de titluri ale unor scriitori contemporani, dar și reeditar-
ea clasicilor și promovarea tinerilor creatori. Autorul nu 
uită să-i amintească pe elitiștii care acum îl consideră 
pe Eminescu doar „un Mitică cunoscător al gramaticii 
românești”, în timp ce tot aceștia acceptă tacit maneliza-
rea actului artistic. Grigore Vieru și „limba noastră cea 
română“ (nr. 138). O incursiune în tezaurul moștenit de 
la Ienăchiță Văcărescu, Eminescu, Alexei Mateevici, 
Nicolae Dabija și Leonida Lari, poetul basarabean con-
siderând Prutul „apă-n ștreang” între țări vorbitoare în 
„Limba doinelor de aur”…
„Dar a ieșit așa, să fiu român./ Și eu cu soarta asta mă 
împac!” (148). Titlu luat din poezia „Inscripție pe piatra 
de hotar”, de Geo Dumitrescu, poet stins în uitare și sin-
gurătate. E o lungă confesiune începută cu strofa: „Slav 
aș fi fost, de nu eram latin,/ Latin aș fi, de n-aș fi fost și 
dac-/ Dar a ieșit așa, să fiu român,/ Și eu cu soarta asta 
mă împac!”… Autorul editorialului aduce în discuție 
sintagma Patria-Mamă, „de care-i legată ființa neamu-
lui”, apărată dintotdeauna de către adevărații naționaliști 
și patrioți. „Din hronicul vremurilor până azi, se aude 
vuietul Rovinelor, Podului Înalt, fluierul Iancului, asal-
turile Mărășeștilor, al bătăliilor de la Cotul Donului – 
Stalingrad, de la Oarba de Mureș”. Totu-i anulat de azi-
ul mizer al guvernanților dâmbovițeni, politicieni fără 
scrupule, jefuitori de țară și propagandiști ai îmbogăți-
rii peste noapte. „Ostaș al adevărului etern biruitor. 
Faptele lui trebuie săpate în bronzul nemuririi” nr.(153). 
Sunt cuvintele marelui istoric Silviu Dragomir, în dis-
cursul de recepție la academie (29 mai 1929), despre 
revoluționarul Constantin Romanu-Vivu, prefectul Le-
giunii a Xll-a, arestat și ucis mișelește în iarna lui 1849, 
de către trupele secuiești-ungurești. „Alături de Avram 
Iancu și Ion Buteanu, icoana zugrăvită a lui Constantin 
Romanu-Vivu face parte din galeria luptătorilor anilor 
1848-1849, care au cerut românimii ardelene atâtea sac-
rificii de sânge”. Evocarea acestui martir al neamului a 
fost prilejuită de inițiativa mai multor organizații cultur-
al-istorice de amplasarea unei statui în parcul UMF din 
oraș. Numai că în Consiliul Local Târgu-Mureș, consil-
ierii UDMR și anumiți lideri ai unor asociații maghiare 
s-au opus, apoi au condiționat și cu ridicarea statuilor lui 
Suto Andras și Bethlem Gabor! Decizia finală n-a fost 
luată…
Despre „Avram Iancu și toți eroii neamului româ-
nesc, cinstiți la Dedrad” nr. (138) relatează Dr. Florin 
Bengean din localitatea pendinte de comuna Batoș af-
lată la NV de Reghin, unde în ziua de 19 iulie 2015 s-au 
dezvelit și sfințit Crucea Eroilor și bustul revoluțion-
arului Avram Iancu. Sărbătoarea a prilejuit momente 
cu adevărat înălțătoare, care te fac să te simți bine că 
ești român. Ceremonia militară a fost oficiată de mili-
tarii Brigăzii 6 Operații Speciale „Mihai Viteazul” din 
Târgu-Mureș, la eveniment fiind invitați veterani din 
al ll-lea război mondial din județul Mureș, precum și 
fanfara orașului Reghin. Primarul Dinu Dumitru Cotoi 
a prezentat un scurt istoric al Dedradului (atestat în 
1319), referindu-se la contribuția sașilor la evoluția în 
timp a localității. Apoi au susținut alocuțiuni Ioan Berța, 
președintele Asociației Cultural-Patriotice „Avram Ian-
cu” din Târgu-Mureș, senatorul Alexandru Petru Frăte-
an, consilierul județean Iulian Petcu, Ovidiu Dancu, 
vicepreședinte al C.J. Mureș, și scriitorul Lazăr Lădariu, 
președintele Despărțământului Județean Mureș al AS-
TREI. Acesta a spus: „Sub privirile Iancului, Crucea 
Eroilor rămâne un alt semn al veșniciei, al continuității 
noastre, aici, în Transilvania românească și eternă. De 
cei duși, să țină Țara pe piepturile lor, ne este dor și 
nu-i vom uita! «Eroi au fost,/ Eroi sunt încă,/ Ș-or fi cât 
neamul românesc!»”. 
O notă specială merită articolele menite să sublinieze 
atitudinea unor oficialități maghiare și secuiești, cu acți-
uni și atitudini iredentiste, șovine și discriminatoare 
etnic, asupra cărora ne vom pronunța ulterior. De re-
marcat și rubricile privind numeroasele manifestări cul-
tural-artistice prilejuite de aniversări și sărbătoriri locale 
(Sighișoara, Toplița, Târgu-Mureș, Râșnov, Băița).
AȘTEPT PROVINcIA... Pãmânt vândut
Bate Tu, da’ bate Doamne
Pe românu’ care doarme
N-ar bani, grijă nu poartă
Că străinu-i bate-n poartă.
Coasa-n cui îi rujineşte
De-acuma nu mai cosăşte
C-o vândut pământ şi casă
Toată vatra-i strămoşească.
Şi-or ave copii lui
Loc în cuibu’ cucului
Că o dat pe-un pumn de bani
Ce-or strâns moşii-n ani şi ani
Apoi ăst străin nu ştie
Câţi s-or potopit sub glie
Şi cât sânje şi sudoare
O curs de la deal la vale
Ca în ţară ce mai creşte
Să vorbească româneşte.
Da’ tu dragă ţărişoară
De te-o da străinu-afară
Strâgă pe cei ce-s ulcele
Să te apere de rele.
Că şi Domnu’ i-a lăsa
Din cer a să înturna
Şi le-o face braţu’ tare
Să te scape de ocare
Şi le-o da din ceruri mâna
Să îţi apere ţărâna.
Şi le-o da din cer cuvântu’
Să îţi curăţă pământu’.
DANIELA TURLEA
VAlENTIN HOSSU-lONGIN 
Scriitor

FILOSOFIA IcOANEI ȘI IcOANA SAcRĂ  
A FILOSOFIEI BIBLIcE (I)
la începutul secolului XXI, filosoful francez Andre Malroux afirma, surprinzător în plan spiritual, precum că 
„Secolul XXI va fi religios sau nu va fi deloc”. Am rememorat această provocare în fața troiței de la poarta pictorului 
ardelean Daniela Turlea, dintr-un sat aflat în vecinătatea localității Tărtăria, unde s-au descoperit mai multe tăblițe 
cu o vechime de 7000 de ani, reprezentând primul mesaj pictografic din istoria omenirii, cu 1000 de ani înaintea 
nașterii Sumerului. Tăblițele de la Tărtăria sunt mărturia recunoscută în lumea istoricilor de pretutindeni că în 
România a început scrisul în lume, adică strămoșii noștrii au reprezentat leagănul planetar de civilizație. Pe una din 
tăblițe este desenată o cruce, cu textul „Omul care știe tainele, va merge în ceruri”. Vizitând expoziția de icoane pe 
sticlă, de icoane pe lemn și de icoane pe piatră ale pictorului Daniela Turlea, am realizat în adâncime adevărul in-
scripționat pe tăblița de la Tărtăria, acum 7000 de ani. Aceste taine le putem descifra deopotrivă în mesajele icoanelor 
sacre. Icoana reprezintă văzutul nevăzutului. 
Ne-am propus să adâncim filosofia icoanei sacre și sensurile icoanei divine în filosofia biblică, care se întrepătr-
und într-o cosubstanțiabilitate desăvârșită. Icoana este mai presus de veacuri. Icoana ne dă sentimentul veșniciei, ne 
spune cine suntem, de unde venim și încotro ne îndreptăm, ca să-l parafrazăm pe Andre Malroux.
ICOANA „INTRAREA  
ÎN IERUSALIM”
T ipologia iconică a mitului biblic a lui Hristos este impre-
sionant de vastă. Patria icoanei sacre a 
fost Răsăritul ca o veritabilă „teologie 
vizuală”, dezvoltându-și o filozofie 
originală, potrivit căreia lumea ar fi 
fost creată prin „emanație” din ființa 
primordială divină.1 Sfântul Apostol 
Pavel spunea că „Hristos este chipul 
lui Dumnezeu celui nevăzut”. În Bib-
lie cuvântul și imaginea dialoghează, 
se cheamă unul pe celălalt, exprimă 
aspecte complementare ale aceleași 
unice Revelații: „Fericiți sunt ochii 
care văd ce vedeți voi” (Luca X, 23).
Ceea ce Evanghelia ne spune prin 
cuvânt, icoana ne-o vestește prin culori, ne-o face prezentă. 
Detaliind, arătăm că, de plidă, Crăciunul este simbolizat 
prin imaginea ieslei și Nașterii Mântuitorului. ”Astăzi se 
naște din Fecioară Cel ce ține în mână toată făptura”. Icoa-
na botezului lui Iisus ni-l prezintă pe Fiul lui Dumnezeu 
care era necunoscut pentru popor și care prin Botez, se arată 
tuturor și se consacră misiunii sale pământești. Icoana In-
trării în Ierusalim îl prezintă pe Iisus ca ”bunul Mântu-
itor”. Icoana Răstignirii ni-l prezintă pe Iisus în mâinile 
păcătoșilor, acesta asumându-și moartea în mod liber, ca 
o suferință a tuturor oamenilor. Icoana Înălțării confirmă 
Scriptura, când Fecioara Maria primește binecuvântarea 
rituală a lui Hristos2.
Am putea continua cu prezentarea tipologiei vaste a icoanei cu tematica Mântuitorului. Însă decodi-
ficând în continuare simbolurile mitice ale lui Hristos, vom 
descifra filosofia icoanei sacre „Intrarea în Ierusalim” a 
pictorului Daniela Turlea. În romanul „Confreria Sfântului 
Giulgiu” se spune că regele Abgar din Edesa, din nordul 
Mesopotamiei l-a salutat pe Iisus, care s-a ivit la Ierusalim 
în Duminica Floriilor, călare pe un asin: „La urechile mele 
au ajuns vești despre tine și despre tămăduirile pe care le 
înfăptuiești fără să ai trebuință de leacuri, nici de ierbu-
ri. M-am gândit la una din două: ori că tu esti Dumnezeu 
în persoană care a coborât din ceruri și înfăptuiește aceste 
lucrări, ori că ești Fiul lui Dumnezeu. Am auzit că iudeii 
clevetesc despre tine și că au de gând să îți facă rău. Să 
știi, așadar, că orașul meu e mic, dar nobil și că e de ajuns 
pentru amândoi. „De aici de la Edesa  din secolul I după 
Hr începe isteria recuperării Sfântului Giulgiu, unde regele 
Abgar s-a vindecat de lepră după înfășurarea cu acest Man-
dylion, cum îl numeau romanii și grecii și care devenise 
obiect de cult sacru pentru creștinii din toată lumea. Emirul 
Edesei a înfruntat trupele Bizanțului, când împăratul roman 
Lecapenos (920-944) l-a învins pentru a duce în Bizanț, în 
16 august 944, Mandylion-ul. Acesta a dispărut - fiind luat 
de cruciații din Țara Sfântă - până in secolul XIV, când a 
aparut în Franța. Legenda Sfântului Giulgiu spune că gen-
eralul armatei bizantine l-a primit din partea unui nobil din 
Edesa, plecând cu el la Constantinopol. Pe această pânză 
de in sfântă se află imprimat chipul lui Hristos și cine o 
deține va avea puteri supranaturale și nu se va mai poate 
teme de nimic3.
1 Dictionar de filozofie, 1978, pg. 540
2 Paul EVDOKIMOV, Arta icoanei. O teologie a frumuseții. Editura 
Sophia, 2014, pg. 167
Potrivit legendei biblice, ultima săptămână petrecută de Hristos 
la Ierusalim, acesta și-a dedicat-o popor-
ului, călare pe un mânz, aclamat de 
mulțimea de ucenici.”Binecuvântat este 
cel ce vine în numele lui Dumnezeu”, 
repeta la nesfârșit mulțimea din Țara 
Sfântă. În Joia Mare, Iisus a participat 
la Praznicul Paștelui împreună cu cei 
12 ucenici ai săi (Cina cea de Taină), 
plecând apoi pe Muntele Măslinilor. În 
acest timp Iuda, cel de-al 12-lea ucenic a 
plecat, înainte, de la masa sfântă pentru a 
organiza în conspirativitate prinderea lui 
Iisus pentru a fi predat lui Pilat din Pont, 
guvernatorul roman, care decretase con-
damnarea Mântuitorului la moarte prin 
răstignirea pe cruce. Acuzația adusă a 
fost că Iisus s-a făcut pe sine ”Fiul lui 
Dumnezeu”, când Cezar era singurul împărat recunoscut de 
către iudei. În Vinerea Mare, Iisus a fost răstignit pe cruce, 
cămașa de pe el fiind aruncată pe jos. Timp de 750 de ani două 
organizații secrete și-au disputat dreptul de proprietate asu-
pra Sfântului Giulgiu. Din anul 1578 Sfântul Giulgiu a fost 
păstrat la Catedrala din Torino, iar în anul 1983 acesta a fost 
concesionat Vaticanului3.
ICOANA „ACOPERĂMÂNTUL  
MAICII DOMNULUI”
Numele Maicii Domnului a rămas înscris de-a pururi în 
analele creștinismului. Maica Domnului se trăgea din familia 
regelui David (tatăl ei se numea Ioachim, iar mama Ana).
N așterea lui Iisus este socotită a se fi petrecut în anul 6 sau 7 î. Hr., din fecioria ei, în timp ce Sfânta Fam-
ilie se deplasa de la Nazaret la Bethleem. Într-o peșteră de 
păstori, Fecioara Maria l-a născut pe Mântuitor, pruncul fiind 
înfășat și culcat în iesle, potrivit legendei. Auzind de nașterea 
lui Iisus, regele Irod s-a tulburat, știind că din el va ieși con-
ducătorul poporului lui Israel. A declanșat atunci o vastă acți-
une pentru depistarea tuturor nou-născuților și a ucis peste 
14.000 de prunci în nădejdea că printre aceștia va fi și Iisus. 
Îngerul păzitor a spus lui Iosif: „Scoală-te, ia Pruncul și pe 
mama lui și fugi în Egipt”. Și atunci sfânta Familie și-a găsit 
refugiul în Egipt trei ani, până la moartea lui Irod4.
Icoana clasică a Fecioarei Maria o prezintă purtând copi-
lul pe brațul stâng, iar cu mâna dreaptă îl arată pe Mântuitor, 
îl strânge la piept, subliniind latura maternă a Mariei, într-o 
3 Ierusalim, Sensul Lumii, Editura Nemira, 2015, pg. 91
frumusețe sublimă, și de o măreție cerească desăvârșită. 
Pe când esența divină a icoanei intitulată „Acoperământul 
Maicii Domnului”, prezintă un subiect mai rar constatat în 
iconografia domeniului. „Maica Domnului” este numele 
dat Feciorei Maria prin decretul impăratului Constantin Co-
pronimul și simbolizează, de data aceasta, iubirea de oame-
ni, manifestarea umanității și misiunii sale pâmăntești, după 
modelul umanității lui Hristos. Icoana simbolizează, putem 
spune, ipostaza ei de mamă ocrotitoare, care salvează orice 
făptură. Omul apare aici ca o împlinire a ei, în spațiul spre 
care converg toate înfăptuirile sale divine, Maica Domnului 
fiind mama tuturor oamenilor. 
Autenticitatea icoanei pentru filosofia ecleziastică românească rezidă, în mesajul ei creștinesc de 
ocrotire a domnitorilor români care și-au consacrat viața 
apărării gliei strămoșești, a credinței în valorile cultului ort-
odox, care a menținut unitatea de gând și faptă a poporului 
român, adeseori până la sacrificiul suprem. Sunt ușor de 
identificat multe din figurile celebre de domnitori din Țările 
Române care au păstorit, de-a lungul secolelor poporul 
român, care au menținut aprinsă flacăra religiei ortodoxe și 
altor culte creștine, în marea epopee de supraviețuire a nea-
mului, la marea sa răscruce de interese obscure ale istoriei 
multimilenare.
Putem afirma, fortând nota imaginației, că icoa-na „Acoperământul Maicii Domnului” reprezintă 
o paragidmă iconică a personalizării mesajului pe istoria 
poporului român conferindu-i o valoare adaugată, preluând 
de la filosofia geto-dacilor ideea nemuririi, a iluminării 
poporului de către zeul Zamolxis, a vietii veșnice sub pro-
tecție divină.
ICOANA „LUPULUI DACIC”
Istoria noastră n-a elab-
orat, în plan științific, decât 
începând cu Densușia-
nu, capitalul mitologic al 
strămoșilor, deși aceștia au 
moștenit și au perpetuat 
legendele „SACRILOR” 
care i-au făcut de neînvins 
în fața dușmanilor de pre-
tutindeni și care, ulterior, au 
fost zeificați și divinizați, 
așa cum o confirmă și 
Herodot, părintele științei 
istoriei. Epoca mitologică 
a străvechii noastre civili-
zații dacice a înălțat printre 
zeități „Cerul”, „Pămân-
tul”, „Luna” și „Stelele”, ale căror legende se regăsesc 
inclusiv în colindele de astăzi ale românilor, precum și în 
folclorul său.
D acă potrivit conceptului că istoria este pentru soci-etate ceea ce este memoria pentru individ, atunci 
putem afirma că conștiința mitică a strămoșilor noștri a cu-
prins atât sensurile sale divine, de revelație a misterului, cât 
și axa existențială fără o temă religioasă. Mitologia traco-ge-
to-dacilor avea ca spiritualitate pe zeul Zamolxis, care trăia 
în Olimpul Carpaților. Legenda spune că „Mama Florilor de 
Măr” a rămas „grea” din senin cu o Rază de Soare, născând 
pe cei doi Zamolxis (frate și soră), care, pentru a fi salvați de 
pericolul dușmanilor apariției lor, au fost puși într-un coș pe 
valea Tibrului, unde au fost găsiți de o lupoaică care i-a salvat 
de la pieire și i-a hrănit cu lapte zamolxian. Au fost adoptați, 
ulterior de soția unui păstor. Zamolxis, zeul tuturor dacilor îi 
considera pe lupi ca frați de sânge ai supușilor săi și se baza 
pe ei în lupta de apărare pe care o duceau pentru Muntele 
Sacru. De aceea lupii s-au retras lângă Zamolxis, în Marea 
Cetate a Munților Apuseni pentru a-l apăra în fața cotropi-
torilor Imperiului Roman. Legenda spune că multe izbânzi 
militare ale dacilor au fost obținute cu ajutorul lupilor; lupii 
pătrundeau în tabăra dușmanilor, aducând informații însem-
nate pentru comandantii poporului dac.
I coana pe care o prezentăm în premieră, în ediția de astăzi a revistei noastre, pe care noi am numit-o „Leg-
enda Lupului Dacic”, completează în mod fericit, mitologia 
strămoșilor noștri traco-daco-geți. Această icoană, de o orig-
inalitate debordantă, a pictorului Daniela Turlea conferă o 
valoare complementară deosebită icoanei clasice cu substrat 
divin, ca o paradigmă distinctă în armonia cosmologică a 
picturii sale și în descifrarea destinului omenirii.4
(va urma)
IlIE GAbRA, doctor în filosofie
4 Romanul „Sfântul Giulgiu”, 2015, Bucuresti

Așa am crescut și rezistat, așa am continuat să trăim 
nedezlipiți de pământul străbun, cu suflet dac și inimă ro-
mană. Pentru mine, Regia și Ulpia sunt pecețile de înțelep-
ciune și civilizație puse pe un act de naștere pe care avem 
datoria să-l arătăm lumii în toată splendoarea sa!
…„Din porunca înălțatului împărat Cezar Nerva 
Traian, fiul fericitului Nerva, a fost întemeiată Colonia 
Dacica, prin împuternicitul său, generalul guvernator Dec-
imus Terentius Scaurianus” – glăsuiește actul nașterii cap-
italei provinciei Dacia (între anii 108-110 d.H.), cioplit în 
piatră, monument epigrafic menit să dăinuie peste secole 
și milenii. Ulpia Traina Sarmizegetusa este „locul unde s-a 
hotărât, acum două mii de ani, care e limba pe care vom 
vorbi-o, care e sufletul care va sălășlui în trupul nostru trac-
ic” – scria Nicolae Iorga, după cercetarea acestor locuri, 
entuziasmat în fața mărețelor mărturii arheologice din sat-
ul hațegan ce se chema, pe atunci, Grădiște (coincidență? 
Culmea pe care-i așezată regia se numește Grădiștea de 
Munte).
La început, între cele două războaie, pe locul viitoarei 
capitale, romanii au ridicat un castru, cu o garnizoană for-
mată din legiunea a IV-a Flavia Felix prezentă și în timpul 
construcției orașului numit Colonia Dacica, singura ctito-
rie a lui Traian în Dacia și unicul oraș din această provincie 
întemeiat prin colonizare efectivă (deductio), cu veterani 
în mare parte de origine italică, ai cărui locuitori au fost în-
scriși în tribul Papiria, din care făcea parte însuși împăratul 
cuceritor. Având în noua denu-
mire cuvântul Sarmizegetusa, 
împăratul Hadrian demonstra că 
dorește să și-i apropie pe daci, 
arătând cât prețuiește el fosta lor 
reședință sacră. 
Despre Ulpia s-a scris prima 
oară în 1516, de către umanis-
tul Johannes Mezerzius, care a 
indicat că sub talpa câtorva case 
mizere, dintr-un mic sat, se află 
o adevărată mină de aur pentru 
trecutul istoric al latinițății es-
tice, indicând că ruinele desco-
perite aparțin Daciei romane. 
Astfel, fosta capitală, care avea 
aproape 20.000 de locuitori, în 
secolul alIII-lea, fiind cel mai 
mare „metropolis” din estul 
Imperiului Roman, a devenit și 
loc de pelerinaj pentru învățați, 
dar și sursă de aprovizionare cu 
piese autentice pentru colecționarii de antichități. Pe de 
altă parte, în secolele trecute, inclusiv al XX-lea, locuitorii 
satului și-au ridicat casele cu piatră și cărămidă din zidu-
rile prăbușite și acoperite cu un subțire strat de pământ. 
Cu orice săpătură ieșeau la iveală lespezi de marmură, co-
loane, fragmente de statui, capiteluri, sarcofage, inscripții 
în piatră – își mai amintesc bătrânii comunei – care toate 
luau drumul cuptoarelor de var. Așa s-au înstrăinat și pier-
dut iremediabil valori inestimabile. 
Numai Simion Corui, bărbat în crucea puterii, mereu 
zâmbitor, cu ochi blânzi, de vară senină, a salvat două 
piese de o remarcabilă frumusețe. La un pahar de jin-ars, 
ne povestește: „În 1950, un concetățean vine la mine să-i 
dau barosul, că eu sunt fierar, că el săpându-și fundație 
de casă a găsit doi câini de piatră, să-i ardă și să facă var 
din ei. Curios să-i văd, i-am spus că-i aduc eu barosul mai 
târziu. Și când am văzut ce minunăție a ieșit din mâinile 
cioplitorului acela din vechime, i-am zis că-i nebun de dă 
cu maiul în lei, că erau doi lei mari, cu ochi păzitori. L-am 
întrebat apoi cât va crede că face din ei și mi-a răspuns că 
patru care de piatră. Cât costă carul? O sută de lei! I-am dat 
400 și apoi am tocmit, cu 50 de lei, pe un vecin cu sanie 
cu boi și-n timp de vară i-am adus acasă pe tălpici, că nu 
aveam scripeți să-i urc pe vreun camion. Așa i-am pus pe 
zidul porții, să-i vadă toată lumea și să se bucure! Acolo, de 
unde am scos atunci leii, mai sunt îngropate multe lespezi 
de piatră, cât masa, și cu litere și flori în ele. Dar nu numai 
acolo, peste tot, pe aici, ascunde pământul comori”…
Dacă săpăturile sistematice și cercetarea științifică a 
Ulpiei a început-o academicianul Constantin Daicoviciu, 
timp de peste un deceniu (1924-1936), aproape concom-
itent cu cele de la Regia, după al II-lea război mondial 
și-n special în anii ’60-’70, până în septembrie ’84, rolul 
de prim căutător printre ruine i-a revenit fiului acestuia, 
Hadrian, având în echipă tineri arheologi clujeni și deveni, 
precum Ioan Piso, Emil Nemeș, Dorin Alicu, Adriana 
Rusu, Constantin Pop ș.a. Cu toată abnegația acestora, 
când vară de vară (vara-i anotimpul arheologiei), scoseseră 
la lumină amfiteatrul cu tribune pentru aproape 5.000 de 
spectatori, templul zeiței Nemesis, Forul, Palatul August-
alilor și începuseră lucrările de restaurare-conservare, s-a 
anunțat diminuarea fondurilor ministeriale concretizată în 
oprirea acțiunii de punere în valoare a Ulpiei Traiane. La 
sugestia „Hașului”, mă deplasez la fața locului și scriu un 
incitant reportaj-anchetă, în revista „România pitorească”. 
„Semnalul” n-a rămas fără ecou, la redacție primind 
o adresă din partea Direcției Monumentelor Istorice și de 
Artă, prin care se spunea: „În cadrul unei ședințe organizate 
de către Consiliul popular județean Hunedoara, la data de 
10 iulie 1973, cu participarea reprezentanților C.P.J. Hune-
doara, C.C.E.S., D.M.I.A., Institutul de arheologie Filiala 
Cluj și în prezența comisiei de sistematizare, s-au elucidat 
problemele legate de sistematizarea localității Sarmizege-
tusa; în continuare, se arătau măsurile și sarcinile fiecărui 
organism în parte (n.n. conform tipicului ședințelor de par-
tid), lămurindu-se „aspectele legate de viitorul localității 
în condițiile satisfacerii concomitente a valorificării științi-
fice a orașului roman, precum și condițiile de trai a locuit-
orilor, ținându-se seama și de valoarea turistică a zonei”…
Când e sarcină, e cu plăcere: forurile s-au confor-
mat, arheologii și localnicii căzuseră la pace, în ceea ce 
privește pământul răscolit și relicvele scoase de sub el. Și 
s-a organizat Sesiunea științifică de comunicări „Istoria și 
arheologia Daciei romane” (9-11 mai 1975), prilej și de 
a aniversa o jumătate de secol de la înființarea Muzeului 
arheologic Ulpia Traiana Sarmizegetusa (extins și reorga-
nizat în 1966). După dezbateri, laude și promisiuni, am 
ieșit cu „Hașul” în zona recentelor descoperiri și el re-
marcă interesul arătat de forurile locale, dincolo de inter-
esele economice al prezentului. Și zice: „Tata-mi vorbea 
mereu despre solidaritatea națiunii cu trecutul ei și faptul 
acesta ar trebui să fie astăzi mai actual și mai stringent ca 
oricând. Numai că ne trebuie hotărâri „la vârf”, nu doar 
cele locale”.
În bună tradiție dâmbovițeană, „minunea Ulpia” n-a 
mai durat decât încă vreo doi ani, Consiliul Culturii și 
Educației Socialiste subțiindu-i iar fondurile, ca și în cazul 
Sarmizegetusei Regia (cu excepția perioadei de pregătire 
a Congresului internațional de istorie și arheologie, din 
1980 – vezi episodul din numărul trecut al revistei), asta 
însemnând, pentru Hadrian Daicoviciu, o luptă inegală cu 
tovarășii de „la vârf”, cu memorii, explicații, condiționări 
și iar promisiuni. Până la epuizare. În condițiile acestea 
pregătea, pentru 10 septembrie1984, un colocviu de im-
portanță națională Orașele și dezvoltarea urbană în pro-
vinciile Dacia și Moesia Interior, ca dovadă a puterii de 
iradiere a procesului de romanizare, de la sistematizarea 
localităților și amenajarea drumurilor, la construcția vilelor 
rustice și parcelarea pământurilor adiacente oferite vetera-
nilor de război (la 35 de ani, ostașii deveneau „betranos”, 
după 20 de ani de armată, și cei mai mulți dintre ei hotărau 
să rămână în Dacia, unii chiar căsătoriți cu localnice, ben-
eficiind de toate prerogativele cetățenilor romani, chit că 
proveneau din mai toate provinciile imperiului, vorbind 
o latină vulgară). N-a mai apucat să prezideze acest co-
locviu, deoarece inima lui încă tânără (n. 1932) a cedat 
într-o noapte, în casa părintească, din perimetrul muzeului 
clujan, după o călătorie cu avionul de la București, unde-și 
petrecuse ziua în birourile mărimilor C.C.E.S., fără să i 
se dea satisfacție! În tot ce-a făcut „Hașul”, apărând cele 
două Sarmizegetuse, arheologia și istoria veche au câștigat 
foarte mult; prin ceea ce n-a mai reușit să realizeze, aceste 
științe au pierdut enorm!
Deoarece unii eroi și unele evenimente, mai „la zi” s-au 
fără vârstă, trec în uitare, m-am simțit obligat să restitui con-
temporanilor mei dimensiunea reală a faptelor trăite și asu-
mate de-a lungul câtorva decenii de cercetări și implicare. Și 
pentru că închei cu soarta Ulpiei, trebuie spus că după multe 
suiș-coborâșuri, odată cu „implementarea” retrocedărilor, 
când peste unele monumente a crescut porumbul, forurile 
județene și locale, specialiștii muzeelor din Cluj-Napoca 
și Deva, ai unor asociații de 
profil și universitari au de-
cis și realizat Ziua Porților 
Deschise (în august), cu 
lupte de gladiatori în vechi-
ul Amfiteatru, cu vizite la 
temple și muzeu, cu focuri 
de tabără romană și ospeție 
tradițională, cu participa-
rea masivă a localnicilor 
și turiștilor, dar și a volun-
tarilor români și străini din 
Clubul Rotary Hațeg. Cu 
entuziasm și sacrificii se pot 
face multe lucruri bune, dar 
fără contribuția real-con-
cretă a autorităților guverna-
mentale cultural-finanțiste 
totul rămâne la cheremul 
hazardului, al inițiativei de 
moment și în grija câtorva 
săteni, din cei circa 2.000, cât 
are acum comuna Sarmizegetusa. La puțini kilometri de bi-
serica din Densuși, și orașul Hațeg, pe drumurile ce duc la 
Caransebeș și fosta Colonia Ulpia Traiana Augusta Dacica 
Sarmizegetusa poate și trebuie să renască, concomitent cu 
Sarmizegetusa Regia, în spirit și faptă de interes național, 
într-o deplină concordanță cu cerințele turismului inter-
național și al cercetătorilor lumii antichității daco-romane!
Oare ne-a blestemat cineva să rămânem la „voința 
politicului”? Dar în Parlament și Guvern, acum și la Președ-
inție nu-s numai „dâmbovițeni”. Excluzându-i pe cei ce se 
(ce-și) revendică din „pământ secuiesc” (l-au adus în Tran-
silvania din câmpiile asire?) și vor autonomie teritorială, 
românii, de la prunci la dregători, trebuie să știe, să vadă, 
să cunoască istoria „celor doi sori” și a „celor două izvoare” 
ce-au zămislit poporul nostru, în urmă cu două milenii. 
Guvernanți, treziți-vă la realitate, până nu-i prea târziu! 
Unde nu-i dragoste de glie și limbă, nimic nu e. Și nepri-
etenii știu asta, profitând de lentoarea sau chiar inexistența 
unor hotărâri care să pună capăt acțiunilor și vizitelor „lu-
crative” împotriva României. Trebuie să vină vremea pa-
triotismului luminat, a cultivării nobilei obârșii, a păstrării 
credinței, tradițiilor și dorului intraductibil pentru iubită, 
codru, râu, poartă înfrânghiată, ie și fântână cu apă vie. 
Astea toate nu contravin europenizării/mondializării, ci 
impun în corul multinațional solistul cu cea mai autentică 
vibrație românească.
SARMIZEGETUSA REDIVIVA? (II)
Doi lei păzesc locuința familiei Corui

Puterile Centrale ar fi primit o lovitură, în schimb a crescut 
influenţa Antantei. Stere însă atrăgea atenţia că nu trebuie 
uitaţi aromânii, că nu s-au încheiat problemele din Balcani, 
că Bulgaria a dat dovadă de „aroganţă şi orbire», că rivalitatea 
Rusia-Austria nu s-a încheiat în ceea ce priveşte zona de la 
sudul Dunării. El cerea ca şi glasul României să fie ascultat, să 
se ia în serios problema aromânilor din Serbia şi Grecia cărora 
li se acorde largi drepturi, chiar autonomie. România primea 
Cadrilaterul dobrogean de 7726 km2, cu o populaţie de 282.788 
locuitori, din care 123.846 turci, 121.925 bulgari, 6.602 români. 
Mai erau tătari, ţigani, ruşi, greci, armeni, evrei, germani, sârbi, 
alţii. Teritoriul primit pornea de la Dunăre, mai sus de Turtucaia 
şi ajungea la Marea Neagră la sud de Ecrene. Bulgaria primea 
de la turci, la 1913, Tracia, în compensaţie. Cele 2 judeţe ce se 
vor forma Durostor şi Caliacra vor avea centrele la Silistra şi 
Bazargic (Dobrici). Iorga scria că România a mai cerut dreptul 
de a numi un episcop pentru români; nu se prevedeau în tratat 
despăgubiri de război. Bulgaria dădea vina pe Rusia pentru de-
ciziile de la 1913, Austria aţâţa Bulgaria la revanşă.
S-a refăcut Albania iar Serbia, Grecia şi Turcia au dobândit 
rectificări de frontieră cu Bulgaria. La cererea premierului 
român la pacea de la Bucureşti-statele balcanice au promis că 
vor respecta drepturile aromânilor, aşa cum arăta Ion I. Nistor 
în „Istoria Românilor”: „Bulgaria (respectiv Serbia sau Grecia) 
consimte să dea autonomie şcolilor şi bisericilor cuţovlahilor 
găsindu-se în viitoarea stăpânire bulgară, sârbă sau elenă şi 
permiţând crearea unui episcopat pentru aceşti cuţovlahi, cu fa-
cilitatea pentru guvernul român de a subvenţiona sub suprave-
gherea guvernului bulgar (sârb sau elen) sus-zisele instituţiuni 
prezente şi viitoare”.
Internetul de azi arată că la 1913 C. D. Gherea şi Ştefan 
Zeletin s-au împotrivit războiului, sub motivul că românii nu 
erau majoritari în Cadrilater. Şi scriitorul Zaharia Stancu se 
întreba ce caută România contra Bulgariei. Au uitat că slavii, 
bulgarii, turcii au făcut să scadă numărul românilor de la sud 
de Dunăre, orice ocupant a făcut o politică de deznaţionalizare.
Istoricii bulgari din perioada comunistă şi cei de azi au 
condamnat pierderea Cadrilaterului, s-au bucurat pentru câteva 
luni la revenirea din 1918 (prin pacea de la Buftea-Bucureşti). 
La 31 martie 1914 a apărut Legea pentru organizarea Dobrogei 
noi. Pentru a creşte numărul românilor au fost colonizaţi aro-
mâni până la 1940. Ernest Triandafil scria în „Note de drum” 
(în aceeaşi „Viaţă Românească”) că turcii s-au bucurat de în-
frângerea Bulgariei, dar că bulgarii erau plini de ură la adresa 
românilor. Autorul considera că România se purta prea blând 
cu bulgarii ce contestau pacea de la Bucureşti. Mai amintea 
de găgăuţii din apropierea Varnei ce se puteau româniza. Dar, 
atrăgea atenţia că vor fi probleme cu bulgarii, că aceştia nu 
vor accepta stăpânirea românească. Materialul de pe Internet, 
„Totul despre românii din Cadrilater” scria despre ocuparea 
întregii Dobroge la 1916-1918, dar, se ştie, a fost din cauza in-
activităţii Rusiei care nu şi-a îndeplinit obligaţia (prin tratatul 
din 1916) de a apăra acest teritoriu, cât România era în război 
cu Austro-Ungaria în Transilvania. Distrugerile au fost barbare 
în Dobrogea din partea armatelor bulgaro-turce. S-a motivat 
că România „a făcut la fel la 1913 (?!)” şi la 1919 musulmanii 
din parlamentul României Mari au protestat contra „dezlipirii” 
Cadrilaterului de la Bulgaria. Deşi s-au prefăcut a fi contra bul-
garilor, faptul că au fost aliaţi la 1914-1918 i-a făcut pe turci să 
le ţină partea în mai 1918 la Buftea-Bucureşti şi la Conferinţa 
de pace de la Paris (1919-1920). Pierderile României au fost 
de scurtă durată: prin pacea din 1919 de la Neuilly sur Seine ea 
recupera nu doar Mangalia, Techirghiol, Negru Vodă (rămase 
la Bulgaria în mai 1918), dar şi Cadrilaterul de la 1913.
Stăpânirea românească (1913-1940) asupra Cadrilaterului 
a ridicat economic, social şi cultural acest teritoriu. Minorităţile 
au fost respectate într-o Românie cu regim democratic. 
Internetul amintit arată că adesea românii, coloniştii şi 
jandarmii au avut de înfruntat „rezistenţa» bulgarilor. „Filele 
de istorie» prezintă punctul de vedere bulgar: duşmănos, dornic 
de revanşă, protestul la ridicarea la Silistra a bustului fostului 
rege Ferdinand (al României) la 1939. Pentru că acest teritoriu, 
„Cadrilaterul a fost şi este un teritoriu istoric bulgar”, actul din 
1913 fiind „nedrept şi perfid». Pentru istoricul S.S. Bobeev a 
fost „un act de brigandaj tipic”. Şi manualele bulgare deplân-
geau Cadrilaterul, România era „vecinul viclean şi mârşav” iar 
stăpânirea la 1940 era „de netolerat”. Bulgaria şi-a găsit aliat în 
Germania lui Hitler şi în august 1940 s-au dus tratative la Cra-
iova de cedare a Cadrilaterului. Era vara pierderilor teritoriale 
pentru România şi la 7 noiembrie 1940 acest teritoriu a revenit 
Bulgariei, fără vreo rezistenţă oficială.
Pierderile din vremea lui Carol II nu au putut fi salvate de 
generalul Antonescu. Acesta a fost nevoit să semneze cedarea. 
Rezistenţa generalului Argeşanu nu a găsit înţelegere în faţa lui 
Antonescu, el fiind arestat. S-a făcut un schimb de populaţie: 
cam 110.000 români s-au stabilit în România (din Cadrilater şi 
sudul Dunării) iar din România au plecat 77.000 bulgari. Dacă 
la 1940 erau în Cadrilater 26,2% români, în 2001 mai erau doar 
0,17% (!); bulgarii au crescut de la 37,1% la 1940 la 69,53% 
în 2001. Deznaţionalizarea românilor de acolo după 1940 şi-a 
spus cuvântul (de pe Internet).
Despre campania din 1913 a scris şi revista de la Iaşi, 
„Convorbiri literare», ex.: C.D. Gherea, George V. Haneş, Emil 
Staicu, dr. C. Popescu, Simion Mehedinţi (nu toate materialele 
s-au găsit însă în colecţie).
Un englez a lăsat impresii bune despre militarii români - 
material tradus de G. V. Haneş, deşi menţionează greutăţile 
datorate aprovizionării şi holerei. Dar că „purtarea militarilor 
români faţă de bulgari a fost cavalerească şi creştinească, un 
fapt fără precedent” (căpitan Cecil Battine).
S. Mehedinţi atrăgea atenţia asupra măririi numărului de 
ofiţeri, pentru că nu ar fi fost destui la mobilizarea din 1913.
Iar dr. C. Popescu scria despre eforturile ţăranilor înrolaţi, 
dispuşi să suporte o serie de lipsuri şi să lupte ca în 1877 pentru 
un ideal. Şi gazetele ardelene române pomeneau cu satisfacţie 
de obţinerea Cadrilaterului şi de voluntarii ce au fost în armata 
română la sud de Dunăre la 1913 (pomeniţi şi de Iorga în „Supt 
trei regi»).
Anul 1940 a dus la o nemeritată uitare a acestui teritoriu, 
aşa a dorit Bulgaria, nu şi românii siliţi să plece de acolo şi care 
au ajuns până în sudul Bucovinei. Conferinţa de pace, unde a 
dictat URSS, a lăsat acest pământ Bulgariei şi din 1947 a avut 
soarta teritoriilor înstrăinate-deznaţionalizare, ştergerea istoriei 
române. Dar dovezile arheologice din sudul Dunării, tracice, 
monumentele feudale au rămas şi nu s-au putut transforma în 
„obiecte slave». Nici Balcicul uita cu amintirea reginei române; 
podoabă şi azi e castelul acestui „colţ de soare de Mediterană», 
căutat de artişti şi turişti, loc cunoscut încă de poetul Ovidiu din 
antichitate, întemeiat de greci (Dionisopolis). Castelul, Capella 
„Stella Maris», grădina au fost apreciate de când regina Măria 
a României a pus să se facă aceste frumuseţi şi până astăzi, de 
la pictorul Al. Szathmary până la expoziţia de la Suceava din 
2012 care nu puteau lipsi. Nici scriitorii nu au lipsit, istoricii 
(Iorga), ziariştii, universitarii din perioada interbelică.
După 1989 s-a vorbit mai puţin despre Cadrilater decât 
despre Basarabia şi Bucovina, de parcă nu ar fi un teritoriu ro-
mânesc, ajuns fără voia celor de acolo sub altă stăpânire. Drep-
turile minorităţilor sunt mai puţin respectate în Bulgaria, ale 
„vlahilor” nu fac excepţie; se rezistă tot mai greu şi după 2007.
Cu toate problemele grele interne ale României să nu se 
uite şi românii din Bulgaria, şi ei sunt parte a neamului nostru.

cadrilaterul la 102 ani
(1913-2015) - fost teritoriu românesc (III)
Dincolo de Prut limba română fusese izgonită... La 20 mai 
(1848) la Cernăuţi s-a ţinut Congresul românilor bucovineni 
care ceru separarea Bucovinei de Galiţia... Inima Ardealului 
bătea sângerândă prin rezistenţa lui Iancu - mişcarea naţională 
din Ardeal era simbolul românesc reînviat” (nr. 1-3, 1925). 
Avram Iancu spunea tuturor că „răpirea de drepturi nu rămâne 
nepedepsită şi că virtuţile războinice ale românilor nu s-au 
stins în inimile strănepoţilor”. Nicăieri, scria Nistor, poate 
curentul revoluţionar nu găsi un mediu mai prielnic ca în 
monarhia habsburgică, vestita temniţă a libertăţii popoarelor 
subjugate şi dezmoştenite. Unii revoluţionari au venit la moşia 
Hurmuzăcheştilor de la Cernauca. „Gh. Bariţ avuse norocirea 
de a simţi pe piele proprie cnutul rusesc, fiind el pus în libertate 
numai în urma intervenţiei stăruitoare a Hurmuzăcheştilor”.
Interesul pentru Basarabia s-a manifestat şi la 1926 
prin Iancu Nistor cu „Vasile Stroescu” (nr. 7-8) şi „Radu 
Curălescu” (nr. 11-12), Ilie Mandiuc (prin „Leon Donici”) 
iar problemele Bucovinei cu „Vladimir Repta” de Ion I. 
Nistor (nr. 1-2), D. Dan („Biserica Roşa”), Leca Morariu, 
Ion Grămadă, „Vladimir Repta-mitropolit al Bucovinei”, 
a fost membru de onoare al Academiei Române şi la 1919 
a deschis Senatul României Mari. La Cameră (la deputaţi) 
lucrările au fost deschise de basarabeanul Vasile Stroescu. 
Acesta a ajutat, ca moşier, şcolile române din Ardeal şi, arată 
Nistor, după B. P. Haşdeu „era al doilea basarabean care 
a avut o intuiţie clară a unităţii neamului” şi întâi unitatea 
culturală. „La moartea sa au fost funeralii naţionale”. Anul 
1927 aduce moartea regelui Ferdinand şi a lui Ionel Brătianu 
- ambii făuritori ai României Mari, iar contribuţia acestora e 
amintită şi la 1928 de istoricul Romulus Cîndea („Ion I. C. 
Brătianu”, în nr. 1-3), de Iancu Nistor în „Regele Ferdinand 
şi Unirea” (nr. 7-12, 1928). Nistor citează cuvinte ale regelui 
(înainte de deces): „nu pot decât să mă bucur când văd cât 
de tare este între voi credinţa în ideal, credinţa în dreptate 
şi credinţa în virtuţile strămoşeşti... La 1918 a sunat ceasul 
izbăvirii... De 10 ani Bucovina se bucură de binefacerile 
stăpânirii româneşti”...
Ecoul deceniului Unirii nu s-a stins, la 1929 Iancu Nistor 
scrie „La 10 mai” (nr. 5-8) şi „îndemn spre ideal” (nr. 1-4, 
1929); acest articol al doilea reaminteşte că au trecut 18 ani 
de la crearea „Junimii literare”. Alţi autori au fost S. Reli (cu 
„Rosetti şi Bălcescu”), V. Grecu („La curţile lui Atila”), D. 
Marmeliuc. Nr. 9-12 pomenesc de „Opera istorică a lui A. D. 
Xenopol”- de Ion I. Nistor, pentru că la 1930 se împlineau 10 
ani de la moartea istoricului de la Iaşi cunoscut mai ales prin 
„Istoria românilor din Dacia Traiană” - premiată de Academia 
Română. Xenopol a participat la 1871 la serbarea de la Putna. 
A fost preocupat de principiile fundamentale ale istoriei şi 
a realizat prima sinteză ştiinţifică de istoria românilor. Dar 
a greşit punând pe slavi la formarea poporului român şi a 
văzut în politica socială a lui Mihai Viteazul doar consecinţe 
negative. Dorea un fel de „ştiinţă pură” cu coborârea unor 
figuri importante ale trecutului românesc,
Fiecare istoric român a avut însă merite în lupta 
naţională şi istoria s-a rescris în secolul XX, iar procesul 
nu s-a încheiat. Era cazul să se reamintească, festiv, cei 10 
ani de la redeschiderea universităţii române de la Cernăuţi 
(1930), pentru care s-a ostenit istoricul şi rectorul Iancu 
Nistor şi s-a consemnat şi în revistă (în nr. 9-12). (Zece ani 
de viaţă universitară la Cernăuţi). Tot Nistor scrie şi despre 
Gh. Tofan, dispărut prematur la 1920 în „Zece ani de la 
moartea lui Gh. Tofan” (nr. 5-8), despre „Vintilă Brătianu 
şi Bucovina” (nr. 9-12), despre poetul „George Popovici 
către C. Berariu” (scrisori), „Autobiografia lui Constantin 
Berariu” (nr. 1-4). Fiica istoricului, Oltea I. Nistor, scrie şi 
ea la revistă. Constantin Berariu a fost, politic, în gruparea 
„Românilor tineri” împreună cu G. Popovici; aceştia scriu 
la Sibiu la „Tribuna” şi se opun „bătrânilor” care activau la 
„Gazeta Bucovinei”. Pe teren literar tinerii ce s-au remarcat 
au mai fost Iorgu G. Toma, C. Verde (C. Isopescu-Grecul), 
Ştefan Bodnărescu, Tem. Bocancea, etc.
Constantin Berariu a lucrat în administraţie, apoi 
la Facultatea de Drept de la Cernăuţi, a scos publicaţia 
„Tricolorul Românesc”. A fost primul director al Teatrului 
Naţional, a fost traducător şi a avut lucrări originale publicate 
şi în „Junimea literară”. Iată materialul „Amintiri din 1877” 
(nr. 1-4; 1930) - subiect tratat mai înaainte de Partenie 
Sireteanu, fost voluntar în armata română la 1877. Berariu 
a cunoscut în familie problema paricipării bucovinenilor la 
război (elevi de liceu), ajutorul dat pentru victorie armatei 
române-dorinţă a tuturor românilor.
(va urma)
Grupaj realizat de prof. bRÂNDUȘA CEPUC
Istoria neamului românesc 
în „Junimea literară” de la cernăuţi 1904-1939 (IV)
7Dacia nemuritoare
Nr. 25/2015
Cam cu o explicabilă întârziere, am aflat că președintele Klaus Iohannis a promulgat, oarecum cu o grabă suspectă, 
Legea 217/2015, pentru modificarea și completarea Ordonanței de 
Urgență nr. 31/2002, a Guvernului, privind interzicerea organizați-
ilor și a simbolurilor cu caracter fascist, rasist sau xenofob și a pro-
movării cultului persoanelor vinovate de săvârșirea unor infracțiuni 
contra păcii și omenirii. 
Ceea ce urmează este punctul meu de vedere în această privință, 
opinia sinceră a unui jurnalist, care a lăsat în urmă 52 de ani de trudă 
cu condeiul în slujba adevărului și a interesului național pe baricada 
libertății cuvântului, a exprimării neîngrădite. Referindu-mă la acea 
grabă a președintelui Iohannis de a promulga o lege, trecută, după 
cum se vede, mai mult tacit prin Parlament, consider că va crea o 
serie de probleme în viitor, prin interpretări și rele-intenții progra-
mate, atent calculate de cei urmărind anumite interese. Am motivele 
mele să fac această afirmație! După ce președintele Klaus Iohannis 
a trimis Codul Silvic Parlamentului, cerând, din vreun interes per-
sonal sau nu, modificări, după ce a refuzat, ciudat și inexplicabil, 
promulgarea legii prin care Avram Iancu, Crăișorul Munților, co-
mandant de oaste, la 24 de ani, în cetatea de cremene a Apusenilor, 
în tragicele învolburări ale vremurilor de la 1848-1849, poate că 
șeful statului ar fi trebuit, mai ales în acest caz al unei legi, care, în 
multe privințe, va avea efectul unei bombe cu explozie întârziată, 
să cugete, într-adevăr, nemțește, și s-o trimită Parlamentului, pentru 
rediscutarea ei și introducerea unor amendamente care să evite in-
terpretări nedorite, inexactități confuzii, derută. Așa ar fi fost corect 
și înțelept. Din păcate, n-a fost să fie așa, iar președintele Iohannis, 
probabil sub o anumită presiune, și-a mai bătut un cui în talpă!
Contextul în care a fost promulgată această lege, discutabi-lă în atâtea privințe, mă determină să fac unele precizări, 
absolut necesare, în numele adevărului, tocmai pentru a confirma 
ce susțineam și altădată, atunci când vine vorba despre adevărata 
istorie. Ca scriitor, ca jurnalist, ca patriot și naționalist român, am 
afirmat, întotdeauna, că fascismul a fost o enormă catastrofă pentru 
umanitate! La fel și nazismul cu dezlănțuirile lui bezmetice, care 
au declanșat conflicte, războaie distrugătoare și catastrofe în care 
au pierit milioane de oameni! Ca și acel comunism sovieto-bolșe-
vic din perioada „obsedantului deceniu”! Am reacționat prompt, de 
fiecare dată, împotriva organizațiilor și a simbolurilor cu caracter 
nazist, fascist, xenofob. Orice om cu mintea întreagă nu ar putea 
gândi altfel! Ca intelectual român, de formație umanistă, am iubit, 
întotdeauna, omul cu năzuințele, cu frumusețea lui morală și spiri-
tuală, apărându-i, prin scrisul, prin atitudinea și prin poziția mea, 
demnitatea și verticalitatea! Adept al respectării, întocmai, a artico-
lelor 30 și 31 din Constituția României, privind libertatea cuvântului 
și a exprimării neîngrădite, am respectat legile țării,  prevederile lor.
Cu aceeași neîngrădită libertate de exprimare îmi voi spune, ca 
și până acum, din moment ce nu a fost, din păcate, supusă dezbaterii 
publice, și părerea despre această lege, care, dacă nu va fi, și ea, la 
timp, modificată, va ridica multe probleme în viitor, generatoare de 
interpretări nedorite, de confuzii și exagerări. Sunt de acord, întru 
totul, cu istoricul Marius Oprea, care nu poate fi suspectat că ar avea 
vreun interes să spună altceva decât ce gândește, că este vorba despre 
o provocare, despre „o lege excesivă”, lege care, de fapt, rupe, din 
nou, România în două. Încât nu poți să nu te întrebi: din ce noapte a 
minții unora s-au născut unele prevederi ale legii? Cine, de fapt, se 
află în spatele făcăturii penibile? Ce ascunde această lege, făcută pe 
genunchi, supervizată de Alexandru Florian, președintele Institutului 
Național pentru Studierea Holocaustului din România „Elie Wiesel”, 
pentru neacceptarea acelei firești înțelegeri și receptări corecte, ge-
nerale? Se știe că legea aceasta, mustind de stupidități și interpre-
tări, a fost nășită și propusă de trei liberali: Crin Antonescu, cel mai 
somnoros parlamentar din istoria Senatului, el fiind cu năstrușnica 
idee, însoțit de George Scutaru și Andrei Gerea, nașul gugumăniei. 
Te întrebi, pe bună dreptate, din nou: oare de ce legea nu a fost su-
pusă, cum ar fi fost firesc, dezbaterii publice? De ce a fost supusă 
doar unei fușereli parlamentare? N-ar fi fost, oare, mai corect, mai 
folositor, mai indicat? Nu cumva unii tocmai la mizeria de neaccep-
tat s-au gândit, ca românul să fie pus în fața unui fapt împlinit, fără 
să mai aibă vreun cuvânt de spus? Dacă exista ceva mai mult respect 
pentru români, sunt sigur că ar fi rezultat o lege acceptabilă, altfel 
gândită! În astfel de împrejurări a trecut prin Parlamentul rușinii o 
lege anticonstituțională, pe alocuri chiar cu stupide prevederi! Una 
dintre acestea este și acea prevedere tâmpită, restrictivă, a pedepsirii 
celor trei persoane care se întrunesc! Încât, același istoric – Marius 
Oprea – se întreba: „Este, cumva, Legea 2017/2015 o lege marțială?”
V rând-nevrând, conform textului legii, vom asista la îngră-direa, nepermisă, a unor libertăți, la o cenzură mascată, 
sub pretextul unor presiuni și al unor interese care nu au nimic co-
mun cu democrația unei exprimări neîngrădite. Pentru că, așa cum 
este, legea aceasta devine un mijloc de presiune, de acțiune, pe alo-
curi, coercitivă, și de clară manifestare politică. Oare atunci când 
cei trei autori liberali au folosit, în lege, sintagma „genocid contra 
umanității”, la ce s-au gândit și cu cine s-au consultat ei? Pot numi, 
cumva, vreo personalitate marcantă, un renumit jurist cu reală spe-
cialitate în domeniu? Sau așa li s-a năzuit lor?! Cu anumite cuvinte 
nu te poți juca!
Oare cui folosesc, iată altă întrebare, deruta, interpretările, 
uneori după ureche, dorința unora de a complica lucrurile, și așa 
destul de complicate în România de azi, de a li se da o întorsătură 
periculoasă, cu totul nefavorabilă receptării corecte a unei decizii? 
Considerat un simbol românesc, profesorul Radu Ciuceanu, direc-
torul Institutului Național pentru Combaterea Totalitarismului, pe 
care am avut onoarea să-l cunosc în Parlamentul României, expri-
ma și el un punct de vedere clar, corect și ferm, din care înțelegem 
că istoria României, cu bune, cu rele, trebuie cunoscută așa cum a 
fost ea și este: nu cu imixtiuni, nu cu presiuni, nu cu falsuri, nu cu 
interdicții! Or, în cazul amintit, parcă-i vorba nu despre o lege, ci 
de un fel de „organ de forță”, lăsând impresia unui posibil pericol 
pentru libertatea cuvântului, pentru o exprimare liberă, neîngrădită, 
cum aminteam ceva mai sus. „Istoria – spunea jurnalistul Dumitru 
Avram – nu-i un „fond primitiv emoțional”, cum ar dori unii, ci o 
exprimare a sentimentelor, a năzuințelor unui neam, în timp ce inși 
din umbră o umilesc cu acea bățoșenie,  aroganță și semeție, cu tru-
fia unui Pilat din Pont, a unui Hitler sau Stalin!
Context în care, cu referire la această lege, nu poți să nu te mai întrebi: de ce s-a iscat deja, încă din primele zile ale 
promulgării și publicării ei în Monitorul Oficial, o anumită frică, de 
ce există deja o reținere impusă, invocată de unii ziariști? Și de ce 
nu există curajul necesar de a spune, pe față, adevărul?! De ce, oare, 
această amenințare a aroganței unor vătafi, într-o țară democrată a 
anului 2015?! Din păcate, unii dintre mai-marii clipei și ai lumii, pe 
noi, românii, ne vor tot slugi, tot cu capul plecat, să luăm mereu sca-
toalce. Că – zic ei – așa ne trebuie! Suportăm, dar nu protestăm! Pen-
tru acei inși, care mereu ne-au pus și ne pun la colțul mesei istoriei, 
nu există acel „Altar al Patriei”, jertfelnic altar lângă rana sufletului 
românesc, inși care cer până și scoaterea icoanelor ortodoxiei noastre 
din școli. România și românii au, din nefericire, mai mulți dușmani 
decât prieteni. Și, tot din nefericire, mulți îl consideră „prieten” și 
pe Crin Antonescu, cel mai somnoros senator, care în rol principal, 
nouă, românilor, ne-a pregătit această surpriză-lege, cu efectul dat de 
o lopată în moalele capului. Așa cum aminteam, dorind să se afle în 
treabă, el și ceilalți doi aleși ai neamului au nășit legea de pomină! 
O lege care cuprinde și unele prevederi reale, binevenite. Al-tele, însă, sunt de neacceptat! Chiar importanți istorici, pe 
bună dreptate se întreabă, gândindu-se  chiar la o eventuală blocare, 
mascată, a accesului la acea realitate a libertății dreptului la scrierea 
adevărului: „Cum se va proceda în cazul mareșalului Ion Antones-
cu?”. Se va mai putea scrie, se întreba unul dintre ei, despre acea do-
rință a lui de „dezrobire a brazdei românești de la Răsărit”? Acolo 
era pământul Basarabiei, pământ românesc, din moșia lui Ștefan cel 
Mare și Sfânt, anexată, la 1812, de ruși, la 28 iunie 1940, de sovietici, 
de URSS. Atunci, când a ordonat: „Ostași! Vă ordon: treceți Prutul!”, 
o făcea cu gândul la refacerea hotarelor străbune, la eliberarea Basa-
rabiei și a nordului Bucovinei, anexate, de pofta hulpavă a URSS, prin 
notele ultimative ale Pactului Ribbentrop-Molotov, în iunie 1940, dar 
cu gândul și la lupta pentru revenirea nordului Transilvaniei la Româ-
nia Mare, făurită la 1 Decembrie 1918. A fost judecat, la 6 mai 1946, 
într-un simulacru de proces, sub comandă sovietică, condamnat la 
moarte și executat. Ne-am referit la un singur exemplu. Apoi, nu pu-
tem să nu ne întrebăm: care a fost „vina” lui Iuliu Maniu, condamnat 
să ajungă și să moară în închisoare comunistă? Da, e adevărat, ma-
reșalul Ion Antonescu a fost judecat și condamnat la moarte de un 
„tribunal popular”. Tribunal care, în acele vremuri, să recunoaștem, 
o știe o lume întreagă, numai „popular” n-a fost, ci unul dintre ace-
le „tribunale populare” dirijate, manipulate de sovieticii ocupanți ai 
României. Să accepți așa ceva, fără un minimum discernământ, oare 
gestul ar însemna „un act patriotic”? Oare, sub aceste „justificări” și 
„argumente” nu se pun la cale și alte posibile „vânători” în plin secol 
21 și mileniu trei, în contextul invocării caracterului „antilegionar” și 
„anticeaușit” din această lege? Pentru că de la Ion Antonescu și Ni-
colae Ceaușescu se va trece, cu vinovățiile, și asupra altora! Da, știm 
multe despre unele „isprăvi” ale gardiștilor legionari. Context în care 
nu putem să nu ne întrebăm, în cazul unor mari personalități cu sim-
patii legionare: cât de „mari legionari” sau cât de mari personalități 
ale filosofiei, literaturii, gândirii românești au fost Mircea Vulcănescu, 
Mircea Eliade, Radu Gyr, Nichifor Crainic, Emil Cioran, Petre Țuțea, 
Valeriu Gafencu? Nu cumva, în aceeași oală ar fi vârât, de unii, chiar 
și Înaltul Domn al Poeziei și al Limbii Române – Eminescu, pentru 
publicistica lui? Au incitat ei la violență? Au fost operele lor, cumva, 
porniri xenofobe? Istoricul Radu Ciuceanu consideră legea „o tâmpe-
nie”. „S-a făcut – consideră el – o chestie de necrezut! Chiar așa să 
distrugi ce înseamnă rezistența poporului român împotriva ocupației 
sovietice? În rezistența anticomunistă au fost 70-75% legionari! Să 
elimini o parte majoritară din rezistența poporului român împotriva 
regimului bolșevic este o măsură inconștientă”.
Apoi, firesc este, într-o întoarcere de timp, să ne mai între-băm: cine au fost acei vinovați reali pentru „genocidul 
comunist”? Câți au fost condamnați, dintre mulții conducători, șefi 
ai Securității acelor vremuri fiind și evrei, prin sentințe, hotărâri 
judecătorești? Cine au fost călăii de la Canal, de la Periprava, din 
închisorile Gherlei, Aiudului, Sighetului, Piteștului (unde erau „re-
educați” cei 5.000 de studenți!), unde au fost bătuți, uciși, unde unii 
au înnebunit, s-au sinucis? Cum de nicio lege aparte nu se referă, 
în mod special, și la soarta acelor țărani, jefuiți, batjocoriți, duși în 
Bărăgan, după ce au fost luați de la casele și agoniseala lor de o 
viață? Chiar nu se știe cine au fost cei care au dat ordinele exilării 
lor? Rar de tot se mai amintește de sașii luați, după război, și duși, 
de sovietici, la minele din Donbas. Ce dreptate li s-a făcut țăranilor, 
cu forța colectivizați, unii  dintre opozanți luați, în dricul nopții, cu 
„mașina neagră”, și duși, de multe ori, pe drumul fără întoarcere?! 
Lor cine le-a făcut vreodată dreptate?
D in nordul Ardealului, în toamna anului 1940, în urma Di-ktatului de la Viena, au fost alungați românii, au fost uciși, 
cu o barbarie și o cruzime nemaiîntâlnite, locuitorii din Ip, Trăznea, 
Mureșenii de Câmpie, Sucutard, Aita Seacă, Moisei, Sărmașu! To-
tul, sub acel îndemn la crimă: „Nincs kegyelem!” („Fără milă!”) 
al lui Dücsõ Csaba (Daday Lorand). Din nordul Ardealului, ocupat 
de administrația ungară, au fost duși, pe drumul fără întoarcere, în 
acele vagoane ale morții, spre camerele de gazare, peste 173.000 
de evrei, oameni nevinovați: copii, femei, bătrâni, bărbați. Cine au 
fost cei care au comis crimele, mârșăvia fără margini? Câți au fost 
judecați? Au dat toți socoteală? Au apărut, din nou ne întrebăm, legi 
speciale, care să-i condamne pe vinovați? Ei au fost călăi cu salarii 
bune, în acele vremuri, apoi cu pensii mari! Da, holocaust a fost, 
dovadă-i uciderea celor șase milioane de evrei, numai un dement nu 
ar recunoaște. Numai că nu-i bună o intenționată globalizare, fără a 
nuanța întâmplările, fără a le individualiza! Oare tot ce s-a petrecut 
în acele timpuri ale terorii, la Ip, Trăznea, Moisei, Sărmașu, prin 
alte multe localități românești ale Ardealului, n-a fost tot un fel de 
„holocaust local”?
Dar să venim și spre zilele noastre, redând acel alineat 7 al arti-
colului 30 din Constituție, Legea fundamentală a României: „Sunt 
interzise de lege defăimarea țării și a națiunii (…), incitarea la dis-
criminare, la separatism teritorial…”. Cât se poate de clar. Ei, și? Îl 
interesează, cumva, pe răspopitul Tõkés László acele clare preve-
deri constituționale? Ce afirmă sicofantul? „Autonomia teritorială a 
Ardealului și a Partiumului – clama el – trebuie să se înfăptuiască, 
iar unitatea militară secuiască, înfăptuită pe timpul lui Bela Kun, tre-
buie să ne fie exemplu la nevoie. Și trebuie să spunem răspicat acest 
lucru, și în Parlamentul European, și în toate capitalele europene!”. 
Numai că acela care dorește, ca „model”, „Divizia Secuiască” cu 
ale ei crime comise, preaslăvindu-l pe Bela Kuhn, omul lui Lenin, 
șef al Republicii Ungare a Sfaturilor comuniste în inima Europei, 
nu se oprește aici. După ce tocmai el acuză românii de „genocid” și 
caută „specialiști” care să facă un steag al Transilvaniei („Secuimea 
are un steag – zicea. Să aibă și Transilvania un steag!”), la Tușnad 
(Tusvanyos, zic ei!), îl ruga pe premierul Viktor Orban ca „Ungaria 
să ofere protectorat Transilvaniei”, ca „stat național independent”. 
Oare toate acestea nu sunt dovezi ale defăimării țării, incitare la se-
paratism teritorial, interzise de lege? I s-a întâmplat, vreodată, lui 
ceva? Cum nu prea li s-a întâmplat, ce li s-ar fi cuvenit, nici celor 
care au ucis, cu sălbăticie, români la Târgu-Secuiesc, Dealu, Zetea, 
în decembrie 1989. Să ne mai întrebăm ce lege are România pentru 
sancționarea unui ins, precum acel bine dus cu pluta – Csibi Bar-
na? Oare avem, apoi, acele legi care să-i potolească pe cei de teapa 
celor veniți din Ungaria, la 10 martie 2014, la Târgu-Mureș, unde, 
sub steaguri secuiești, ale Ungariei, chiar și arpadiene (simboluri 
cu caracter fascist!), interzise, inși ai Gărzii Maghiare, ai partidului 
extremist „Jobbik” au mărșăluit pe străzile municipiului unui stat 
de drept, stat național, unitar și independent, clamând sloganuri, 
precum „Transilvania nu este România!”, „Ardealul este Ungaria!”, 
„Opincarilor, plecați acasă!”, atacând Trianonul, un tratat internațio-
nal recunoscut, îmbrâncind forțele de ordine, insultându-le, atacân-
du-le cu petarde. Oare pentru acești descreierați, precum și pentru 
cei din Mișcarea Tinerilor din 64 de Comitate, nu-i necesară o anu-
me lege care să le potolească elanul antiromânesc, din moment ce 
amenință integritatea teritorială și statală a României, desconsideră 
simbolurile naționale românești, incită la nesupunere civică? Sau 
toate acestea nu contează?!
D in păcate, elita conducătoare suportă, cu un stoicism ru-șinos, parii dați în cap, fără să crâcnească, fără replică. 
N-am fost, oare, destul umiliți la Yalta, apoi la Malta, de sovietici, 
de americani, de britanici? Prea s-au urcat, apoi, unii „bursuci la țâ-
țele străine” în cârca și pe masa noastră, prea ne-au pus în genunchi, 
pe coji de nucă, iar azi ne dau lecții, dictează să fie făcute legi antiro-
mânești, anticon stituționale, antinaționale. Oare unde-s mândria și 
verticalitatea mai-marilor zilei, acești puradei politici de după 1990, 
neputincioși homunculi, în această exigentă sită a istoriei? De ce ac-
ceptă ei, cică „din rațiuni superioare”, cu atâta indiferență și nesim-
țire, să fie pus pumnul în gura libertății presei, să lăsăm urmașilor o 
cumplită notă de plată, și prin această amintită lege? De ce, în locul 
verticalității și demnității, ei preferă târâșul penibil, înjositor, ruși-
nos? Suntem oameni liberi, dorim să gândim și să ne exprimăm tot 
liberi, nu într-un „pat al lui Procust”! De ce, oare, guvernanții actu-
ali acceptă jignirile și umilințele celor care doresc disoluția Statului 
Român? Tăcerea, vinovată și complice a guvernanților, înseamnă și 
acceptarea riscantă a deschiderii Cutiei Pandorei, punând, impru-
dent, batista pe țambal! Ei, care înghit neîmpliniri, umilințe, jigniri, 
fără vreo replică a necesarei demnități și verticalități, astfel acceptă 
și încercările de falsificare a istoriei, mereu scrisă cu cerneala altora. 
Iar Statul Român, pe care ei îl conduc, din ce în ce mai mult, de la o 
zi la alta, devine un fel de „stat-șvaițer!”
lAZĂR lĂDARIU, scriitor
Încă o lege excesivă  
pentru  „statul-șvaițer”?

Societatea Internațională „Dacia Revival” – Reînvierea 
Daciei – înființată la New York 1999, având ca președinte 
fondator pe dr. Napoleon Săvescu, avea ca scop declarat a 
„readuce în drepturile ei adevărata istorie a poporului da-
co-român”. Condusă cu înaltă responsabilitate științifică 
de dr. Napoleon Săvescu, Dacia Revival militează pent-
ru recunoașterea oficială a dacilor ca strămoși legitimi ai 
neamului românesc. Mișcarea dacologică a atras numeroși 
cercetători din țară și străinătate, interesați de respectarea 
adevărului istoric privind rolul major al 
dacilor în formarea și evoluția poporului 
român.  
Începând cu anul 2000 s-au instituit 
Congresele Internaționale de Dacologie, 
iar din anul 2003 s-a realizat editarea unei 
reviste de profil „Dacia Magazin”. La 
aceste manifestări științifice au prezentat 
comunicări documentate istorici și cerce-
tători științifici din diverse domenii privind 
istoria fabuloasă a strămoșilor noștri daci. 
La congresele desfășurate în România: 
București, Alba Iulia, Tg. Jiu, Buzău, Ora-
dea și în Republica Moldova la Chișinău, 
au participat personalități în domeniu din 
SUA, Australia, Germania, Franța, Italia, 
Elveția, Republica Moldova susținând cu 
documente și argumente științifice val-
orile civilizației strămoșilor noștri daci. 
În România dar și în diaspora româneas-
că există numeroase asociații pro-dacice, 
reviste, programe radio și emisiuni TV, 
se organizează simpozioane și conferințe 
consacrate dacologiei abordând teme ale civilizației dace, 
a culturii materiale și spirituale insistând pe vitejia dacilor 
și conducătorii lor legendari, luptători neînfricați împotri-
va agresiunii străine, continuitatea lor pe aceste meleaguri. 
Pentru activitatea, corectitudinea și implicarea So-
cietății Dacia Revival în cercetarea istoriei strămoșilor 
noștri, Dacia Revival a fost admisă în rândul Organi-
zațiilor Non-Guvernamentale (NGO) din cadru ONU, ca 
o recunoaștere internațională a acestui forum de prestigiu 
privind activitatea Daciei Revival. Pentru detalii a se con-
sulta articolul doamnei profesor Mariana Terra, New York, 
publicat în revista „Dacia Magazin” nr. 113, mai 2015.
Al xVI-lea congres Internațional  
de Dacologie
Mișcarea dacologică din România, revigorată de dr. 
Napoleon Săvescu, autorul lucrării „Noi nu suntem ur-
mașii Romei” (1999) și președinte fondator al Societății 
Internaționale Dacia Revival, cunoaște o largă audiență și 
participare în mediile culturale românești.
Dacologia ca știință multidisciplinară este Parte in-
tegrantă a științei istorice. Mișcarea dacologică este 
consacrată covârșitor strămoșilor noștri reali, susține recu-
noașterea identității noastre reale și se situează pe o poziție 
științifică autentic patriotică.  În buna tradiție a mișcării 
dacologice din România s-a desfășurat la Buzău în perioada 
9 – 12 iulie 2015 cel de al XVI-lea Congres Internațional 
de Dacologie, sub titlul „Deceneu și Dacii”, cu participarea 
iubitorilor de neam și țară de istorie străveche a neamului 
românesc. Acest Congres se înscrie în seria Congresel-
or Științifice organizate în respectul adevărului istoric, cu 
dorința de a releva rolul strămoșilor noștri geto-daci renu-
miți în antichitate pentru vitejia lor și lupta împotriva agre-
sorilor, rolul lor în făurirea istoriei naționale.  Îmi permit să 
prezint un scut istoric al Congreselor anterioare pentru a vă 
întregi imaginea evoluției mișcării dacologice din România. 
La aceste Congrese au participat personalități de prestigiu 
din țară și diaspora românească, cercetători ai culturii, civi-
lizației și spiritualității geto-dacice. 
Primul Congres Internațional de Dacologie s-a des-
fășurat la București în perioada 15-16 august 2000, intit-
ulat „SARMIZEGETUSA”, consacrat centrului politic și 
spiritual dacic, urmat de vizitarea unor obiective cu rezo-
nanță dacă Orăștie, Grădiștea de Munte.
Al II-lea Congres consacrat marelui rege BUREBI-
STA desfășurat la București 15-16 iunie 2001. Pentru or-
ganizarea și interesanta desfășurare a lucrărilor Congre-
sului președintele fondator dr. Napoleon Săvescu a fost 
felicitat de Prea Fericitul Teoctist, Patriarhul BOR și de 
poetul Adrian Păunescu, Președintele Comisei de Cultură 
și Culte din Senatul României.
Pe 17 august congresiștii au vizitat sanctuarele de la 
Grădiștea de Munte, insistându-se pe protejarea vestigiilor 
dacice. Pe 18 august 2001 la Orăștie a fost dezvelit monu-
mentul marelui rege dac Burebista (? – 44 î.Hr.), comem-
orat la 2045 ani de la trecerea în eternitate, din inițiativa 
Societății Dacia Revival, a dr. Napoleon Săvescu în colab-
orare cu Consiliul Județean Hunedoara și Primăria Orașu-
lui Orăștie. 
Al III-la Congres Internațional de Dacologie a fost 
dedicat lui Nicolae Densușianu, autorul celebrei „Dacia 
preistorică”, desfășurat în București și Densuș 21-24 iunie 
2002. La Densuș (Jud. Hunedoara) a fost dezvelit primul 
monument închinat marelui istoric Nicolae Densușianu 
(1846-1911).  Este publicată cartea „Zamolxis Primus Ge-
tarum Legislator”, autor Carolus Lundius, Uppsala, 1687, 
în traducerea doamnei cercetător Maria Crișan. 
Al IV-lea Congres Internațional de Dacologie intitulat 
„TĂRTĂRIA 2003” desfășurat la București, 19-20 iunie 
2003. Au participat istorici, arheologi, filologi, cu lucrări 
științifice, documentate istoric, cu studii și cercetări inter-
disciplinare. La Tărtăria (Jud. Alba) a fost dezvelit Primul 
Monument din istoria omenirii dedicat apariției scrisului 
în lume, având rădăcini de 7500 ani. În anul 2003 a în-
ceput editarea revistei „Dacia Magazin”. 
Al V-lea Congres Internațional de Dacologie cu titlul 
„Civilizația Carpato-Dunăreană-Rădăcini, 25-26 iunie 
2004 la București. Programul Congresului a abordat cul-
tura și civilizația dacică. 
Al VI-lea Congres Internațional de Dacologie 
„KOGAION 2005” desfășurat la București în zilele 30 
iunie - 1 iulie 2005. Tema principală a Congresului a fost 
localizarea muntelui sacru al dacilor, Kogaion, menționat 
în antichitate de către Strabon și Herodot. În 2005 a apărut 
serialul de filme documentare „Noi, Dacii: Începuturi, Po-
topul, Drumul spre Sarmizegetusa, Misterele Sarmizege-
tusei”. 
Al VII-lea Congres Internațional de Dacologie De-
cebal 2006, desfășurat la București, 28-29 iunie 2006. În 
cadrul „Anului Decebal” s-a organizat la Orăștie, pe 1-2 
iulie 2006, comemorarea a 1900 ani de la moartea regelui 
erou Decebal, în colaborare cu Consiliul Județean Huned-
oara și Primăria orașului Orăștie.
Al VIII-lea Congres „TOMIRIS 2007”, 20-21 iulie 
2007, București. Lucrările congresului s-au desfășurat la 
Cercul Militar Național, insistându-se pe personalitatea 
legendarei regine masagete Tomiris, dar și alte aspecte ale 
istoriei Daciei.
Al IX-lea Congres „REGALIAN 2008”, 20 iunie 
2008, desfășurat în sala Teatrului Odeon din București. 
Congresul dedicat lui Regalian, primul reunificator al Da-
ciei și aniversarea a 1750 ani de la eliberarea Daciei de 
sub romani. 
Al X-lea Congres Internațional de Dacologie „EMI-
NESCU 2009”, 14-16 iunie 2009, Congres Jubiliar des-
fășurat la București în sala de marmură a Cercului Militar 
National și Sala Majestic a Teatrului Odeon. Congresul 
a fost dedicat lui Eminescu, la 120 ani de la plecarea în 
eternitate, insistând pe contribuția lui Eminescu, mai ales 
în presă, la afirmarea valorilor naționale. A fost instalat un 
bust în bronz al dacului Mihai Eminescu pe malul lacului 
Vevey din Elveția. Se realizează primul film documentar 
din serialul „Dacii – Adevăruri tulburătoare” de tânărul 
scriitor Daniel Rocsin, film cu puternic impact 
mediatic. 
Al XI-lea Congres „Malus Dacus 2010”, 
28-29 mai 2010, desfășurat la Alba Iulia în 
incinta Universității 1 Decembrie 1918. Ad-
versarii Domnului Unificator l-au numit pe 
Mihai Voievod Viteazul Malus Dacus – Dacul 
cel Rău, pentru că se temeau de el și îi inco-
moda în planurile lor expansioniste.  
În anul 2011 al XII-lea Congres Inter-
național de Dacologie „O Provocare a Istoriei 
– Plăcuțele de la Sinaia”, 13 august Bucureș-
ti, Teatrul Odeon. Prima secțiune prezintă 
plăcuțele de la Sinaia, documente unice pen-
tru înțelegerea civilizației avansate a dacilor. 
Al XIII-lea Congres Internațional de 
Dacologie „BRÂNCUŞI: Pietrele dacilor 
vorbesc”, 29 iunie - 1 iulie 2012, desfășurat 
la Tg. Jiu și găzduit de Universitatea Con-
stantin Brâncuși din oraș. Primele secțiuni 
ale congresului au tratat „Motive artistice tra-
co-geto-dace în sculptura lui Brâncuși - Dacii 
din curbura interioară a Carpaților”. Se înfi-
ințează în acest an filiala Dacia Revival International So-
ciety din Elveția, „Dacia Helvetica”, președinte fondator 
dl. Alexandru Stan. 
Al XIV-lea Congres Internațional de Dacologie 
„PIERIT-AU DACII? – B. P. Hașdeu” desfășurat la 
Buzău, 17 - 18 august 2013, în Sala Mare a Consiliului 
Județean Buzău și sălile Liceului Pedagogic Spiru Haret. 
Pe secțiuni sunt tratate temele: Bogdan Petriceicu Hașdeu 
„Pierit-au dacii”, „Misterele tezaurului de a Pietroasa”, 
„Dacii în conștiința lumii”. 
Al XV-lea Congres Internațional de Dacologie 
„DACOLOGIA și George Coșbuc”, desfășurat în orașul de 
pe Criș – Oradea, 18 - 19 iulie 2014, în Sala Filarmonicii 
de Stat Oradea și Hotelul Continental Forum. Desfășurat 
pe secțiuni Congresul a tratat dacologia la George Coșbuc, 
Dacii în conștiința lumii, Anul Brâncoveanu. 
Majoritatea congreselor au tratat în secțiune aparte 
„Cultura și Civilizația Dacică reflectate în mitologie, cred-
ințe, tradiții, folclor, medicină, literatură și arte”. 
Al xVI-lea congres Internațional  
de Dacologie „DEcENEU și DAcII”
S-a desfășurat la Buzău, în perioada 9 - 12 iulie 2015, 
prin efortul organizatoric al d-lui ing. Ștefan Davidescu, 
președintele Fundației Origini carpatice și al colaborato-
rilor domnie sale, cărora le mulțumim și îi felicităm.
Deschiderea oficială a Congresului s-a efectuat pe 10 
iulie cu intervenții ale d-lui ing. Ștefan Davidescu, direc-
torul Congresului, a dr. Napoleon Săvescu, președintele 
Fundației Dacia Revival și intervenții ale reprezentanților 
autorităților orașului Buzău. A urmat un program folcloric 
susținut de elevii Școlii gimnaziale Merei primit cu încân-
tare de public și numeroase aplauze.
În sala mare a Consiliului Județean Buzău a avut loc o 
conferință de presă cu public, urmată de înmânarea Diplo-
melor de Onoare și a Diplomelor de Excelență invitaților 
speciali. Deschiderea Sesiunii de comunicări științifice s-a 
desfășurat în plen, moderator fiind dr. Napoleon Săvescu. 
Domnia sa a prezentat evoluția mișcării dacologice în țară 
și străinătate și a anunțat evenimentul de excepție „Dacia 
Revival statut consultativ special la ONU”.
(continuare în pag. a 15-a)
„DAcIA REVIVAL”
Statut consultativ Special la O.N.U.
Profesor MARIA IONESCU

În comuna TOMEŞTI, jud. Hunedoara, tradiţia 
olăritului este o ocupaţie a cărei vechime se pierde în 
negura timpurilor. Satele în care olăritul este încă „în 
viaţă” se numesc OBÂRŞA şi în mai mică măsură în sat-
ul DOBROŢ. Cetăţenii dovedesc că deşi este o comună 
de ţărani în esenţa sa, faptul că aceştia sunt şi meseriaşi, 
îi face să aibă o abordare diferită, inteligentă, aş spune, 
a problematicii comunei lor. Fără să ţină seama de con-
siderente politice, de grup, de ideologii etc., votează de 
6 [şase] mandate acelaşi primar, pe numele lui TIBE-
RIU OCTAVIAN TĂMAŞ, fost subinginer miner. De 18 
[optsprezece] ani acesta organizează anual un adevarat 
festival al muncii şi al creației, al meseriilor tradiţionale şi 
al talentului artistic. Noi, Filiala Zonală „AVRAM IAN-
CU” Brad privim cu mare atenţie şi cu satisfacţie la modul 
cum primăria Tomeşti, Consiliul local, celebrează, la urma 
urmei, munca, cum omagiază talentul şi profesionalismul 
celor care, din tată în 
fiu, practică de secole 
olăritul, întregind un 
larg evantai de ocu-
paţii şi meserii, care 
au satisfăcut şi încă 
satisfac necesităţile de 
obiecte, scule, dotări 
gospodăreşti în aşa nu-
mita economie naturală 
rurală, din zonă, dar şi 
din depărtări. Nicio-
dată statul nu a ştiut 
cât de mult datorează 
şi cum să mulţumeas-
că sătenilor şi fami-
liilor lor pentru câtă libertate i-au acordat să-şi rezolve 
alte treburi, prin independenţa economică pe care şi-au 
creat-o cu mâinile şi mintea lor. Mi-e teamă că statul, 
generic vorbind, nu se va mai întâlni niciodată cu o ţară 
de oameni, cărora, eventual, să le aducă la „bolta”din sat, 
sare, petrol şi cam atât. În rest, rezolvându-se totul în inte-
riorul gospodăriilor şi al satelor. Un astfel de sat care, prin 
ingeniozitatea sătenilor dar şi prin bunătatea pământului, 
a rezolvat una din permanentele cerinţe, de vase, de or-
namente, de opere de artă, de jucării etc., a fost acest sat, 
OBÂRŞA, dar şi celelalte, Dobroţ, dar şi Leauţ unde, deşi 
nu s-au făcut lucrări în ceramică, au fost nişte meseriaşi 
cărora li s-a dus vestea ca meşteri rotari. Puţine au fost 
satele care erau doar beneficiare ale inteligenţei native şi 
uneori şi cultivate a meşterilor din localităţi ca Obârşa, în 
această mare diviziune socială a muncii, dacă în Obârşa şi 
Dobroţ se lucra ceramica, în Leauţ, lemnul, în Prihodişte 
se făceau troace şi mături, fuse şi linguri, în Rişculiţa spete 
pentru războiul de ţesut, în Lunca Moţilor şi în Ţebea se 
prelucra piatra, în alte sate se împleteau coşuri de nuiele. 
Putem trage concluzia că în această zonă, dar evident şi în 
altele, munca perseverentă, talentul şi simţul artistic ale 
sătenilor asigurau cvasitotalitatea celor necesare traiului, 
se aflau ca într-o mică ţară şi nu ajungeau la uşa statului 
cu aproape nimic din cele trebuitoare vieţii. Un drum făcut 
joia la Brad, altul vinerea la Vaţa şi altul sâmbăta la Hăl-
magiu în zilele de târg, rezolva în cea mai mare măsură 
cerinţele de aprovizionare şi nevoile unei case. Cultura 
tehnică a unui popor este parte a culturii generale, iar un 
popor care are o asemenea cultură tehnică aspiră la uni-
versalitate, cu şanse mari de a se afla în rândul popoarelor 
care au marcat cu genialitatea lor mersul lumii. Ceea ce 
face de ani buni primaria şi dl. primar aici este, în defini-
tiv, o odă închinată muncii, o atenţionare adresată tuturor 
că aici în comuna Tomeşti s-a lucrat şi se lucrează, s-a 
creat şi se creează şi că simţul practic se împleteşte armo-
nios cu simţul estetic, frumosul fiind un deziderat pentru 
care se depun strădanii, iar rezultatul acestora este opera 
de arta. Pentru a reînnoi dorinţa de a practica aceste mese-
rii, vă îndemn pe toţi cei care îi vedeţi în  expoziţii suis 
generis prin oboare, cumparaţi-le produsele, ajutaţi-i să 
devină rentabili, pentru că dacă într-o bună zi dispar, cu 
toţii veţi fi mai săraci. Oricât ar vrea, primăria nu va putea 
anima un „mort”, un „dispărut”, nu va putea face această 
festivitate ca să sărbătorească un „defunct”, o amintire. 
Aceste cuvinte scrise în nume personal dar şi ca preşed-
inte al Filialei Zonale Brad a Societăţii Cultural Patriotice 
„AVRAM IANCU” din România, s-au scris cu dorinţa de 
a valoriza o tradiţie, de a-i da atenţia pe care o merită, de 
a o ridica din anonimatul atoatecuprinzător, consemnînd 
valoarea unei activităţi de demult, care prin meritul exclu-
siv al sătenilor a străbătut vitregiile istoriei până în ziua 
de azi şi căreia eu îi urez să străbată cu bine şi secolele 
viitoare spre cinstea şi mândria celor care practică olăritul, 
dar şi a tuturor locuitorilor din satele comunei TOMEŞTI. 
Am poposit în Țara Zarandului, la invitaţia domnului 
Nicolae Iuga, preşedintele Societăţii Cultural-Patriotice 
„Avram Iancu“ - Brad, împreună cu Sandu Niculae din 
Hulubeşti. Ghid, însoţitor și prieten ne-a fost, în perma-
nenţă, Nicu Iuga, un patriot adevărat, căruia tot timpul 
i-a fost teamă ca nu cumva să uite să ne spună câte ceva 
despre eroismul morţilor care au luptat pentru libertate și 
drepturi sociale şi naţionale.
Un prim popas l-am făcut la Mănăstirea Ortodoxă 
Crişan (Vaca) unde ne-am bucurat de ospitalitatea 
stareţului arhimandrit, protosinghel şi exar al tuturor 
mânăstirilor din Episcopia Devei şi Hunedoarei, 
Visarion Neag şi a părintelui Siridon. Onorata no-
astră gazdă ne-a etalat dificultăţile prin care a trecut 
până acum Mănăstirea Crişan, cu hramul „Naşterea 
Maicii Domnului”, a luat înfăţişarea de astăzi. 
Părintele protosinghel a pornit de la nimic cu gândul 
de a construi o mânăstire. S-a rugat la Cer și Bunul 
Dumnezeu l-a ajutat. Mânăstirea Crişan a fost ridi-
cată pe locul unui sfânt lăcaş construit de locuitorii 
satelor Ribiţa şi Vaca la mijlocul secolului al XVI-
lea. După cum arată documentele păstrate această 
mănăstire a fost îndestulată cu viaţă monahală. De 
asemenea, există dovezi că marele unificator de neam 
şi ţară Mihai Viteazul a acordat ajutor material Sfin-
tei Mănăstiri. După două secole mănăstirea a fost 
părăsită frământărilor religioase şi a prăbuşirii zidurilor 
în urma unor alunecări de teren. Ultima menţiune despre 
Mănănstirea Vaca datează din anul 1772 când este amin-
tită ca obiect de patrimoniu. Ruinele acestei mănăstiri au 
fost descoperite în urma săpăturilor arheologice efectuate 
în anul 1991. În anul următor, din iniţiativa stareţului ar-
himandrit Visarion Neag, a început înălţarea noului lăcaş. 
La 29 iunie 1992 episcopul Tradului, Dr. Timotei Seviciu, 
a sfinţit piatra de temelie a mănăstirii. În numai doi ani a 
fost construită Biserica de zid cu hramul „Naşterea Maicii 
Domnului”. În anii următori au fost clădite Altarul de vară 
cu hramul „Izvorul Tămăduirii”, Ansamblul de chilii, 
Paraclisul de iarnă, diverse dependinţe necesare. Tot în 
acest timp s-a pictat Biserica. Părintele Spiridon ne-a pre-
cizat că Mănăstirea Ortodoxă Crişan a devenit cea mai 
importantă instituţie monahală din Arhiepiscopia Devei şi 
Hunedoarei. În prezent sunt 20 de călugări care trăiesc în 
acest aşezământ.
Următorul obiectiv vizitat a fost satul Vaca (astăzi 
Crişan). Aici se află Casa Memorială Crişan, cel de al 
treilea conducător al revoluţiei din 1784, alături de Horia 
şi Cloşca. În aceiaşi localitate există şi Casa Memorială 
Vlaicu Bîrna scriitor, autor de mai multe volume de poezie 
şi a două romane: „Când era Horia împărat” şi „romanul 
Ecaterinei Varga”. Gheorghe Marcu Giurgiu cunoscut sub 
numele de Crişan, s-a născut în satul Vaca în anul 1732. 
Se ştie că după ce a venit Horia de la împărat, Crişan a 
ţinut legătura cu moţii din Ţara Zarandului. La întâlnirea 
cu moţii care a avut loc la marginea oraşului Brad, pe loc-
ul respectiv se află o troiţă, Crişan le-a spus celor prezenţi 
acolo, la 30 octombrie 1784 că stăpânirea imperială le-a 
garantat anumite drepturi sociale dacă se vor înscrie în reg-
imentele grănicereşti. De asemenea, le-a mai amintit că în 
ziua următoare va pleca la Alba Iulia pentru a se înrola şi 
doritorii sunt liberi să-l însoţească. A doua zi sau adunat la 
casa lui Crişan peste 600 de moţi. Au purces împreună la 
drum, peste dealuri, prin păduri să nu fie văzuţi de unguri. 
În seara zilei de 1 noiembrie 1784 au poposit la Curechiu. 
După ce s-a înnoptat au sosit acolo judele de la Brad şi 
sub prefectul din Baia de Criş însoţiţi de gornici (pădurari) 
înarmaţi şi au cerut să discute cu Crişan. În momentul când 
Gheorghe Marcu Giurgiu intenţiona să iasă din mulţime, 
gornicii au tras focuri de armă în direcţia lui, ucigând câţiva 
dintre țărani. Înşelaţi de atitudinea ostilă a gornicilor moţii 
i-au înconjurat şi i-au ucis. Apoi au hotărât să continuie lup-
ta împotriva grofilor maghiari. L-au trezit pe preotul din 
Curechiu în toiul nopţii şi în faţa lui au jurat să respecte 
acest legământ. Nu au mai ajuns la Alba Iulia. Au reve-
nit spre Brad atacând şi ucigând familiile grofilor ungu-
ri. Aşa a început revoluţia cu aproape cinci ani înaintea 
celebrei revoluţii din Franţa.
În comuna Ribiţa am mai vizitat: Biserica Sfân-
tul Nicolae din localitate, Biserica „Cuvioasa Para-
schiva” din Ribicioara, Biserica „Adormirea Maicii 
Domnului” din Dumbrava de Jos, Muzeul „Lada de 
zestre”, troiţa ridicată în memoria revoluţionarilor din 
1784 precum şi Cheile Ribicioarei şi Cheile Uibăreş-
tilor. Ne-a atras atenţia punctul muzeistic „Lada de 
zestre” care este compus dintr-o gospodărie ţărăneas-
că datată din anul 1929. Am aflat că acestă gospodărie 
achiziţionată de primărie şi transformată în muzeu cu-
prinde: o casă cu două camere, pivniţă, bucătărie, şură cu 
două grajduri, şopru pentru păstrarea carului şi a uneltelor 
agricole, adăposturi pentru animale şi păsări etc. Interi-
orul casei împodobit cu ştergare, velinţe, obiecte de îm-
brăcăminte, pat, război de ţesut, blidere şi vase din lemn 
păstreză aroma unei case ţărăneşti din Ţara Zarandului din 
secolul al XIX-lea. 
(va urma)
OMAGIUL ADUS UNOR MESERII 
TRADIȚIONALE A AJUNS LA A xVIII-A EDIȚIE
Călători în Ţara Zarandului (I)
NICOlAE IUGA,
preşedintele Filialei zonale „Avram Iancu“ – brad
Casa Memorială Crişan
Dr. MARIN AlEXANDRU CRISTIAN,
profesor de istorie

În anul 1814, Saint-Simon a elaborat un studiu intitu-lat „Reorganizarea societăţii europene sau necesi-
tatea şi mijloacele de unire a popoarelor Europei într-un 
singur corp politic, păstrându-i fiecăruia independenţa 
naţională”. În acest studiu, el propunea formarea unei fed-
eraţii europene conduse de un parlament european, precum 
şi stimularea apariţiei unui patriotism european. Saint-Si-
mon era preocupat şi de îmbunătăţirea situaţiei economice 
a Europei. Cu puţin timp înaintea morţii (1821), Napoleon 
a scris un „Testament Politic” adresat fiului său. Paradoxal, 
Testamentul Politic este o ideologie a păcii. Napoleon arată 
că a fost obligat să îmblâzească Europa prin arme. În viitor, 
aceasta trebuie convinsă pentru a forma o federaţie. Fiului său 
i-ar reveni datoria de a reuni „Europa prin legături federale in-
disolubile”[2, p. 8]. Surprinzător este faptul că Dimitrie Gusti 
nu se referă, în studiul său, şi la ideile lui Victor Hugo. Acesta 
a fost nu numai un mare scriitor, ci şi un interesant om politic. 
În anul 1848, a fost ales deputat. În discursul său de la deschi-
derea Congresului de pace de la Paris, din 21 august 1849, 
Victor Hugo spunea: „Va veni o zi în care vom vedea două 
grupuri imense: S.U.A. şi Statele Unite ale Europei, situate 
unul în faţa celuilalt; îşi vor da mâna pe deasupra mărilor, vor 
face comerţ, vor schimba produsele industriei lor, ale artei lor, 
ale geniilor lor, vor defrişa pământul, vor coloniza deşertul, 
vor ameliora creaţia sub ochii Creatorului, vor combina totul 
pentru a obţine binele şi anume: cele două forţe infinite, fra-
ternitatea oamenilor şi bunăvoinţa lui Dumnezeu”[4, p. 19].
Formarea Statelor Unite ale Europei ar fi o condiţie a menţinerii păcii. V. Hugo era de părere că, în 
Europa, se cheltuiesc foarte mulţi bani pentru înarmare şi 
pentru întreţinerea armatei. Aceste fonduri ar trebui folos-
ite pentru muncă, inteligenţă, industrie, comerţ, navigaţie, 
agricultură, ştiinţă, artă. În loc să se urască unele pe altele, 
popoarele Europei ar trebui să se iubescă. „Presupuneţi că, 
înainte de a fi francezi, englezi, germani, sunteţi oameni. 
Presupuneţi că dacă naţiunile sunt patrii, umanitatea 
este o familie”[4, p. 19] îi îndemna V. Hugo pe europeni. 
Starea de pace oferă un cadru adecvat pentru dezvoltarea 
economiei politice, a ştiinţei, a filosofiei, a legislaţiei, pen-
tru îmbunătăţirea moravurilor, pentru ridicarea nivelului 
învăţământului, pentru extinderea folosirii limbii literare. 
Pacea europeană nu va fi opusă păcii umanităţii, dimpotrivă, 
o va consolida. Principiul fraternităţii de la nivel european va 
fi extins în toată lumea. „Scopul politicii adevărate presupune 
PROBLEME ale UMANITĂŢII  
în OPERA lui DIMITRIE GUSTI (III)
să fie recunoscute toate naţionalităţile, să se restaureze unitatea 
istorică a popoarelor  şi să se ralieze această unitate la civilizaţia 
păcii, să se lărgească, în acest sens, grupul civilizat, să se dea 
un exemplu popoarelor, încă, barbare, să se substituie arbitrajul 
bătăliilor, să fie lăsată justiţia să se pronunţe şi nu forţa”[4, p. 19]. 
Prin dezvoltarea economică şi culturală a omenirii în condiţii de 
pace, vor dispărea animozităţile internaţionale şi prejudecăţile 
naţionale şi se va manifesta tendinţa spre unitate a umanităţii. 
Este timpul, spunea V. Hugo, ca perfecţionarea popoarelor să 
părăsească forma violentă şi să capete o formă paşnică. Cu toate 
eforturile întreprinse de umanitate, acest ideal umanist al mare-
lui scriitor a rămas la stadiul de deziderat.
La 8 septembrie 1929, o reuniune a 27 de state europene a acceptat ideea unei Federaţii a Statelor Europene, 
idee aparţinând, la acea dată, ministrului de externe francez Aris-
tide briand. La 1 mai 1930, guvernul francez a expediat celor 
27 de state europene, participante la reuniune, Memorandumul 
briand care cuprindea concepţia ministrului francez privitoare 
la organizarea unui regim de uniune federală europeană. Con-
ducătorii unor state europene obiectau faptul că uniunea ar leza 
principiul suveranităţii naţionale. Acestora, A. Briand le-a rep-
licat arătând că organizaţia federală nu va aduce niciun fel de 
atingere suveranităţii naţionale a statelor, că aceasta se va afirma 
şi mai mult în cadrul colaborării internaţionale. Adevărul este că 
orice angajament presupune o oarecare limitare a suveranităţii, 
dar această limitare, fiind acceptată de toţi, permite ca principiul 
să fie respectat. Dacă, iniţial, A. Briand considera că formarea 
unei Federaţii a Statelor Europene ar trebui să se bazeze pe relaţii 
economice şi apoi pe raporturi politice stabile, în Memorandum, 
el insistă asupra principiului de subordonare a problemelor eco-
nomice faţă de cele politice. Argumentul lui Briand se referă 
la faptul că supremaţia economică ar fi cel maisigur mijloc de 
strivire a naţiunilor mici, dacă n-ar fi însoţită de o organizaţie 
politică. În Memorandum, se propune crearea unor organe spe-
ciale pentru cercetarea tuturor realităţilor europene: utilaj eco-
nomic, comunicaţii şi tranzit, finanţe, muncă, igienă, cooperare 
intelectuală, raporturi interparlamentare, administraţie.
A. Briand a propus crearea unor instituţii la nivel continen-
tal: Parlamentul European şi Guvernul European.
În septembrie 1930, Adunarea Societăţii Naţiunilor a hotărât 
înfiinţarea unei comisii de studiu pentru Federaţia Statelor Eu-
ropene. Comisia, condusă de A. Briand, a funcţionat câţiva ani. 
Desfiinţarea ei s-a datorat, printre altele, dificultăţilor generate 
de criza economică, precum şi suspiciunilor că Franţa ar dori 
să-şi instituie hegemonia în Europa.
Uniunea Europeană a cunoscut o evoluţie continuă ca denumire, număr de participanţi şi obiective. 
Creată, prin Tratatul de la Roma din 1957, de Franţa, R.F. 
Germană, Belgia Luxemburg, Italia, Olanda, Comunitatea 
Economică Europeană (CEE) şi-a propus crearea unei pieţe 
comune. Dacă, A. Briand atrăgea atenţia că Federaţia Statelor 
Europene nu are nimic comun cu „vechile uniuni vama-
le, organizaţii egoiste al căror obiectiv era de a stabili tarife 
prohibitive în favoarea membrilor lor  şi contra tuturor celor 
care nu făceau parte din ele”[2, p. 18], CEE îşi propunea des-
fiinţarea taxelor vamale între ţările membre şi instituirea unui 
tarif vamal comun faţă de alte ţări. Apariţia unor instituţii ale 
Uniunii Europene - Consiliul European, Comisia Europeană, 
Parlamentul European – este o transpunere, în realitate, a unor 
idei avansate, în trecut, de gânditori îndrăzneţi  care-şi de-
păşeau, cu mult, epoca. De multe ori, când se foloseşte expre-
sia Statele Unite ale Europei, se face analogie cu Statele Unite 
ale Americii. Considerăm că situaţiile sunt diferite. În S.U.A., 
statele formează o federaţie, fiind autonome şi nu indepen-
dente. Din punct de vedere etnic, fiecare stat este un amestec 
de indivizi aparţinând, aproape, tuturor naţionalităţilor de pe 
glob care au imigrat, din diverse motive şi în diferite perioade, 
pe acest pământ al făgăduinţei. Naţiunea americană este un 
conglomerat al acestor grupuri etnice. În fiecare stat al uniunii, 
se află naţiunea americană şi nu naţiuni diferite.
Europa este un continent cu naţiuni diferite. Dacă din punct de vedere economic există diferenţe, mai 
mari sau mai mici între state, care vor dispărea printr-un am-
plu efort de dezvoltare, din perspectivă culturală, deosebirile 
se vor menţine vreme îndelungată şi, probabil, unele nu vor 
dispărea niciodată. Fiecare naţiune are un mod specific de 
raportare la divinitate, la natură, la viaţa politică, la propria 
existenţă, are tradiţii şi obiceiuri la care nu vrea sau nu poate 
să renunţe. Este adevărat că există valori general umane care 
pot reprezenta o bază pentru formarea unui sistem de valori în 
care să se exprime modul de gândire, de simţire, de acţiune al 
europenilor. Uniunea Europeană sau Statele Unite ale Europei 
nu vor fi niciodată o fedraţie, ci o confederaţie, adică o uniune 
de state independente, înfiinţată pe baza unui acord prin care 
se determină condiţiile de asocire şi de funcţionare a acesteia.

Problemele culturii şi ale politicii culturale consti-
tuie o preocupare permanentă a lui Dimitrie Gusti. 
În programul cercetărilor monografice ale satelor, 
un capitol important este dedicat manifestărilor 
spirituale, adică instituţiilor şi componentelor 
culturii: şcoala, biserica, teologia populară, 
ştiinţa populară, arta populară (arhitectura, li-
teratura), ceremoniile şi obiceiurile.
„Statul, spune Gusti, are datoria de a apă-
ra şi ocroti valorile culturale şi economice ce 
se găsesc în mijlocul naţiei, a descoperi şi deş-
tepta aceste valori când sunt ascunse, a le înălţa 
către culmi cât mai mari când sunt prezente” [1, 
p. 271]. Instituţiile de stat, care îşi asumă răspunderea 
organizării culturii naţionale, nu-şi propun făurirea acesteia, 
ci numai crearea condiţiilor prielnice dezvoltării sale, desco-
perind, stimulând şi organizând colaborarea tuturor elemente-
lor culturale ale ţării. Gusti analizează sensurile multiple ale 
termenului cultură: un sistem de bunuri culturale: un cod, 
o poezie, o descoperire ştiinţifică; o cultură instituţională ca 
ansamblu al regulilor promovate de stat, biserică, organizaţi-
ile economice; o cultură personală, ca atitudine proprie faţă 
de opera de cultură, faţă de valorile culturale [1, p. 259].
Cultura creatoare şi cultura asimilată formează unul 
şi acelaşi circuit social – creaţia circulă, pentru ca, odată asi-
milată, să devină, la rândul ei, condiţia unei noi creaţii. So-
cietatea românească, susţine Gusti, nu-şi dă bine seama de 
însemnătatea culturii creatoare, pentru că nu înţelege 
funcţia şi forţa socială a inteligenţei. „Intelectul, 
legislatorul superior al vieţii ce descoperă 
legile naturii şi ale societăţii, ce diriguieşte 
întreprinderile economice, ce creează o altă 
natură, o altă societate, o nouă viaţă de va-
lori artistice este ameninţat a fi copleşit de 
lumea capitalistă de azi, deşi se ştie, capitalul 
intelectual este un element cel puţin egal cu 
capitalul economic ori cu munca [1, p. 260]. 
Căci intelectul face posibilă munca şi nu este 
valoare agricolă ori industrială care să nu fie la 
discreţia unei descoperiri.
Pentru viaţa unui stat, o mare importanţă o are cul-
tura poporului. Preocupat de ridicarea culturală a satelor, 
Gusti a întreprins studii teoretice privind cultura poporului. În 
ţările vest-europene, problemele referitoare la cultura popo-
rului se aflau în centrul preocupărilor oamenilor de stat. Gus-
ti se referă la unele forme instituţionalizate pentru formarea 
culturii poporului, precum universităţile ţărăneşti din ţările 
nordice. În perioada respectivă (1928), o treime din populaţia 
Danemarcei urmase una din cele 75 de universităţi populare. 
Referindu-se la scopul practic al acestor şcoli, scriitorul nor-
vegian Bjornson afirma că universităţile ţărăneşti l-au învăţat 
„pe ţăranul danez să pregătească unt de prima calitate, fără a 
vorbi un cuvânt despre unt” [1, p. 263]. Prin aceasta, el voia 
să exprime faptul că ţăranul danez cultivându-se, dobândind 
cât mai multe cunoştinţe, dezvoltându-şi vioiciunea spirituală 
în universităţile ţărăneşti, a ştiut să se organizeze, să-şi creeze 
cooperative de producţie puternice care, prin produsele lor – 
brânză şi unt – au reuşit să domine piaţa mondială.
Gusti se referă la exemplul Vienei care, prin căminele sau 
casele poporului, a dat dovadă de o îndrăzneaţă politică socia-
lă şi de o deosebită pricepere în organizarea culturii poporului 
la oraşe. Fără a fi obligaţi, oamenii participau, seara, la activi-
tăţi în domeniile filosofiei, ştiinţei de stat, istoriei universale, 
matematicii, ştiinţelor naturii, tehnicii. Mă întreb dacă astăzi 
mai funcţionează, în Viena, astfel de instituţii de socializare şi 
de cultivare a spiritului. „Oare în România nu s-ar putea crea 
şcoli superioare ţărăneşti, după modelul lui Grundtvig, fără 
însă a imita servil modelul, ci transformându-l într-o şcoală 
specific românească, adaptată nevoilor specifice ale satului 
şi ţăranului român, menită a satisface trebuinţe naţionale şi 
de stat ce sunt caracteristice numai societăţii româneşti de la 
ţară?” [1, p. 265], se întreba Gusti. El arată că, în condiţiile în 
care agricultura românească trece printr-o profundă criză cau-
zată de costul ridicat al activităţilor, de preţul de vânzare mai 
mic decât costul, de enormele datorii agricole, trebuie găsite 
nu numai modalităţi materiale de remediere a acestei situaţii, 
ci şi mijloace de natură ideală, culturală. Soluţiile tehnice vor 
rămâne simple paliative, dacă nu i se va da ţăranului un solid 
fundament cultural care să-i permită folosirea cunoştinţelor în 
conducerea producţiei, în mânuirea creditului.
Gusti stabileşte câteva idei călăuzitoare în munca de for-
mare culturală a poporului, considerând că aceasta „nu poate 
năzui să împartă tuturor aceeaşi cultură, ci trebuie să i se dea 
fiecăruia posibilitatea de a-şi crea o cultură proprie, lăuntrică” 
[2, p. 286].
(va urma)
DIMITRIE GUSTI despre POLITIcA  
și AcȚIUNEA cULTURALĂ (I)
Grupaj realizat de prof. univ. dr. RAISA RADU
11
Dacia nemuritoare
Nr. 25/2015
Din nou – Tulburătorul 
„caz Eminescu”1   (IV)
– Drama sa intimă –
Motto: 1. „Dintr-o mare durere a răsărit «Luceafă-
rul»” (Titu Maiorescu, iunie 1892)
2. „Era un vis misterios/ Şi blând din cale-afară/  Şi 
prea era de tot frumos/ De-a trebuit să piară.” (Emi-
nescu, 24.04/06.05.1883)
3. „Cred în Eminescu ca în soare, în magia frumosu-
lui şi în veşnicia neamului românesc” (Augustin Z.N.Pop, 
cf. Ovidiu Vuia, Op. cit., 1946)
Totuşi – să fi avut aceasta, ulterior, un rol în auto-
exilarea lui Caragiale, deja celebru atunci? Să „sca-
pe” de „gura lumii”, de oprobiul ei ...Sunt documente 
care ar permite această întrebare. E drept, este posibilă 
acceptarea explicaţiei dată de Caragiale, în Germania, „în 
diferite rânduri”, tânărului, atunci, Dimitrie Gusti, însă cu 
unele rezerve. Caragiale i s-a destăinuit viitorului mare 
sociolog, în 1907, că nu s-a autoexilat „cum se credea”, 
ca o nemulţumire pentru că „nu i s-a dat atenţia cuvenită 
„în ţară”, ci „mai ales fiindcă voia să scrie o piesă de teatru 
... ce avea să redea societatea românească din Scrisoarea 
pierdută după scurgerea de 40 de ani” – şi pentru aceasta 
se înţelesese cu directorul Teatrului Naţional, Al. Davila. 
Şi chiar a început, în Germania, acest proiect, rămas nefi-
nalizat. Dar – n.n. – piesa putea s-o scrie şi în ţară, în casa 
sa, iar dacă nu se accepta reprezentarea, putea fi editată, 
chiar reprezentată (în străinătate, poate şi în ţară, de o trupă 
teatrală, de un alt teatru, dacă orgoliul său permitea). Nu să 
„toace”, în acel autoexil, o moştenire substanţială pentru a 
scrie piesa! De ce a ales Berlinul, capitala, iar nu un alt oraş 
german mai liniştit şi mai artistic? – revenea întrebarea lui 
Gusti. Doar avea nevoie de linişte şi relaxare! A ales Berli-
nul – i-a argumentat Caragiale -  pentru că (l-a atenţionat pe 
tânărul Gusti) în orice ţară capitala „este centrul vieţii”. Şi 
1 Un comentariu după apariţia volumului: Mărturii despre Eminescu. 
Povestea unei vieţi spusă de contemporani. Selecţie, note, cronologie şi 
postfaţă de Cătălin Cioabă, Ed. Humanitas, Bucureşti, 2014. 
să mai ştie tânărul doctor că „berea blondă berlineză... era 
mai excelentă ca în alte părţi...”2! Acesta da, „argument”!... 
Deci nu linişte şi relaxare îi trebuiau lui Caragiale pen-
tru a scrie piesa, ci agitaţie şi excelenta bere blondă ber-
lineză!... Poate! Acesta fiind felul lui de a fi – şi îşi putea 
permite!
Din amintirile fiului lui Caragiale, Luca, cel preferat, se-
mănând leit cu tatăl, reţinem însă următoarele despre „bunul 
prieten” al lui Eminescu: „Una din antipatiile lui Caragiale 
era, desigur, poezia lirică. Nu ştiu bine, în fond, dacă ţinea 
la Eminescu. Evita să vorbească despre opera poetului şi 
povestea despre om anecdote, când comice, când tragice, 
pe care, poate, odată, am să am prilejul să le public” (op. 
cit., p. 61, s.n.). Acum ştim că întru apărarea şi preţuirea lui 
Eminescu, Caragiale s-a exprimat public. Dar, rupându-se 
relaţiile dintre ei, după infamia la care „nenea Iancu” s-a 
pretat, se poate înţelege că antipatia sa nu era doar pentru 
poezia lirică a lui Eminescu. Iar despre răul ce i-a pricinuit 
se dusese vestea şi „prin târg”; şi „lumea” vorbea... O lămu-
rire în plus ar da, dacă le-a publicat, anecdotele ştiute de fiul 
său Luca. Camil Petrescu (vezi: Caragiale în vremea lui, 
piesă de teatru) a intuit că prostia omenească, în speţă cea de 
care s-a lovit în ţară, l-a supărat cel mai mult pe Caragiale – 
şi în volumul citat sunt relatări în acest sens; poate sunt şi în 
altă parte. Dintr-o informaţie orală (sau citată undeva – nu 
ne mai amintim) am reţiunut că marele Caragiale, enervat, 
voia să scoată chiar o revistă intitulată „Prostia poporului 
român”, dar nu  i-ar fi permis primul ministru D.A.Sturza. Şi 
atunci a scos „Moftul român”. De aici şi raţiunea întrebării 
pusă mai sus, căci vorba de prin „târg” privitor la Eminescu 
îl putea „deranja” foarte mult pe Caragiale. De cercetat, de 
reflectat... Volumul de amintiri despre Caragiale (vezi nota 
6) prezintă foarte multe elemente privind „felul de a fi” al 
lui „nenea Iancu”. 
În acei ani din ajunul declanşării chinului final, 
Eminescu era într-o culme a creaţiei! Definitiva cele două 
celebre capodopere: Luceafărul, Doina, citite în 1883, 
care nu erau operele unui nebun! Veronicăi, cu care se 
„împăcase”, faţă de „greşeala” comisă, cum o consiedera 
ea şi pe care i-o mărturisise, Eminescu îi dăduse răspunsul 
în finalul poemului, dacă ea l-a înţeles. La ultima chemare 
2 Amintiri despre Caragiale, antologie şi prefaţă de Ştefan Cazimir, 
 cronologie de Şerban Cioculescu, ed. II-a, Ed. Humanitas, Bucureşti, 
2013, p. 107. 
a Cătălinei, Hyperion „...nu mai cade ca-n trecut/ În mări 
din tot înaltul/ Ce-ţi pasă ţie chip de lut/ Dac-oi fi eu sau 
altul!/ Trăind în cercul vostru strâmt/ Norocul vă petrece/ 
Ci eu în lumea mea mă simt/ Nemuritor şi rece”. El „ac-
ceptase”, „omeneşte”, „împăcarea” în spiritul pâmântean 
al „crezului” său erotic formulat la 20 de ani. Iar ea, în anii 
lui de chin 1883-1889 a fost puternic afectată de situaţia şi 
starea lui, oscilând între speranţă şi disperare; au şi cola-
borat între 1886-1888 (vezi mai departe). George Panu, de 
pildă, în prezentul volum de mărturii despre Eminescu (p. 
285-292) ne redă o scenă impresionantă, văzută de el, din 
care rezultă că Veronica a încercat în acei ani să-i aline su-
ferinţa când situaţia lui între timp se agravase. Întâlnind-o 
când tocmai ieşea de la el, oftând, a întrebat-o ce este. 
„Ce să fie – i-a răspuns –, am venit după Eminescu, acum 
ies de la dânsul..., nu mai este nimic de sperat..., se uită 
lung la mine, nu zice nimic, ba câteodată are aerul de a 
zâmbi ironic”. Şi Panu încheie: „Biata femeie îşi continuă 
drumul, oftând şi frângându-şi mâinile” (p. 291). 
Acum, Eminescu n-o mai „asculta”! Altădată ar fi „as-
cultat-o”! Acum nu se mai putea...
Şi totuşi, după datele, reflecţiile şi interpretările dr-
lui Ovidiu Vuia, el însuşi poet şi pasionat de Eminescu, 
cei doi s-au reapropiat în acei ani de chin, încercând să 
retrăiască ceea ce rămăsese netrăit, ea admirându-l total în 
volumul propriu de poezii, editat atunci (1887) şi pe care i 
l-a dăruit. Eminescu a colaborat cu ea, poate inspirându-l 
şi stimulându-l, ajutându-l la traducerea piesei francezului 
Emil Augier, „Cântăreţul din flaut” reintitulată de el cu 
numele eroinei, Lais, cu un conţinut pe potriva sufletu-
lui amândurora. Traducerea, de fapt – apreciază Ovidiu 
Vuia – era o nouă creaţie a lui Eminescu, din care citează 
amplu şi comentează impresionant. Din această retrăire a 
„visului frumos” pe care îl considerase spulberat, dacă ar 
fi fost sprijinit, sprijiniţi amândoi, Eminescu poate şi-ar 
fi revenit mai statornic, cum se mai întâmplase şi până 
atunci. Alături de Veronica, la Bucureşti, chiar se simţea 
sănătos (N. Georgescu, Op. cit., p. 111). Iar Ovidiu Vuia 
respinge opinia unor eminescologi (primul fiind George 
Călinescu), că „Veronica ar corespunde tipului femeii 
fatale, uşuratică, de nimic”3. 
(va urma)
3 Ovidiu Vuia, Op. cit., p. 97-107: frumosul subcapitol: „Lais”: O nouă 
enigmă sau o nouă dovadă?
Studiile de arhitectura populară înfăţişează el-emente ale vieţii tărăneşti actuale, dar rede-scoperă şi urme ale trecutului. Prin arhitectura 
satelor putem cunoaşte probleme legate de locuinţa, de 
teritoriul pe care se găsesc aşezările omeneşti, ne dăm sea-
ma de originea şi vechimea acestor aşezări, putem urmări 
relaţiile cu arhitectura popoarelor vecine. Deşi arhitectura 
populară nu reprezintă monumente cu caracter istoric, ci 
simple construcţii ţărăneşti, ele ocupa un loc important în 
istoria unui popor. În cele ce urmează, nu putem epuiza 
problema privind arhitectura populară albaneză, ci vom 
prezenta câteva elemente care ni s-au părut semnificative. 
Ne vom referi la tipul de locuinţă albaneză din satul Se-
mani, districtul Fieri, din Myzeqe.
Satul Semani este compus din satele: Semani, Gjokali, 
Sheqi, Gryka, Topoja 1, Topoja 2 şi Fusha. Face parte, ca 
şi alte sate din Myzeqe, din aceleaşi zone unde au avut loc 
schimbări foarte importante în epoca moderna (A. Gjer-
ghi, „Traditions et nouveautés de la manière de vivre à la 
campagne”, în Culture populaire albanaise, VIII, 1988, 
pp. 127-143). Satul Semeni este tipul de sat din zona de 
câmpie, cu un plan regulat de ridicare al aşezarilor, legate 
între ele prin drumuri drepte. Casele sunt aşezate pe un 
fundament de piatră care se continuă cu ziduri de cărămi-
da, legate cu mortar. Casa se înalţă deasupra solului prin 
câteva trepte. Locuinţa este acoperită cu tigle şi are o bună 
iluminaţie şi aerisire, prin ferestre largi. Locuinţele mod-
erne se deosebesc de cele bătraneşti, care se construiau 
numai cu materialele pe care le punea la dispoziţie zona, 
erau puţin ridicate de la sol şi cu ferestre foarte mici. În 
acest sat, avem de-a face cu construcţii simple, cu 2-4 
camere, cu un coridor central. Sunt răspândite, însă, şi 
construcţiile cu verandă. În general, faţada locuinţei este 
îndreptată spre uliţa principală, iar casele nu se construiesc 
niciodată pe marginea drumului. Terenul principal afer-
ent aşezării este împrejmuit cu un gard de răchită sau cu 
ziduri joase. Adesea, la marginea acestui grilaj se găseşte 
un strat de verdeaţă, uneori de răchită sau alta plantă care 
desparte locuinţa de drum, de uliţă. În acest fel, se obţine 
un spaţiu liber foarte util, care serveşte la protejarea locu-
inţei de praful uliţei – este vorba de curtea casei. Intrarea 
în curte este prevăzută cu o poartă foarte simplă, cu ţăruşi 
din lemn, şi de multe ori cu grile din fier. În satul Sema-
ni, poarta de la curte nu se închide niciodata cu lacăt. Un 
aspect foarte plăcut al locuinţei îl dau straturile de flori 
care întovărăşesc vizitatorul de la intrarea în curte, până 
pe treptele scării. Pe verandă se ţin, de asemenea, ghivece 
cu flori, iar unele familii au început să ţină flori şi în inte-
riorul locuinţei. Pe lângă intrarea principală, locuinţa mai 
are şi o poartă de serviciu. Pe acolo se trece în acea parte 
a curţii unde se găsesc fântâna, precum şi alte accesorii 
ale locuinţei. De aici se ajunge şi la parcelele plantate cu 
legume şi la terenul unde se ridică arborii fructiferi.
În ultimii ani, o largă răspândire a cunoscut şi sădi-
rea de plante agăţătoare în partea opusă zidurilor dinspre 
apus şi est ale casei, plantele ridicându-şi ramurile până pe 
acoperiş Din acest motiv, în locul acoperişului tradiţional, 
sătenii pun un planşeu de beton izolat cu gudron, peste 
care se înalţă prăjinile pentru plantele agăţătoare. Dacă 
acestea reprezintă particularităţile aspectului exterior al 
locuinţei, să vedem ce elemente prezintă interiorul locu-
inţei. Locuinţele din satul Semani dispun de încăperi cu 
funcţii bine definite. În trecut, ca şi astăzi, spaţiile princi-
pale erau camera de oaspeţi şi bucătăria, denumită în mod 
obişnuit de sateni cu vechiul nume de matkëzë. Aceasta 
era o încăpere destul de mare, foarte adesea înzestrată 
cu o anexă unde se gătea propriu-zis, în special pe timp 
de iarnă. Vara, gospodina aprindea focul pentru pregătit 
mâncarea într-un colt al curţii, numit kasolle. La casele 
mai noi, alături de poarta de serviciu se gaseşte o mică 
despărţitură, care serveşte la gătitul pe timp de vara. În 
încăperea rezervată bucătăriei se adună întreaga familie 
pentru a lua masa. Aici se găsesc şi soba pentru încălzit, 
masa unde se serveşte mâncarea, precum şi scaunele. În 
general, nu se doarme în bucătărie, dar în familiile nu-
meroase aici se pot odihni şi culca bătrânii.
Interesant de semnalat este faptul ca bucătăria 
păstrează şi în zilele noastre o funcţie rituală şi socială în 
raport cu obiceiurile de înmormântare. Când este un mort 
în familie, trupul său, prin tradiţie, se pune în bucătărie, 
şi nu în camera de oaspeţi, unde se adună musafirii. Con-
form obiceiului, sicriul trebuie scos din locuinţă nu prin 
poarta centrală, ci prin poarta de serviciu. Această practică 
se datorează faptului că locuitorii vechiului tip de locuinţă 
aveau poarta centrală la est, deci „la munte”, şi poarta de 
serviciu la vest, deci „la mare” – după cum ziceau sătenii. 
După o veche mentalitate, „semn bun era muntele, semn 
rău era marea”. Astfel, poarta „de la munte” era pentru cei 
vii, iar poarta „de la mare” a rămas pentru morţi.
Un loc important îl ocupă, în zilele noastre, camera 
de dormit, care nu era un element obişnuit în trecut. În 
general, locuinţa modernă are cameră de dormit pentru 
fiecare cuplu, mobilată cu toate cele necesare. Mobilar-
ea completă a acestei camere se face cu ocazia căsăto-
riei. Mobilele obişnuite sunt: patul dublu, dulapul pentru 
haine, cuierul, scrinul pentru lenjerie. Vechile cufere se 
consideră demodate şi nu se mai ţin în camera de dormit, 
în special în aceea a tinerilor căsătoriţi. În unele familii, 
le mai păstrează bătrânele în vreun colţ îndepărtat al locu-
inţei. La timpul potrivit, este adus în camera de dormit şi 
pătuţul de copil. Fiecare membru al familiei are propriul 
său pat, acoperit cu cuverturi după anotimp. 
(va urma)
Case din Albania (I)
Prof. univ. dr. RODICA TANţĂU 
Conf. univ. dr. G.D. ISCRU

În 1912 și 1913 se desfășoară cele două războaie bal-
canice, iar pretențiile bulgarilor, la încurajarea Rusiei 
țariste, se fac auzite, în al doilea război balcanic, când 
Bulgaria, încercând o extindere teritorială în pământuri 
ce nu i-au aparținut niciodată, este înfrântă. Al doilea 
război balcanic începe la 20 iunie iar România a intrat 
în al doilea război balcanic la 10 iulie 1913. Bulgar-
ia este înfrântă și conferința de pace se va desfășura la 
București între 29 iulie și 10 august 1913. Prin tratatul 
de pace României îi revine partea de Sud a Dobrogei, 
Cadrilaterul, cu cele două județe ale lui, Durostor și 
Caliacra, până la linia de demarcație numită Turk-Smil-
Ekrene, întregindu-și în mod firesc, istoric, etnic și nat-
ural granița sud–estică. După primul război mondial 
și în perioada interbelică, Bulgaria a acționat intens, pe 
toate canalele diplomatice dar și prin instituțiile statului 
bulgar pentru a „redobândi” Sudul Dobrogei, în pofida 
adevărului științific și realităților istorice, fapt pe care îl 
reluase încă din timpul primului război mondial, fiind al-
iată cu puterile Triplei Alianțe, iar pretențiile sale asupra 
Dobrogei, din timpul primului război mondial, puseseră 
în dificultate chiar sistemul de alianțe din sudul Dunării. 
În concluzie, după 19 ani de la definitivarea României 
Mari, care cuprindea aproximativ toate teritoriile locuite 
de români, inclusiv Cadrilaterul, printr-o intensă activi-
tate diplomatică a Bulgariei pe la ușile cancelariilor oc-
cidentale, ostile României, având și ajutorul constant al 
U.R.S.S., beneficiind și de un „ajutor” nesperat din partea 
unei nevolnice și meschine clase politice din România 
(cum este și cea de azi), patronată de casa regală a Ho-
henzollernilor, în momentul propice al anului 1940, după 
loviturile primite din partea U.R.S.S., ale Ungariei hor-
thyste, Germaniei naziste și a altui „prieten”, la fel de 
corect și cinstit ca și ceilalți amintiți, Italia musoliniană, 
mințită permanent de așa-zișii „garanți”, Anglia și Franța, 
a venit rândul Bulgariei la satisfacerea pretențiilor terito-
riale, mult râvnite, fapt împlinit la 7 septembrie 1940, la 
Craiova. După această dată, din România Mare rămăsese 
un teritoriu mai mic decât ceea ce unise Mihai Viteazul 
la 1600, în condițiile cele mai vitrege. Nici după războiul 
al doilea mondial nu se mai i-a în discuție acest terito-
riu, influența U.R.S.S. dominând total zona Balcanică, 
mareșalul Ion Antonescu fusese executat iar punctul 
de vedere al „aliaților”, se spusese la Yalta, spre satis-
facția vecinilor noștri de la Sud de Dunăre, de la Răsărit 
și Miazănoapte (Bulgaria era un aliat de nădejde pentru 
U.R.S.S. în comparație cu România). În prezent, acest 
teritoriu se află în componența statului Bulgar, putând 
fi vizitat, cu pașaport sau buletin, spre aducere aminte a 
ceea ce a fost o dată România Mare. 
Prin „grija profundă” a politicienilor de atunci, față 
de România Mare și de națiunea română, față de bunu-
rile și teritoriile sale, începând cu regii României din 
perioada interbelică, cu concursul larg și binevoitor al 
multor capitale occidentale dar și al U.R.S.S., România 
Mare a fost desființată în 1940, ultimul act de cedare 
teritorială fiind cel din 7 septembrie 1940, act prin care 
s-a cedat CADRILATERUL, perla litoralului românesc, 
fără a mai lua în calcul platoul continental și poziția stra-
tegică deosebită... Tragediile suferite de către populația 
românească din zonă, de către familiile mixte, de schim-
bul de populație care a modificat structura etnică a Ca-
drilaterului, pierderile fabuloase ale Statului Român, pe 
termen lung și foarte lung (resimțite și azi), sunt aspecte 
extrem de delicate pe care le vom aminti cu alte ocazii... 
„Recunoștința e pasăre rară...”, spune un vechi pro-
verb românesc!
GlORIE ROMÂNIEI MARI, 
SlAVĂ bISERICII STRĂMOȘEȘTI, 
SlAVĂ NAȚIUNII ROMÂNE!
7 SEPTEMBRIE 1940
Prof. univ. dr. IOAN CONDOR
TRANSILVANIA PĂMÂNT ȘI NEAM ROMÂNESC (VII)
Orașe transilvănene. Scurt istoric.
Continuând prezentarea teritoriului Transilvaniei și 
apropiindu-ne de Centenarul Marii Uniri din 1918, nu pu-
team să nu ne oprim și asupra dezvoltării urbane a acestui 
pământ românesc. Căci, așa cum arată un important is-
toric „Transilvania este nu doar inima țării, dar rămâne 
un ținut mitic în inimile noastre, ale tuturor, este un loc 
mirific. În extraordinara diversitate și bogăție a peisaju-
lui românesc, orașele transilvane constituie o cunună de 
nestemate unice. Au fost locul unde s-au întâlnit Euro-
pa Centrală cu cea de Sud-Est, un creuzet în care s-au 
amestecat neamuri, limbi, religii, civilizații dând naștere 
unui fenomen cu totul special. Orașele transilvănene au 
fost un model de viață economică și socială, de cultură 
și civilizație care a iradiat nu numai spre zonele rurale 
învecinate, dar influența lor s-a resimțit și la sud și la est 
de Carpați. În ciuda vicisitudinilor a aproape opt secole 
de istorie, nu totdeauna miloasă, orașele Transilvaniei au 
creat și au transmis o zestre de monumente și structuri 
care merită toată admirația și respectul urmașilor (adică a 
noastră, a tuturor, n.n.). ele au fost promotoare ale moder-
nității, reprezentate printr-o industrie – ca cea de la Reșița 
și Hunedoara, ale căror zestre de fabrici și uzine, altă dată 
fala ținutului și a țării – care este azi, cel mai adesea o ru-
ină devastată, ale transportului pe calea ferată, ale comerțu-
lui, ale turismului și, mai ales, prin școli de toate gradele”1.
Prin prezentarea orașelor transilvănene, aducem un 
adevărat omagiu și recunoștință locuitorilor acestora, nu 
numai majorității covârșitoare românești ci și germanilor, 
maghiarilor, evreilor, armenilor, grecilor, aromânilor, sâr-
bilor, slovacilor și altora, prin a căror străduință, muncă 
intensă și spirit întreprinzător și dragoste de lucruri te-
meinice, bine făcute, ordine, disciplină și frumos s-a năs-
cut, dezvoltat și supraviețuit până în zilele noastre, aceste 
creații urbane unice în spațiul românesc. Acești oameni 
din toate clasele și păturile societății, ne sunt nu numai 
predecesori, dar și străbunici, bunici și părinți, cărora le 
datorăm o caldă și veșnică recunoștință și care trebuie să 
ne fie model de viață și de muncă, iar moștenirea lăsată 
suntem obligați s-o apărăm cu strășnicie. Din numeroa-
sele orașe transilvănene, ne putem opri doar la istoria unui 
număr restrâns, în limita spațiului disponibil.
Alba Iulia, numirea veche Bălgrad, municipiu în par-
tea central-vestică a României, reședința județului Alba, 
situat aproape de vărsarea Ampoiului în Mureș și construit 
pe ruinele vechiului oraș roman Apulum. Distrusă pe tim-
pul năvălirilor barbare, a fost refăcut și ca oraș și ca cetate. 
Are o populație de peste 73 000 locuitori. Vechea așeza-
re dacică, cunoscută sub numele Tharmis, a fost cucerită de 
romani (în sec. 2 d.Hr.) care au construit aici cel mai mare 
castru din Dacia (27-30 ha.), cu ziduri din piatră și au stabil-
it sediul Legiunii a XIII-a Gemina. În jurul castrului roman 
s-a dezvoltat o puternică așezare civilă cu numele Apulum, 
ridicată la rangul de municipiu în timpul împăratului Mar-
cus Aurelius. După retragerea armatelor și a administrației 
romane din Dacia (271-275 d. Hr.), populația și-a continuat 
viața neîntrerupt. Distrusă de invazia tătarilor din 1241, ce-
tatea a fost reconstruită în 1516 de episcopia catolică. Între 
1542 și 1690 orașul a fost capitala principatului autonom 
Transilvania. La noiembrie 1599 voievodul Mihai Viteazul 
a intrat în Alba Iulia, realizând prima unire politică a celor 
trei țări române (Țara Românească, Moldova și Transilvania) 
sub cârmuirea sa. La 28 februarie 1785, aici au fost torturați 
Horea și Cloșca, doi dintre cei trei conducători ai revoluției 
țărănești din 1784-1785 din Transilvania. Tot aici a fost în-
chis și torturat eroul național Avram Iancu, conducătorul 
Revoluției din 1848-1849. La 18 noiembrie / 1 decembrie 
1918, la Alba Iulia a avut loc Marea Adunare Națională la 
care au participat peste 100 000 de români veniți din toate 
ținuturile Transilvaniei și Banatului și la care Vasile Goldiș 
a citit textul Rezoluției de unire a Transilvaniei cu România: 
„Adunarea Națională a tuturor românilor din Transilvania, 
Banat și Țara Ungurească, adunați prin reprezentanții lor în-
dreptățiți la Alba Iulia, în ziua de 18 noiembrie / 1 decem-
brie 1918, decretează Unirea acelor Români și a teritoriilor 
locuite de dânșii cu România”. Aici la 15 octombrie 1922 
regele Ferdinand și Regina Maria au fost încoronați suverani 
ai României Mari. În septembrie 1940, locuitorii orașului au 
participat la o mare demonstrație de protest împotriva Dic-
tatului fascist de la Viena (din 30 august 1940) prin care 
Germania hitleristă și Italia fastcistă cedau partea de N.V. 
a Transilvaniei Ungariei horthyste2. Declarat municipiu la 
16 februarie 1968 și apoi Cetate simbol a unirii tuturor 
Românilor (la 30 noiembrie 1994). Personal consider Alba 
Iulia ca fiind Cetatea de suflet a Românilor și capitala de 
inimă a României. Alba Iulia a fost reședință a comitatului 
Alba (Evul Mediu – 1876) și județului Alba (1919 – 1925, 
1925 – 1950, 1968 – prezent).
Brașov, municipiu în partea centrală a României, 
reședința județului omonim, situat în Depresiunea Bârsei, 
la 520-650 m altitudine, la poalele masivului Tâmpa și 
ale prelungirilor nordice ale masivului Postăvarul; peste 
322 000 locuitori (la 1 iulie 1995). Săpăturile arheologice 
efectuate în arealul orașului și împrejurimi, scot la iveală 
vestigii de locuire din epoca de piatră și din perioada 
daco-getică. Prima mențiune documentară datează din 
1234, când localitatea apare înscrisă în Catalogus Nini-
vensis cu numele de Corona. Ulterior figurează în diferite 
documente cu alte denumiri: Brassovia (1251), Barasu 
(1252, împreună cu zona din jur, numită Sacsones Bra-
su) Brasu (1271), Braso (1288), Brașov (1294), Brassov 
(1295), Brasso (1309), Brassov (1331), Korona (1336) 
etc. în sec. 14-18 a devenit un important centru comer-
cial și meșteșugăresc. La 7 martie 1395 la Brașov a fost 
încheiat un tratat de alianță antiotomană în condiții de de-
plină egalitate între domnul Țării Românești, Mircea cel 
Bătrân și regele Ungariei, Sigismund de Luxemburg. În 
sec. 16, Brașovul a devenit un important centru cultural 
prin strădania iluministului Ioan (Johanes) Honterus, care 
a înființat prima tipografie din Transilvania (1533) și un 
gimnaziu săsesc (1543) și prin activitatea tipografică a di-
aconului Coresi, care tipărește în 1559 prima carte în lim-
ba română, Catehismul românesc (întrebare creștinească). 
În iunie 1848 apare în suplimentul literar al „Gazetei de 
Transilvania”, imnul revoluționar „Deșteaptă-te române” 
de Andrei Mureșanu. În 1848-1849 în timpul Revoluției, 
Brașovul a fost locul de întâlnire al participanților (rev-
oluționarilor, n.n.), din cele 3 țări române. 
(va urma)
Note:
1. Dr. Ernest Oberländer – Târnoveanu, Introducere în 
lucrarea Imago Romaniae, Orașele Transilvaniei / Towns of 
Transylvania, volum realizat în cadrul proiectului „Imago Ro-
maniae” de Muzeul Național de Istorie a României / This Vo-
lume is part of the project „Imago Romaniae” by the National 
History Museum of Romania, Editat de Muzeul Național de 
Istorie a României, MNIR, 2013, București, p. 7.
2. Pentru dezvoltări, vezi: „Minerva. Enciclopedie Româ-
nă”, Cluj, 1929, Editura Comitetului de Redacție al Enciclo-
pediei Române Minerva, p. 35-36; Dan Ghinea, Enciclopedia 
Geografică a României, vol. I, A-G, Editura Enciclopedică Bu-
curești, 1996, p.37-40; „Imago Romaniae, Orașele Transilvani-
ei / Towns of Transylvania”, op.cit., p. 22-27; Dicționar de isto-
rie veche a României (Paleolitic – sec. X), Editura Științifică și 
Enciclopedică, București, 1976, p. 40-41.

Despre religia geto-dacilor s-a scris foarte mult și nu de 
puține ori în contradictoriu.
Fenomenul religios geto-dacic prezintă trăsături cu totul 
specifice în comparație cu alte religii antice. Primele mărtu-
rii despre religia geto-dacilor ni le oferă istoricul din Hali-
carnas, Herodot, urmat de Strabon 
care îl citează pe Poseidonios. Infor-
mații prețioase găsim și în operele lui 
Platon, Diodor din Sicilia, Apuleius, 
Iordanes, Porphyrios, Lucian de 
Samosata, Hellanicos din Mitilene, 
Diogene Laertios, Trogus Pompeius 
și alții.
În epoca modernă, de religia 
strămoșilor noștri s-au ocupat mari 
învățați români și străini printre care 
se numără: A.D. Xenopol, Vasile 
Pârvan, Nicolae Iorga, I.I. Russu, 
Mircea Eliade, Nicolae Gostar, Ion 
Horațiu Crișan, W. Tomaschek, W. 
Bessel, E. Rohde, G.I. Kazarow, 
C. Clemen. (1) Astăzi afirmațiile 
istoricilor despre religia geto-dacil-
or sunt completate de numeroasele 
descoperiri arheologice care evi-
dențiază detalii prețioase privind 
divinitățile, sanctuarele, jertfele, obi-
ceiurile funerare.
Mitologia geto-dacică are 
analogii adeseori apropiate cu cred-
ințele religioase ale altor popoare. (2) Panteonul geto-dacic 
este populat de zei. Istoriografia antica greacă și romană, 
ca și textele bizantine, ne dau mărturii despre Zalmoxis. În 
istoriografia modernă Zalmoxis este considerat de unii zeu 
urano-solar, iar de alții zeu chtonian. (3)
Într-un pasaj celebru, Herodot ne comunică ceea ce a 
aflat el de la grecii din Hellespont și de la Marea Neagră 
despre credințele religioase ale geților, și mai ales despre 
zeul lor Zalmoxis. Geții, spune Herodot, sunt cei mai viteji 
dintre traci și cei mai drepți (IV, 93). Ei se socot nemuri-
tori, și iată în ce chip: credința lor este că ei nu mor, ci cel 
care piere se duce la Zalmoxis – divinitatea lor (daimon) 
– pe care unii îl cred același cu Gebeleizis (IV, 94). Apoi 
Herodot descrie două ritualuri consacrate lui Zalmoxis: sac-
rificiul sângeros al unui mesager, efectuat la fiecare patru 
ani, și tragerea cu arcul în timpul furtunilor. (4) Herodot îl 
prezintă pe Zalmoxis în trei ipostaze. Mai întâi îl numește 
daimon, dar și zeu, apoi ni-l descrie, după relatările grecilor 
din Hellespont și din Pontul Euxin, drept muritor ce ar fi 
fost sclavul lui Pythagoras. În ultimul capitol al cărții a IV-
a, 6, istoricul din Halicarnas afirmă că nu respinge cele ce 
i s-au povestit cu privire la Zalmoxis, dar nu le dă crezare 
prea mare pentru că i se pare că el ( Zalmoxis) a trăit cu 
mulți ani înaintea lui Pythagoras. (5)
Prin urmare Herodot îl consideră pe Zalmoxis om ori 
daimon. Daimonii, în accepțiunea pythagoreismului, sunt 
intermediari între zei și oameni, sunt bărbați divini. Despre 
existența istorică a lui Zalmoxis ne vorbește și Strabon care 
ne spune că la început el a fost ales mare preot al celui mai 
venerat zeu de-al lor, iar după un timp, a fost socotit el 
însuși zeu (6). Strabon îl înscrie pe Zalmoxis printre profeți 
ca Orfeu și Musaios, iar Diodor din Sicilia printre legiuitori 
cum au fost Zarathustra și Moise (7). Toate izvoarele litera-
re antice ce se adaugă lui Herodot și Strabon vorbesc despre 
Zalmoxis ca om. În concluzie, Zalmoxis a fost o existență 
istorică. El a fost un preot, un profet fondator, un legiuitor, 
care a fost zeificat. Așa s-a întâmplat și cu alți mari preoți ai 
geto-dacilor, cum a fost Deceneu, fapt pe care ni-l comunică 
limpede Strabon. (8) Despre doctrina zalmoxiană, Herodot 
ne informează că Zalmoxis îi învăța pe oaspeții săi că nici 
ei și nici urmașii lor nu vor muri, ci vor merge într-un loc 
unde vor trăi veșnic și vor avea parte de toate bunătățile. 
Herodot ne spune că sufletul separat de corp va merge să-l 
întâlnească pe Zalmoxis după moarte (9). Relatând ritual-
ul propriu lui Zalmoxis, anume că tot la al cincilea an este 
trimis un mesager căruia îi sunt comunicate toate dorințele, 
este evident că sufletul solului se duce la Zalmoxis, princip-
iul spiritual îl întâlnește pe Zalmoxis. La fel ca și la inițiații 
Misterelor Eleusine sau la orfici, post-existența preafericită 
începe după moarte (10).
Platon, în dialogul Phedon, abordează problema su-
fletului pe care îl descrie ca pe o 
substanță spirituală independentă 
de trup, simplă ca armonia lirei și ca 
atare nepieritoare. În dialogul Char-
mides ne vorbește despre credința 
geților în existența sufletului relatând 
despre psihoterapie și despre om ca 
un întreg indisolubil alcătuit din trup 
și suflet, esența învățăturii lui Zal-
moxis. Zalmoxis este zeul terapeut 
care se preocupă înainte de toate de 
sufletul uman și de destinul său (11). 
Retragerea lui Zalmoxis într-o locu-
ință subpământeană echivalează sim-
bolic și ritual cu o coborâre în infern 
în vederea unei inițieri. Înseamnă a 
cunoaște moartea inițiatică. Ocultația, 
adică dispariția pentru o vreme și apoi 
epifania, reapariția este un scenariu 
mitico- religios destul de frecvent în 
lumea mediteraneană și asiatică. Stra-
bon ( Geografia, VII, 3, 5 ) ne spune 
că Zalmoxis s-ar fi retras într-o peșteră 
dintr-un munte ce a fost socotit sfânt 
și s-ar fi numit Kogaionon, ca și râul 
ce curge pe lângă el. Constatăm că ocultația lui Zalmoxis 
este prezentată deosebit la Herodot și la Strabon. La Hero-
dot retragerea profetului este deplină și tracii l-au jelit ca 
pe un mort, pe când la Strabon ocultația este doar o izolare, 
prielnică meditației : se întâlnea rar cu cei din afară, cu 
excepția regelui și a slujitorilor acestuia (12).
Mircea Eliade vede în textul lui Strabon dovada că zal-
moxianismul a suferit o evoluție în răstimpul celor patru 
secole câte s-au scurs de la Herodot până la Poseidonios ( 
sursa lui Strabon) (13). Zalmoxis, prezentat tot drept sclav 
al lui Pythagoras, a învățat de la acesta nu doctrina nemuri-
rii, ci cunoștințe astronomice, pe care și le-ar fi desăvârșit în 
călătoriile făcute în Egipt. Strabon mai 
adaugă că Zalmoxis s-ar fi bucurat de o 
mare trecere la conducători și la popor 
întrucât, întemeiat pe semnele cerești, 
el făcea prorociri (14). Strabon po-
vestește că Zalmoxis a devenit asociatul 
și primul consilier al regelui că supușii 
credeau că regele dă poruncile sfătuit 
de zei și că Zalmoxis, încă din timpul 
vieții, era divinizat (15). Obiceiul aces-
ta a continuat, ne spune Strabon, până 
în zilele noastre, pentru că mereu se 
găsea cineva să-l sfătuiască pe rege 
și acelui om îi spuneau zeu. Pe când 
domnea asupra geților Burebista... 
cinstea mai sus amintită a avea De-
caineos(16). Strabon evidențiază vege-
tarianismul daco-geților, detaliu ignorat 
de Herodot, ca o probă a continuității 
între Zalmoxis și Deceneu (17).
Zalmoxis a fost un profet, fondator 
al uni cult de tip inițiatic și misterios. 
Adepții lui au fost  fruntașii țării, preoții și nobilii în frunte 
cu regele, după cum ne-o spune Herodot. Zalmoxis este 
enumerat de autorii antici printre marii gînditori și refor-
matori ai antichității care au îmbogățit zestrea umanității. 
Noul cult al lui Zalmoxis, apărut în secolele VII-VI înainte 
de Hristos, a avut o mare importanță, dar el nu a înlocuit 
vechile credințe și divinități, cu toate reformele pe care le-a 
înfăptuit. Faptul acesta se evidențiază în practicile rituale 
sesizabile arheologic ce se mențin din epoca bronzului până 
la cucerirea romană, sau chiar și după aceea, pe toată durata 
existenței etnicului geto-dac (18).
Iordanes, care scria în secolul al VI-lea, utilizează surse 
mai vechi, în primul rând pe Cassiodor care, la rândul lui, 
se baza pe Dion Chrysostomul și pe alți autori. El sublinia-
ză importanța marelui preot Deceneu, autorul marii reforme 
sacerdotale, creatorul instituțiilor religioase, pe care ni-l 
prezintă ca pe un adevărat erou civilizator. Iordanes descrie 
opera civilizatoare a lui Deceneu în acest mod: Când el a 
văzut că goții (= geții) îl ascultau în toate și că erau înz-
estrați cu o inteligență naturală, îi învăță aproape toată fi-
losofia, căci el era un maestru renumit în această materie. 
Astfel, învățându-i morala, el înfrână obiceiurile lor bar-
bare; instruindu-i în fizică, el îi îndrumă să trăiască con-
form naturii, sub domnia legilor proprii, (legi) pe care ei 
le posedă în formă scrisă până astăzi și pe care le numesc 
belagines. Îi învăță logica și reuși să-i facă abili în gândire 
și superiori altor popoare. Demonstrându-le cunoașterea 
teoretică îi învăță să observe cele douăsprezece semne 
ale zodiacului și cursul planetelor care le traversează, 
și toată astronomia și traiectoria planetelor, creșterea și 
descreșterea lunii și traiectoria soarelui, și astrologia  și 
științele naturii. 
Învățându-i prin știința sa aceste lucruri și altele încă, 
Dicineus câștigă o minunată reputație printre ei, în așa fel că 
el domnea nu numai peste oamenii din popor, dar și asupra 
regilor lor.( XI, 69-71) (19)
Mircea Eliade consideră că, în această relatare a lui 
Iordanes, putem descifra înflorirea culturală a dacilor în 
urma unificării politice realizate de Burebista și apogeul ei 
în timpul domniei lui Decebal. Iordanes ne informează că 
Deceneus a înfăptuit și organizarea religioasă. El alege câți-
va dintre cei mai nobili și mai înțelepți și-i învăță teologia, 
poruncindu-le să adore anumite divinități și anumite locuri 
divine. Preoților pe care îi consacră le dădu numele de pi-
leati (cei cu căciuli). Dar el ordonă ca restul poporului să 
fie numit capillati (pletoșii), nume pe care goții (= geții) 
l-au acceptat și l-au prețuit ca pe cea mai mare onoare 
păstrându-l până în zilele noastre în cântecele lor (XI, 
72) M. Eliade se îndoiește de aceste acțiuni ale lui Deceneu 
și consideră că el n-a făcut decît să reformeze o instituție 
care exista deja, dar a organizat-o și a întărit-o în timpul lui 
Burebista, când statul se bucura de putere și prestigiu (20). 
Deceneu a reînviorat spiritualitatea geto-dacilor înlăturând 
cultul bachic sau dionysiac asociat cu cultura viței de vie și 
cu orgii. El s-a opus pătrunderii în Dacia a cultelor străine 
dăunătoare pentru sănătatea spirituală și corporală a ge-
to-dacilor. În demersul său a fost sprijinit de rege și de toată 
preoțimea geto-dacică. Sacerdoții geto-daci, prin Deceneu, 
au contribuit la moralizarea poporului (Strabon VII, 3, 11), 
(C, 303), la menținerea unității spiritu-
al-etnice a geto-dacilor, când a apărut 
dezbinarea politică (Iordanes, Getica, 
71), (21).
(va urma)
NOTE:
1.Crișan, Ion Horațiu, Civilizația 
geto-dacilor, vol.II, Editura Dacica, 
București, 2008, p. 
2. Crișan, I. H., Op. Cit., p. 145 143
3. Ibidem
4. Eliade, Mircea, De la Zalmoxis 
la Genghis- Han, Editura Humanitas, 
București ,1995,p. 31
5. Crișan, I. H., Op. Cit., p. 146
6. Ibidem, p. 147
7. Eliade , Mircea, Op. Cit.,p.43
8. Crișan ,I. H., Op. Cit., p. 151
9. Eliade, M., Op. Cit., p. 42
10. Ibidem, p. 43
11. Ibidem, p. 65
12. Ibidem, p. 68
13. Ibidem, p.68
14. Idem, ibidem
15. Idem, p. 69
16. Crișan, I. H., Op. Cit., p.155
17. Eliade, Mircea, Op. Cit., p.69
18. Crișan, I. H., Op. Cit., P.160
19, Eliade, M., Op. Cit., p. 73
20. Idem, p.74
21. Gostar, Nicolae; Lica, Vasile, Societatea geto-dac-
ică de la Burebista la Decebal, Editura Junimea, 1984, 
Iași, p. 102
RELIGIA GETO-DAcILOR 
ÎN LUMINA IZVOARELOR ISTORIcE (I)
 Prof. PAUlA OlȘANSCHI
Porțile de Fier. Pahar din argint; 
vulturul cu corn cu un pește în cioc 
și un iepure în gheare.
Peretu. Coif; obrăzar cu scena vulturului 
cu corn ținând în gheare un iepure și în 
cioc, un pește (Simbolul Marelui Zeu)

Motto: „Şi ne simţim mari, puternici, numai de-i gân-
dim pe ei”. Mihai Eminescu 
Lucrări importante ca cele ale lui Criton, medicul lui Traian, sau „Jurnalul”  lui Traian, cu privire 
la aceste războaie, ori scrierile lui Apian despre războaiele 
dacice, au dispărut, cel puţin aceasta este informaţia oficială. 
Cum de altfel nu avem informaţii prea bogate nici despre 
perioada scursă între asasinarea lui Burebista şi preluarea 
conducerii regatului dac de către Decebal, fapt care i-a fă-
cut pe istorici, de cele mai multe ori, să coroboreze scrierile 
antice cu descoperirile arheologice, într-un mod mai mult 
decât binevenit, subliniind într-o oarecare măsură lipsa mai 
multor documente pe aceste perioade de timp. 
Perioada domniei lui Decebal este una care se identifică, 
în opinia noastră, cu încercarea de reunificare a formaţiuni-
lor politice geto-dace ce îşi duceau existenţa separat şi lup-
ta ultimului rege dac de a apăra ceea ce primise la rândul 
său moştenire de la înaintaşi: o ţară, o naţiune, o religie, 
tradiţiile şi obiceiurile. 
Desfăşurarea războaielor  este un subiect cunoscut şi tra-
tat în detaliu în cele mai multe dintre publicaţiile de speciali-
tate, fapt pentru care nu mai insistăm asupra lor. Sistemul de 
alianţe, modul de organizare, poziţia strategică de maximă 
importanţă, net superioară, pe care o ocupase Roma şi, nu 
în ultimul rând, posibilitatea recrutării unei armate de pe un 
teritoriu foarte mare, au fost atuurile principale ale Imperi-
ului roman în lupta cu regatul lui Decebal. În schimb, dez-
binarea permanentă şi reluarea luptelor între diverşii con-
ducători locali (vezi cazul celor trei regi daci din Dobrogea), 
imposibilitatea realizării unei noi unităţi statale în cei aprox-
imativ 150 de ani scurşi de la asasinarea lui Burebista şi 
preluarea domniei de către Decebal, reprezintă principalele 
elemente negative care au dus, în final, la dezastrul politic, 
militar şi economic din cele două războaie daco-romane şi 
care au cântărit incomparabil mai mult în balanţa nereuşitei 
decât toată vitejia unei naţiuni şi a regelui său, despre care 
au scris atâţia contemporani şi nu numai. Iată de ce „greşel-
ile în politică sunt crime” (Eminescu), iar asasinarea regelui 
Burebista a fost nu numai o mare greşeală politică pornită 
din ambiţie, trădare sau poate din amândouă  la un loc, dar a 
fost şi un act de trădare a unui întreg neam, venit din partea 
unor complotişti, ajutaţi sau nu de Roma imperială. 
O scurtă paralelă între regatul lui Burebista, domnia acestuia, şi regatul lui Decebal şi domnia sa, ne duc 
la concluzia, valabilă inclusiv azi, dar şi în viitor, că  unitatea 
statală şi suveranitatea sunt atribute ce trebuie păstrate în 
condiţii de tezaurizare, politica internă şi externă exercitată 
într-un mod ferm, în confomitate cu epoca, trebuie dusă ex-
clusiv în interes naţional, fără compromisuri şi învoieli înrobi-
toare şi inutile iar celelalte elemente de suveranitate naţion-
ală, cum ar fi armata, resursele (de orice natură), populaţia, 
informaţiile, moneda, drapelul1, alte însemne şi elemente de 
suveranitate ale statului2 trebuie apărate şi promovate oricând 
şi cu orice ocazie, trebuie folosite în interes naţional, în ve-
derea asigurării continuităţii statale în hotarele fireşti ale naţi-
unii formatoare a statului naţional. 
Fără a specula pe marginea a ceea ce s-ar fi putut întâmpla „dacă” Burebista nu ar fi fost asasinat, 
„dacă” Decebal nu ar fi fost trădat şi învins, faptele vorbesc 
de la sine. Regatul lui Burebista a fost „o mare împărăţie”, 
1 În ultimul Cod penal al României, care a fost înlocuit la presiunea U.E., 
cu un altul la 1 februarie 2014, era reglementată la Titlul V, Infracţiuni 
contra autorităţii, art. 236, „ofensa adusă unor însemne”: „Orice manifes-
tare prin care se exprimă dispreţ pentru însemnele României se pedepseş-
te cu închisoarea de la 6 luni la 3 ani”. În noul Cod penal, dispoziţiile art. 
236 din vechiul cod nu mai sunt prezente. Singura reglementare penală 
legată de însemnele Statului român se rzumă la ruperea de sigilii: art. 
260. Oare de câte ori U.D.M.R.-ul, prin reprezentanţii săi din Har.-Cov. 
nu au adus atingere şi ofensă gravă însemnelor Statului Naţional Unitar 
Român, înlăturând stema Statului şi Drapelul naţional şi înlocuindu-le 
cu cele ale Ungariei? Nici o urmărire penală nu s-a pus în mişcare viz-a-
viz de aceste infracţiuni repetate. Nici o autosesizare nu s-a efectuat din 
partea oficialilor de la Bucureşti. De asemenea, dacă în vechiul cod pe-
nal pedepsele ce reglementau infracţiunile contra siguranţei statului erau 
prezente la începutul părţii speciale din cod (Titlul I, art. 155-173), în 
actualul cod sunt reglementate la titlul X, art. 394-412. La următorul cod, 
revizuit eventual, va ma fi spaţiu pentru aceste pedepse sau vor fi scoase 
de tot? Vom mai avea cod penal sau ne vom raporta la un cod penal ge-
neral al U.E.? Este acesta un atentat la siguranţa naţională? La fel cum 
au fost şi sunt înstrăinarea bunurilor naţionale cu resurse cu tot, cum este 
scăderea populaţiei într-un ritm alarmant şi cum va fi şi momentul înlo-
cuirii monedei naţionale cu moneda suprastatului numit U.E. etc., etc.
2 Pe larg despre aceste elemente de suveranitate naţională la prof. univ. 
dr. Aurel V. David, Sociologia naţiunilor, Ed. Dacoromână, 2006, Bucu-
reşti, p. 70-81, 100-102, 113-120, 144-150, 159-170, 193-202, 209-299, 
359-376. 
condusă de un rege recunoscut, temut, respectat, foarte în-
treprinzător, faţă de care Imperiul roman avea o teamă con-
stantă (Mihai Viteazul, mai târziu, era temut de sultan, de 
Rudolf al II-lea, dar şi de ceilalţi vecini iar unitatea politică 
a celor trei ţări dace, aşa cum s-a putut realiza la acea 
vremea, i-a dat un plus de autoritate şi forţă în relaţia cu ceil-
alţi vecini, alţii în afara Imperiului otoman). Regatul lui De-
cebal, nu mai era o mare împărăţie, cu tot efortul depus de 
către rege de a reface cât mai mult o unitate statală. Armata 
nu mai era la fel de numeroasă, teritoriul fiind incomparabil 
mai redus şi baza de selecţie, pentru o viitoare confruntare 
cu Roma, nu mai permitea acest fapt. Ambiţiile liderilor lo-
cali erau foarte mari, iar Roma a ştiut să speculeze excelent 
aceste conflicte permanente dintre ei, în toată perioada de 
aproximativ 150 de ani, iar încercuirea realizată de Roma 
era un fapt împlinit, în faţa căruia nu se mai putea face mare 
lucru.  Toate acestea au condus la dezastrul total din vara an-
ului 106 d. Hs. Este adevărat că, după moartea împăratului 
Traian, au reînceput revoltele în rândul populaţiei geto-dace, 
prima răscoală puternică a geto-dacilor împotriva adminis-
traţiei romane înregistrându-se chiar în anul 117, dar, din 
păcate, refacerea unei unităţi politice oricât de mici, se pare 
că nu a existat. A rezistat în schimb, pe tot teritoriul locuit de 
geto-daci, unitatea credinţei zamolxiene, care urcă, treptat, 
treptat spre creştinism, tot dreaptă credinţă, şi reconfirmată 
de venirea Mântuitorului Iisus Hristos pe Pământ, dar care 
nu a fost de ajuns să contracareze ambiţiile liderilor loca-
li şi mai ales dezbinările şi nici pustiul lăsat de popoarele 
barbare (huni, mongoli, tătari, turci, pecenegi, cumani, alani 
etc), venite din Asia timp de aproximativ 1000 de ani. 
În urma acestor evenimente, descrise anterior, elementul pozitiv îl constituie păstrarea memoriei 
ancestrale şi încercarea de refacere, în secolele ce au urmat, 
a unui regat al Daciei, idee preluată şi de către imperiile 
ce s-au succedat cronologic pe scara istoriei europene, 
încercând o refacere politică, dar în interesul propriu al 
imperiilor şi nu în interesul populaţiei băştinaşe. În ceea 
ce ne priveşte, amintim de un „plan dacic autohton, care 
ne-a traversat istoria şi încă ne motivează”3 şi care a avut 
şi are în vedere refacerea unităţii statale în graniţele fireşti, 
privind peste timp, graniţe ce au fost conturate la 1 Decem-
brie 1918, fapt care ar fi un prim pas pentru realizarea unui 
deziderat ce are ca scop un Stat puternic, bine structurat, 
respectat, suveran, susţinut de un popor/naţiune conştient 
de valoarea sa, de trecutul său şi care să-i asigure o contin-
uitate statală, poate aşa cum au dorit-o şi înaintaşii noştri.
(va urma)
3 G.D.Iscru, Strămoşii noştri reali, geţii-dacii-tracii-illirii, naţiunea mat-
că din „Vatra Vechii Europe”, Casa de Editură şi Librărie „Nicolae Bă-
lecescu”, Ed. a VI-a, Bucureşti, 2014, p. 241. 
UNITATEA POLITIcĂ A STATULUI GETO-DAc (V)
 – efortul politic şi militar de refacere a statalităţii geto-dace după dispariţia lui Burebista –
Pledoarie, Importanţă, consecinţe şi Perspective
Avocat ADRIAN ISCRU
Un Motto cristic: „Căutați adevărul și adevărul vă 
va elibera”
După mai multe cărți – ca expresie a unei trăiri intense 
și responsabile în „clipa cea repede ce i s-a dat” –, mai 
nou după ciudatele sale AUDIENȚE CU CIUDAȚI (Ed. 
SemnE, București, 2013), iată că i-a mai apărut o carte în 
același stil inteligent și sprinten, „ciudat” – a acestui autor, 
la 81 de ani, cu mintea „brici”, cum se zice, admirativ, 
pentru a scurta comentariul –, carte cu un titlu inofensiv 
sau de literatură pentru cei mici, cu o primă copertă care 
îi sintetizează titlul prin mini-fotografii dispuse maestru 
în trei semne ale avertismentului și întrebării, carte care 
vine să răspundă la întrebarea obsedantă a generațiilor de 
români dar și altora: cum a fost posibil să existe miracolul 
Neamului românesc și mai ales în acest sfert de veac care a 
trecut după evenimentele din finalul anului „jubiliar” 1989 
(de ce „jubiliar”?), început cu un „Crăciun însângerat” și 
continuat cu tranziția „marelui jaf național”, „tranziție” 
care nu s-a terminat cu „carnavalul cătușelor”, cum intuise 
Dinu Săraru în finalul trilogiei sale: „Ciocoii Noi cu body-
guard”, ci aleargă spre adevărul și verdictul istoriei, „sine 
ira et studio” (= fără ură și părtinire), atenționând pe cei de 
după noi că trebuie să tragă concluzii constructive pe care 
autointitulata „clasă politică” de azi încă nu le vede!
O densitate uluitoare a infor-
mației – în spatele căreia ești asigu-
rat că există și simți tu însuți suportul 
argumentelor –, reflecții bine chib-
zuite de istoric trăitor în controver-
sata etapă, te îndeamnă să parcurgi 
„cu sufletul la gură” pagină cu pag-
ină, căci toate se leagă și vor să te 
ducă, cât mai repede dar convins, la 
răspunsul cerut de obsedanta între-
bare, răspuns corect care speri să te 
elibereze, după îndemnul cristic. 
Nu dorim să spunem aici mai 
multe din câte am avea de spus. Dar, 
odată cu îndemnul ca această carte 
să fie studiată și gândită îndelung 
pentru a găsi răspunsul eliberator 
la acea întrebare, redăm – este mai 
bine așa! – un fragment din confesi-
unea autorului și o scurtă prezentare 
a unui prim cititor și analist avizat, 
doamna Roxana Ichim. Și – altfel nu 
se putea! – vă lăsăm să apreciați dvs. forța de sintetizare 
a autorului, priceperea cu care a conceput prima copertă, 
color, a cărții dar și talentul scriitorului.
Confesiunea autorului: 
„Când ai 80 de ani nu mai aștepți nimic de la oameni, 
deci nu ai motive să flatezi, să menajezi sau să arăți cu 
degetul, nedrept, spre cineva dispărut sau încă în viață. 
Veți întâlni în carte zeci de nume; nicio afirmație despre 
vreunul nu se abate de la adevăr. Este legământul autoru-
lui, față de sine, rostit nu cu mâna pe capota vreunei mași-
ni, cum cer, mai nou, procurorii, ci în fața conștiinței de 
om care a trăit în două secole și trei 
orânduiri social politice, dacă punem 
al socoteală și tranziția care nu este 
chiar orânduire, ci neorânduială. 
Autorul”
Opinia primului cititor și critic: 
„În Muzeul ciudățeniilor carpato-
danubiano-pontice, regăsim plenar 
implicat jurnalistul, dublat de 
observatorul fin al epocii, toate pe 
fundalul unei abilități scriitoricești 
inconfundabile și de netăgăduit. 
Aplecarea constantă a naratorului către 
legătura-cauză efect și trecut-prezent 
se petrece pe fondul unui muzeu care 
prezintă întreaga istorie a României. 
Autorul imaginează un grup de vizita-
tori veniți din toate colțurile lumii, 
care pun întrebări directe (uneori in-
comode), unui ghid ce se lasă în răst-
impuri purtat de revolta față de felul în 
care vremurile și orânduirile au croit 
României o soartă nemeritată. Ghidul răspunde pe larg, 
făcând referire la personaje ale istoriei naționale vechi 
și noi, îndreaptă grupul spre înțelegerea unor momente, 
întâmplări și fapte reale, cătând mereu „morala fabulei” 
în miezul realității comentate. 
Roxana Ichim, 23 aprilie 2015”. 
O CARTE MUlT AȘTEPTATĂ A UNUI AUTOR „CIUDAT”:
 MUZEUL CIUDĂȚENIILOR CARPATO-DANUBIANO-PONTICE 
Conf. univ. dr. G.D. ISCRU 

„DAcIA REVIVAL”
Statut consultativ Special la O.N.U.
(urmare din pag. a 8-a)
Au prezentat comunicări științifice amplu documen-
tate gen. Mircea Chelaru, insistând asupra personalității 
de excepție a lui Zamolxis, gen. Nicolae Spiroiu, profe-
sor drd. Alexandru Mironov, prof. dr. Gheorghe Funar, 
acad. Ovidiu Bojor „Despre medicina dacilor”, preot 
prof. dr. Mihai Milea „Crezul dacilor”, comunicări inci-
tante primite cu mare interes de public.  În după amiaza 
zilei de vineri 10 iulie lucrările congresului au continuat 
pe secțiuni: 
Secțiunea I Dacii în conștiința lumii – desfășurată 
în sala mare a Consiliului Județean Buzău, moderator 
fiind dr. Napoleon Săvescu și prof. Mariana Terra din 
New York. Un interes deosebit suscită prezentarea cărții 
”Adevăruri ascunse” a d-lui Olariu Arimin de către conf. 
univ. dr. G. D. Iscru cu îndemnul „o carte care trebuie 
studiată”. Alte comunicări au prezentat prof. Gheorghe 
Bucur „Limba geto-dacilor din perspectiva cercetărilor 
lingvistice recente”; d-na Antigona Grecu „Țara Loanei”, 
dl. comandor Nicolae Mazăre „971 de ani de păgânism”; 
dl. Octavian Onea „Zamolxe întemeietorul primei scoli 
de filozofie și matematică din Dacia”, prof. Titi Damian 
„Un monument al cercetării dacologice: George Pante-
can”, Gheorghe Ștefan „Păstorii daci și mitul Kirtti – 
Mukha”. 
Secțiunea a II-a a tratat tema Personalități europene 
despre istoria geto-dacilor - desfășurată la Colegiul 
Național Pedagogic, moderator prof. dr. Mihai Constan-
tin Popescu.   Au fost prezentate lucrări de către d-nii 
Vlad Ciubucciu „Un valah rebel – Gheorghe Gabriel”; dr. 
ing. Ioan Mateescu „Convergențe: Moise Chateaubriand, 
Eminescu și geto-dacii”; prof. Mihai Popescu „Învățatul 
sas Laurențiu Toppeltinus despre dacii din Transilvania”; 
d-na Domnița Rațiu „Johannes Honterus și Dacia”; d-na 
prof. univ. dr. Raisa Radu „Folclorul românesc în opera 
Dorei d’Istria”.
Lucrările prezentate au fost primite cu interes și au 
provocat un interesant schimb de opinii.
Secțiunea a III-a „Tezaure din secolele V î.Hr. – XI 
d.Hr. descoperite în spațiul dacic”, moderator prof. dr. 
Eugen Marius Constantinescu. Au prezentat comunicări 
următorii: Adrian Bucurescu „Zamolxis și coiful de aur 
de la Coţofeneşti, jud. Prahova”; dr. dipl. ing. Eugen Ioan 
Popa „Fabricarea uleiurilor vegetale de către daci”; Adri-
an Ataman „Monedele și circulația monetară în vechea 
Dacie: misterioasele monede Koson”; Gheorghe Şerbana 
și Domnița Rațiu „Argedava, capitala regatului lui Burebi-
sta”; prof. dr. Eugen Marius Constantinescu „Tezaurul de 
la Bărăşti Cislău – jud. Buzău”; Eugen Ciobanu comuni-
carea „Burebista, Deceneu și Sarmizegetusa ca o paralelă 
între autoritatea civilă și spirituală și legendara capitală”; 
prof. Virgil Purnichii „Meteora românească de la Cetățeni, 
Muscel”; Margareta Cristian „A venit vremea când pietrele 
vorbesc”. Lucrările prezentate se înscriu în cercetările și 
documentația efectuate de autori pentru aducerea la lumină 
a noutăților din istoria strămoșilor daci. După o cină festivă 
oferită de organizatori au fost reluate lucrările congresului, 
sâmbătă 11 iulie 2015, pe secțiuni: în sala mare a Consiliului 
Județean Buzău, cu aceiași moderatori, a fost tratată tema 
„Dacii în conștiința lumii”. Autori de comunicări au fost ur-
mătorii: Adrian Ataman și Ion Şeitan „Arta culinară în spați-
ul geto-daco-pontic”; conf. univ. dr. G.D. Iscru „Eminescu 
și străvechea noastră dreaptă credință monoteistă creștină”; 
comandor Nicolae Mazăre „Despre identitate”; Margareta 
Cristian „Importanța operei dacului Sfântul Isidor de Se-
villa”; ing. Nicolae Mușat „Latinitatea Hyperboreică și tre-
zirea conștiinței neamului românesc”; Gib Gabriel „Noi, fiii 
lui Pelasg”; lucrări primite cu interes și numeroase aplauze 
de către audiență. 
Secțiunea a II-a „Personalități europene...” cu același 
moderator - au prezentat comunicări următorii: d-na Cris-
tina Nicolae Seillat „Personalități europene despre istoria 
geto-dacilor”; prof. Laurențiu Popescu „Surprize  din tre-
cut”; Mihail Zamfir „Olt sau Făgăraș”; prof. Maria Ionescu 
„Mitologia, primul capitol al istoriei naționale”; Margareta 
Cristian „Veriga care lipsea. Civilizația etruscă”. Aceste co-
municări au stârnit discuții și dezbateri interesante prin 
noutățile prezentate. 
Secțiunea a III-a „Tezaure”, același moderator, des-
fășurată la Colegiul Național Pedagogic a suscitat interes 
și dezbateri prin comunicările următorilor participanți: 
William Flavy Ritziu „Considerațiuni privind dacii din 
Basarabia”; prof. Mihai Popescu „Mormânt străvechi de-
scoperit la Mlăjet – Nehoiu”; prof. Adriana Georgescu 
„Geto-dacii din zona Brăilei”; prof. Olşanschi Paula „Re-
ligia geto-dacilor”; Gheorghe Şerbana „Uriași, noime, 
urmași”; dr. ing. Cristian Zorzoliu „Genialul Zorzoliu 
Traian – constructorul cetății geto-dace de la Drăgănești, 
Olt”; Eugeniu Lăzărescu „Ipoteză privind originea nu-
melui Basarab”; Pr. mst. Constantin Mănescu „Comu-
na Stoenești jud. Vâlcea – străveche vatră geto-dacică”. 
Lucrările prezentate la congres au dovedit o înaltă ținută 
științifică și au întărit ideea unității mișcării dacologice. 
Prin tematica sa, prin calitatea comunicărilor, prin modul 
de desfășurare a lucrărilor congresului, prin grija orga-
nizatorilor, a domnului ing. Ștefan Davidescu, d-lui ing. 
V. Prăjescu și colaboratorilor lor, participanții la congres 
au realizat o frumoasă comunicare generală în spiritul 
dacologiei, iar acest congres va rămâne un reper cumula-
tor în mișcarea noastră dacologică. 
Închiderea lucrărilor celui de-al XVI-lea Congres In-
ternațional de Dacologie  s-a desfășurat în Sala Mare a 
Consiliului Județean Buzău prin anunțul înființării Uni-
versității de Vară de la Poiana Pinului grație directorului 
congresului și colaboratorilor domniei sale, adoptarea 
unei Rezoluții și intonarea imnului dacic. Reușita aces-
tui congres ne mobilizează în cercetarea științifică și în 
pregătirea viitoarelor noastre întâlniri și colaborări. 
După-amiaza a fost consacrată unei vizite documen-
tare la Monteoru,  Pietroasele, Năeni, unde se aflau ves-
tigiile unui vechi cimitir dacic și vizitarea unor meleaguri 
pline de frumusețe, armonie și energie specifice spațiului 
buzoian. Mulțumim și felicităm organizatorii și colab-
oratorii din Buzău pentru realizarea acestui înalt forum 
științific. Rezumatul lucrărilor prezentate la Congresul 
XVI de Dacologie au fost publicate și pot fi consultate în 
revista Origini a Fundației Origini Carpatice, nr. 7 (24), 
iulie 2015. Apreciem remarcabila implicare a Fundației 
Origini Carpatice în desfășurarea lucrărilor Congresului. 
Așteptăm cu emoție și încredere deschiderea cursurilor 
Universității de Vară de la Poiana Pinului, Buzău, dator-
ate aceleiași Fundații.
O parte dintre cercetători și istorici susțin că gorgona este 
de fapt o mască al cărei corp îi este alipit mai târziu. Aceste 
cuvinte stau și la baza explicitării gorgoneionului, care este 
un obiect de cult, fiind de fapt o mască neînțeleasă. Purtătorul 
acestei măşti magice avea calitatea de a-i împietri pe cei care 
î-l priveau cu duşmănie.  
Pornind de la ipoteza existenței Bisericii Egiptene (secta 
de la Memphis) în viața geților de aur, chipul de pe cnemi-
da menționată poate reprezenta pe zeul creator Ptah (Pitah, 
Pteh, Peteh, Tatenen sau „Tatăl cel Bătrân”) de la Memphis, 
simbolizat printr-o mumie umană. Această reprezentare a 
creatorului are mâinile întinse și ține sceptrul regal care are 
formă de cap de pasăre. Astfel, patronul spiritual al meșteșug-
arilor, se extinde în a fi zeu creator, lumea născându-se din 
gândurile și cuvintele sale. Treptat acesta devine o zeitate fu-
nerară, numită Ptah-Sokar-Osiris (Asar). 
Cele două laturi ale cnemidei „stângi” de la Agighiol sunt 
decorate cu şerpi, capete de păsări și spirale („conflictul” 
Șarpe – Pasăre), simboluri ale spiritualității și ale tărâmului 
nevăzut (Lumea Cealaltă). 
Deși posibil să formeze o singură pereche, atât de 
diferitele cnemide din mormântul princiar de la Agighiol 
(Tulcea) au un mesaj al lor special: cnemida dreaptă reprez-
intă prin imagistica sa Lumea Reală, a noastră, iar cnemi-
da stângă reprezintă Celălat Tărâm. De aceea proverbele 
românești din bătrâni spun că atunci când pornești la un drum 
„Să calci cu dreptul!” (cu sens de „Să îți meargă bine!”, „Să 
ai noroc!”). Partea dreaptă a corpului avea o înaltă semnifi-
cație (partea cea bună; partea solară; mâna dreaptă, piciorul 
drept, ochiul drept, etc), iar partea stângă era cea misterio-
asă (partea lunară; mâna stângă, piciorul stâng, ochiul stâng, 
etc.). Cu mâna dreaptă se făcea cele mai importante acțiuni, 
iar  mâna stângă era folosită în alte scopuri. Tot în același 
înțeles, cu piciorul drept se pornea la drum, iar piciorul stâng 
era acela care îl urma pe primul. 
Regele get, purtătorul acestui „costum” princiar de ritual, 
„călca” și în Lumea celor vii și în Lumea celor morți, înde-
plinindu-și misiunea sa regală, fiind purtătorul de taină și cu-
noscător al tainelor acestei Lumi. Astfel acesta se dovedește 
a fi purtătorul unei funcții bivalente, aceea de preot și rege, în 
același timp. 
Dar suma tainelor ce se „ascund” în semnificațiile tezau-
rului princiar get de la Agighiol (Tulcea) nu se termină aici, 
pentru că a apărut ca un semn peste timp o altă cnemidă, în 
mormântul princiar descoperit la Vrața (Vraca) în Bulgaria. 
Nu pot să nu fac o legătură între numele acestei localităţi 
(Vraţa) şi termenul de „Vrata”. În contextul de hinduism și 
mitologia hindusă, „Vrata” (termen pronunțat: „vrat” sau 
„brat”) denotă o practică religioasă (îndeplinirea anumitor 
obligații cu scopul de a obține binecuvântarea divină, pen-
tru îndeplinirea unuia sau a mai multor dorințe). Etimologic, 
„Vrata”, este un cuvânt sanscrit, utilizat în mai multe limbi 
indo-europene. El înseamnă „să promit” sau „să promită”. 
În jainism, „de vratas” (elemente de auto - control) formează 
nucleul de practicii jainiste. Călugării Jain urmează cinci Ma-
havratas (vratas mari), în timp ce laicii urmează cinci Anu-
vratas (vratas minuscule). În plus, există mai multe posturi 
comune care sunt, de asemenea, numite „vratas”. Un „vrata” 
poate consta din una sau mai multe acțiuni. Astfel de acțiuni 
pot include post complet sau parțial în anumite zile specia-
le, un pelerinaj (thirtha), la un anumit loc sau locuri, o vizită 
(darshan și puja) la un anumit templu sau temple, recitarea de 
mantre și rugăciuni, efectuarea de puja și havans. În confor-
mitate cu scripturile hinduse, la „Vrata” asistă persoana care 
face „Vrata” cu scop de a realiza și de a îndeplini dorințe-
le sale. Uneori, rudele apropiate sau din familie pot efectua 
„Vrata” în numele altei persoane. Obiectul de efectuarea Vra-
ta este la fel de variat ca și dorința umană și poate include 
câștig, sănătate și bogăție, concepere de urmași, de ajutor și 
asistență divin în timpul unei perioade dificile în viața cuiva. 
În India antică, „Vrata” a jucat un rol semnificativ în viața 
indivizilor și continuă să fie practicat şi în timpurile moderne.
După câteva zeci de ani o nouă descoperire avea să com-
pleteze panoplia de cnemide studiate, cu aceea descoperită în 
tumulul Golyamata Movila (Marea Movilă), situat între sa-
tele Zlatinitsa și Malomirovo, în regiunea Yambol, Bulgaria. 
Acest mormânt este datat la mijlocul secolului al IV-lea î.e.n. 
Tumulul de la Vraţa (Bulgaria) ce ascundea această co-
moară, cunoscut ca Movila Mogilanska, era pe jumătate dis-
trus de un terasamentul construit în apropiere. În 1965-1966 
a fost făcută o explorare arheologică, iar istoricii bulgari au 
descoperit un mormânt antic parțial jefuit. Astfel, în came-
ra principală a mormântului s-au găsit două schelete, unul 
al unui bătrân, iar celălalt al unei femei tinere. Tezaurul ce 
însoțea acest rege get era format dintr-o cnemidă de argint 
aurit, două ulcioare de argint, patru fiale, vase de bronz și 
arme diferite (vârfuri de săgeți, săbii și sulițe). Mormântul 
prin inventarul său bogat, se dovedește a fi al unui prinț-ba-
sileus local. Alături de acesta se afla și o prințesă, prezență 
dovedită de existența unei coroane de aur de 205 grame și 
inele decorate cu figuri de sfincși și ornamente vegetale. Ar-
heologii, pe baza cercetărilor efectuate au concluzionat că 
acest mormânt datează din secolul IV î.e.n. a
(va urma)
Conf. univ. dr. GEORGE V. GRIGORE
cnemidele ritualice princiare getice 
din aur și argint (III)

Am două motive să intitulez acest editorial ,,aerisirea’’: 
blânda mea mamă mă obligă, adeseori, să-mi aerisesc creierul 
folosindu-mă de scris și de citit, al doilea motiv este că acest 
cuvânt se poate citi de la cap la coadă și de la coadă la cap fără 
să-și piardă sensul, el fiind un palindrom. Este înfiorător să fii 
bombardat zilnic cu știri apocaliptice, cu idei bulversante și cu 
legi abjecte. Eu, de cele mai multe ori, asemăn lumea politică 
cu lumea animalelor. Nu întâmplător șerpii, puii de năpârci, 
elefanții, pisicile, câinii (că doar avem destui și la propriu și la 
figurat), viperele, maimuțele, caprele negre și văcuța milka cea 
mov de la tv sperie copiii de la grupa mică. Apoi apar dreso-
rii de papagali în straie exotice și erotice (sexy), apoi apar la 
televiziuni scamatorii cu scame sau fără 
scame, care suflă din bojogii plini de ură 
că sunt aici și acum aleși de oamenii lui 
Dumnezeu. Pe următorul program apar 
contorsioniștii care una fac și alta spun, 
iar cu vocea mieroasă, tremurândă aduși 
parcă din beciurile pușcăriei încearcă să 
dezvolte ideea că ei aparțin divinității.
Plictiseala s-a născut într-o zi din 
uniformitate motiv pentru care eu nu am timp să mă plictisesc 
poate și din cauza temperamentului, dar sigur din cauza cotidian-
ului obtuz, chior, diletant, mereu aceleași știri dar ușor voalate de 
contorsioniști. Contorsioniștii oricare ar fi ei, cu veleități de cir-
cari europeni încearcă și reușesc să scoată legi pe bandă rulantă. 
Iată o lege controversată, legea 217/2015, adică fac trimitere la 
legea antilegionară, dacă mișcarea legionară a fost înființată în 
1937 până în 1941, se pune întrebarea de cine a fost desființată? 
Fără îndoială mareșalul Antonescu a hotărât desființarea acestei 
organizații ,,fasciste’’ pe motiv că ar avea relații cu fascismul 
german. Oare cum ar trebui să interpretam cine este mai fas-
cist mișcarea legionară sau mareșalul Antonescu? Unde s-a mai 
pomenit, la doctrinele de extremă dreaptă sau la doctrinele de 
extremă stângă, liderii să-și desființeze organizațiile auxiliare, 
adică PCR să desființeze UTC. Mai lăsați-mă cu antisemitismul 
și cu condamnarea românilor pentru că știm sigur că tancurile 
sovietice au fost însoțite, în România, de: Istvan Foris, Jakob 
Roitman, Pantelei Bodnarenko, Sandor Magyarosi, Boris Grun-
berg, Dimitar Colev, Mihail Roller, Dome Adler, Sorin Mos-
covici, Iordan Dragan Rusev, Lev Oigenstein, Saul Bruckner, 
Emil Bodnăraș, Ernest Neulander, Andrei Ianuarievici Visinski, 
Serghei Nikonov, Moise Dulberger, Serghei Kavtaradze.
Amintesc că numai un om anormal este de acord cu fascis-
mul dar nu înțeleg de ce se prevalează unii politicieni de faptul 
că în România comuniștii nu au săvârșit în afară de holocaustul 
cultural holocaustul fibrei genetice românești. Oare nu spuma 
politică românească a fost distrusă intenționat datorită purității 
codului genetic? Ei bine, dragă cititorule, m-am liniștit. Vreau 
să spun, și nu parafrazez pe nimeni dar le reamintesc nepoților 
citați anterior, că străbunii lor AU UCIS, AU UCIS, AU UCIS. 
N-am să înțeleg niciodată cum politicienii cu tulburări de per-
sonalitate ajunși în funcții cheie scot legi fie la bar, fie pe ulițele 
satului, fie în ateliere auto, fie atunci când dorm. M-a impresion-
at această lege care incriminează cultul personalității vinovate 
de legionarism, fascism, rasism, xenofobie precum și promovar-
ea unor simboluri, concepții, doctrine aparținând aceluiași spec-
tru ideologic. Amintesc că acestă lege interzice însemnele unor 
partide politice; zvastica a fost ideea unui stomatolog și nu a lui 
Hitler, iar în Sirilanca politicienii se roagă la dintele sacru care se 
AERISIREA
Dr. MIRCEA MIHORDEA
pare că le aduce liniște și limpezirea în gândire, iar la noi măseaua 
din ,,fund“ este simbolul netrebuinței și durerii (fac trimitere la 
profesia mea).
Intrarea în criză a ideologiilor, diversitatea criteriilor de apre-
ciere, morală, caracterul complex al problemelor politice l-au 
transformat pe cetățean nu de stânga nu de dreapta și nici mă-
car de centru într-o personalitate lipsită de ideologie care poate 
fii manevrată haotic. Astăzi este dificil să spui că ești de dreapta 
sau de stânga deoarece criteriile sunt neasimilate de politicieni 
maidanezi și nu de rasă.
Personal nu am să abandonez să-l recitesc pe Cioran, Eliade, 
părintele Pârvu, Radu Gyr, Păstorel Teodoreanu, Papanace și nici 
la studiul profund al legionarismului (chiar acum studiez arhi-
va personală a „Cuvântului Legionar“, 
acum în adormire și cărticica șefului de 
cuib). Dealminteri aș fii dorit să încep 
editorialul cu o temă pe care eu o cu-
nosc foarte bine, legea spitalelor. Dis-
funcționalitățile din spitale sunt inimag-
inabile atâta timp cât profesionalismul 
nu primează, iar criteriile de numire ale 
coordonatorilor și competența managemetului sanitar este de-
suetă. Ierarhizarea spitalelor în raport de competență urmărește: 
capacitatea, dotarea și realizarea indicatorilor de eficiență, adică o 
intervenție chirugicală la mine în oraș costă mult mai puțin decât 
o intervenție într-un alt oraș. Pentru a determina costurile spit-
alicești legea prevede colectarea datelor de cost și determinarea 
costurilor pe grupe de diagnostic, numai că și banala problemă 
a inventarului mijloacelor fixe ale spitatelor constituie o grea și 
costisitoare manoperă datorită incapacității consiliilor de admin-
istrație și ele puse pe criterii politice. E bine ca din acest articol să 
înțeleagă ceva mangerii de cooperative meșteșugărești care con-
fundă spitalul cu o unitate de producție.
Iată că fosta lege 550 din 2002 stipulează că spațiile comer-
ciale proprietate privată a statului aflate în administrarea consi-
liilor județene sau locale pot fi privatizate. Neaplicarea legii face 
ca actulele contracte comodat închiriere să inducă o stare de ne-
siguranță medicului, lăsând cabinetele într-o stare perpetuă de 
degradere. Privatizarea, în regim de urgență, ar duce la o scădere 
a numărului de internări, calitatea actului medical va crește și, nu 
în ultimul rând, disensiunile dintre medic și administrație se vor 
aplana.
De aceea, dragă cititorule, m-am înverșunat și îngrozit în 
același timp când corpul de control al ministrului Bănicioiu 
(dealtminteri dezinformat) a hotărât anularea contractelor dintre 
medicii din policlinică și consiliul de administrație al spitalului de 
recuperare borșa Maramureș. Ba mai mult, managerul spitalu-
lui a hotărât ca bolnavii locomotori să nu beneficieze de serviciile 
stomatologice fie la pat, fie în cabinetul stomatologic. Încerc, de 
cele mai multe ori, să privesc durerea ca pe o suferință dramatică 
iar moartea nu ca pe fenomen biologic ci ca pe un fenomen indus 
de prostie, infatuare, boală, incompetență și religie. Ei bine când 
văd cum se sfârșesc zilele unui om nu pot să fiu rezervat, nu pot 
să fiu arbitru, nu pot să ascund durerea și starea de disconfort.
Lucrul cel mai urât din viața mea este schimonosirea ca 
formă de a te evidenția, așadar mânia îl desfigurează pe om, i se 
umflă venele, vocea devine aspră, când mânia ajunge la culme 
el nu mai cruță pe nimeni, iar dacă un singur om arată astfel la 
mânie ce va fii cu doi sau mai mulți mânioși, se întreabă Sfântul 
Vasile cel Mare.
Domnule ministru, a nu lucra cu valorile înseamnă anarhie.
Mănăstirea Afteia – Alba
